
JANAPCHENGANI 


Onkala classrango poraigjparangna mangsonge A chikku- 
chi segimin poraigni ka-taprang daomangde aditan ongkataha, 
indiba school ba coJlegeni chukala gadango poraina segimin 
ki a taprangde namcn komikucuga. Indaka miksonganiosa ia 
ki'tapko anga seaha. Ia chougipa ki lapko mongsougbate 
ming gittam japang kaliarango pangchakc anga seaba 

1. Au'tangtangni gimin uie-raani ; 

2. SakgipinrangoniLo namako skie-raani ; aro 

3. Nama janggi tanggnina airtangtaugko tarisoani. 

An'chingni poraibagimin kitaprango agilsakni dingtang 
dingtang kamrangui, manderangni aro biaprangni gimin skie- 
rabaaha, indiba ua kitaprango jattangni manderangni, asong- 
tang-chigatangni aro uamangni kamrangni giminde bang'gija 
janapanisan dongaia ba janapanian dongsrangja. 

Changa-sapbatgipa aro skia-man'batgipa gipin a*songrangni 
aro manderangni kamrangko uie-raania uamangni kamrangko 
ja rikpana anchingna dakchaka, indiba antangtangni gimin 
name u'ichengania ua kamrangko chu'sokbate aro mangrakbate 
ja'rikna an-chingna dakchaka. An*chingni magitcham pagit- 
chamrangni gitcham dakbewai aro niamrangko bangbatakon 
see rakkirika dongjani gimin uarang da*o kasine ka sine 
gimaroroangengaha. A chik jatni daka-rikatang kamrangkon 
masijani gimin an'ching sakantian kratchaana bate duk 
mannasa krabata. Uarangkoba poraigni bak dake ra'gatode, 
an'ching sakantiko gisik ra attaipiina dakchakasan ongjawa, 
indiba uarangoni mitam ba bang'akon an'chingni skia-man'a 
ia chasongo dingtang bimango ra'gate jakkaltogipa ong atna 
BMQ'naba dongaebim. 



Mandeni janggi tanganio uko ong*siatgipa, duk aro sikkim- 
anio ga*akatgipa ja*pang a*sela uni ong*sia kam-cholon, 
namgijagipa bcwalrang, an'tangko uinikani, aro aratani 
ong*a. Ong-slao ba duko ga akna skang mikrakatsoani ba 
champengsoani maiba kattarangko mesokc onania indaka 
kamrango ga*akgnioniko mandeko chelchakatsona dakchaka; 
ong'siao ba duko ga'akmane janggi tangenggipa manderangna 
aaljokatani cbolraugko mesoke on'aniba, uandaken, nambata 
aro krabata janggi tanganiona anpilbaatna uamangko dak- 
chaka ; pangnajolna changchipgija ba u'ichipgija sichipangana 
batede tangengmitingo dal a kratcha aniko man emangba 
manderangoniko je on’tisako skie-raaaian baditaba chang 
nambata ! Be ben, mandeni skie- aro ma'sie-ra'na nanggni 
kamrang inditan apala aro raka, jotton ka bebegenchimoba 
mande uarangko skie- aro ma-sie-ra tokna amjawacbim. 

Pa Wiinan A Sangmako uni Nokma Jaksil Gana aro 
angni pagipa, Rangam G Mominko uni Tangbangani aro Maina 
Beng-a ? ingipgaayuirangko ia ki tapo gatna cholko on anina 
mittelbea. 


Shillong, Meghalaya, 

June, 1978 


DONALD N. SANGMA 

ACHIK MA GITCH AM-PAGIT CHAMRANG 


Skang chasongrango anxhingni Axhik ma'gitcham- 
. pagitchamrang daxroro gita janggi tangangjaha. Uamangni 
janggi tangangani rokom aro bewal anxhingni ia chasongo 
gita apsan ong'jachim. Mandeni bexn-bimang dal'bata, 
; bil-jak bilakbata aro ka*donga-mangrakaoba skangni cha- 
songrango da'ororona batachim ine u’ina man*ani bang's 
sakkirang gnang. Uamangni be’en biroang dal'bata ine u'iani 
ramrambatgipa sakkiranga uamangni gane sianggipa jaksil 
ba ugita dakgipa gipin gananirang ong'a. Jakpongo gangipa 
siltokrangan da'ororoni manderangnade rongrangpilaiaha. 
Uarangko ganna nampile be'en-bimang dal'gipa A'chikrangan 
da’ororode dongjaha ine nikna man'a. Uandaken, uamangni 
bil-jak raka aro bilakani chinko uamangni jakkalanggiroin 
mil'am-seppirangoniko nie u'ina man'a. 

Anxhingni ma'gitcham-pagitchamrang gipin jatna bamna 
sikgijagipa, ka'ting-ka'grak dakgipa, gipin jat baksa nang- 
rimgrikgijagipa aro mande so'otrakgiparang ong'achim. 
Uamang chonchongipa gittimrangosa tok dake dongachim 
aro a'kaweni songsul-noksulskarang baksa bobil ong'grikkam- 
aiachim. Uamangni Songdong-a-charam a-dokrangba namen 
ga'nanggijagipa, misil misil dakpilgipa a'bri buringgriposa 
ong'achim. Ua biaprangona re'angnaba re'tojachim aro 
rama grichim. Ua a'dokranga bobilrangni dongprue chakrftm 
kilarang gitasa ong'achim, aro ua a'dokrangni ga-nanggija 
aro ninangijanian uamangni mamingnaba kengijaniko aro 
darangnaba bamna sikgijaniko mesokani chin «ng’achim.' 

A'brini manderang ine an'tangtangko maxkatna “A'chik” 
•ba “Mande**, aro a'kaweni manderangko, mongsongbate 
Bengalirangko, “A'jong” ba “Rori** ine uamang mingachipi. 
A'kawenimanderangko indake maxke mingania “Axhjkrapgni 



2 NAMBATA JANGGI TANGGNINA SKIE-RA' ANIR ANG 


kosako mamingkoba dakchakna amgijagiparang” inc chon* 
nikna mingani ong’achim. 

A’kawe jolrango songdonggipa a’kaweni manderang aro 
gipin jatni manderang A’chikrangna kenbeachim. Mongo- 
lian! ka’namgijagipa manderangko agana gita, pikni pit 
uaraang a’kawerangona re’bae ua jolo songdonggipa man- 
derangko gitok sote an’fangtangni songdongram biaprangona 
wangpilrongachim. Badita sak mandeni skoko sotna man’s, 
inditasa uamang rasong chaachim ; uni gimin mesokna 
uamang an’tangtangni sotgimin skorangko rengsi sike pak- 
marango sitee ringsole donachim. 

A’kawerangona re’onange ua bakrangni manderangko 
sko soteon, ramram kusi ong’aiana ba maiba an’sengani 
kamnasan indakc dake roaiaha ine ramram chanchiatna 
neng’ani gnang, maina gitok sotani ja’mano A’jongrangai 
cha’ue rimbite ba nokkoi ita man’e dongenggipa A’chik- 
rangko uamang jokateskaaha aro an’tangtang baksa rimba- 
pilaha ine agana. Uandake iako dakania uamangko a-jak 
sokpilna aro mandetangrangko jokatpilna dakanisa ong’bata- 
chim ine u’ina man’a. 

Serikanirangoniko nikani gitade. changsasan mangmang 
1671 bilsio, A-chikrang gipin jat Ahom manderangna chake 
napdrabaenggipa Mohammedanrangko a*rikatpilna dakgrik- 
paaha. Una agrede a’kaweni manderangko mitchiani aro 
bobil dinganio bang*a changon warachakna dakani kam- 
rangsa ong’bataha ine nikna man’a. British Sorkarini 
dongimin badiaba niamranga A'chikrangni jakkalbaenggipa 
niamrangko pe*ani ba champengani ong-achim, jckai, sko 
sotani, a’kaweni antidamrangoniko matchu, do’bok, do’o 
ba uamangni je mikboka bostukoba A’chikrang kole ba sale 
ra’baaiani, jekon gitok sotaniko champengani chol ong’gen 
Ine A’jongrang uamangna indin on’ataiachim, ba dakmal- 
gijagjpa kamrangko ka’atani, jekai rama-sorok suatani, kam 
ge’etani, ba mainaba manenga-saiani. 

A’chikrang Goalpara aro Mymensinghni a’kawerangona 
re’angrongbataha. Golmal ka’beengani gimin uororomitin^o 
Councilni Governor General orig’enggipa. Lord Cornwallis, 
Daccani Commissioner ong’enggipa John Eliotko A’chikrangni 

a-dokona rcange niroroechina watataha. 1807 bilsio bang*- 
gyasalrangni gisepon a’kawerangona changbri ong’onange 
Sorkarini rikgimin nok tc’gniko nosto ka’eaha, adita song- 
rangko wa*al so*e galbaaha, mea-mechik sak kolgriksniko 
gitok sote be-en bimangrarako sko gri gale donbaaha. Uni 
jasamangni ja'manon Sorkarini dongipa pulis kotokni sim- 
sakanio dongenggipa, uamangoni mailgnimangmang chel ao 
donggipa songoniko ka*saninggija dake me'chik sakbriko 
gitok sote saksa me'asako an’tangtangni dongramona sike 
ra'baaha. Ua mandeko ja'mano uamang saknaatc roe so’ote 
galaha. 18S2 bilsio Goalparani salgro a’kawc jolona jagit- 
tamni gisepon changsni napdraange sak sotbri batpilc sko 
soteaha. 1856 bilsioni dipetan a’kawerangona re’angronge 
raande so’otani bilongroroaha. 1857 bilsini May ja aro 
1859 bilsini October jani gisepo Goalparani a’kawerangona 
changskuna kingking re’onange sak kolgrik mandcrangko 
sko soteaha. Golmal bilongrorobaani girnin 1860 bilsio 
British Sorkari ia sko-sotrakgipa aro aivchi-ringrakgipa 
A’chikrangko bamatna ine salgipeng gita dolsa aro salgro 
gita dolgipin bilakgipa sippairangko watataha. Ka’mik- 
kenatna aro bamatna dingtang cholrangko Sorkari dakmano- 
mangba, 1866 bilsini a’bachengachibara Mymensinghni 
a’kawerangona re’ange mande so’otetaiaha. 

Rim’gittanganga man’gipa Bengalirangko mande siani 
Salrango gisepo gitok sote so’chaprongachim. Indake dakani 
mangsongania, A’chikrangba uamangko sinjete roenggipa 
manderangko chikchakna aro warachakna bil gnang ine 
dakmesokani chin ong’achim. Indaka kamrangko uamang 
dingtangmanchagipa salrangosa dakachim. 

Jakgitele dongenggipa mikmalgijagipa A’chikrang dokkol 
ka’aniko on’tisaba namnikjae British sippairangko warachak- 
taitaiaha aro baditaba chang amatpila gita ong’aha, indiba 
A’chikrang amchakjaha. Bon’kame uamang Rongrenggiri 
songsepang Matchu-Rong’krek minggipa songo British sippai 
kotokko warachakaha. Sorkarini sippairango chel’beaonin 
wa’alchi goatna man’gipa sel’u dongana ine A’chiksangona 
katta gipangaha. Uamangko dilenggipa chalang matgrikrang, 
Togan Nengminza aro Gilsang Dalbot, jemangan uamangni 

gisepo ka'dongbatgipa dilgiparang ong'achim, iako wara- 
ch&kani cholko- sandidilaha. Wa'alo so'gitchake wal'chagipa 
sel‘uko te'rik pangmao su'proton wa*al siaia ine uaniang 
nikfaha, uandake uan warachakani namgipa chol ong*a ine 
uamang ukon dakna miksongaha. Bean bebe, warachakna- 
nasiengipn sikantian uni seppio te'rik re'suko baditaba 
mitap kadapaha. Kcnna nangani a'sel dongjaha ine chanchie 
ua-A'chik matgrikrang pringwalsao Sorkarini sippairangko 
dingna ine man’adipet sepangona sruksruk maluangaha. 
Sorkarini sippairang a*a baangao a-tip dake dongengacbim. 
Ua A'chikrang uamangko so'ottokna man'gen ine chanchie 
bobil dingani ku'rangchi chrik-hohoe chadrapaha, indiba 
baanggipa biapona soksrapgijan slai goani gam-ana uamang 
jagipue kena napna a'bachengaha. Gnigipa chango slai 
gotaion uamangko dilgipa aro ka'dongbatgipa sakgnide 
guH nange a*ao gitilaha. Iako nikon ka'dongani grisrangaha 
inenike, chrik-a'bokbildange an'tangtangni mil'am-seppirang- 
ko a*ao galbrake bobil dinganiko watgalaiaha. 

1863 bilsiona kingkingde A’chikrang namen ka'ting aro 
mande so'otrakgiparang ong ani giminan, bilakbegipa British 
Sippai kotokmangba A'chikrangni a'dokrangona napbana 
pa-Sokjaha. Uamang baditaba chang napbadrae niaha, 
indiba ia ka'ting-ka'grak dakgipa A'chikrang uamangko 
bobil dinge warachaksoaha aro napbana cholko on'jaha. 
Indake dakani giminan, ka'mikkenatachi aro sinjetachide 
mamingsaloba uamangko bamatna man-chongmotjawa ine 
mvsie aro ka'o nangjole, uororomitingo Bengalni Lieutenant- 
GdVernor ong’enggipa, Sir William Grey, ia kamamgi- 
jagipa aro an'chi-ringrakgipa A'chik jat ingipa gimikkon 
ma*kimaatna nanggen ine British Sorkario hukumko bi'pilaha. 
British Sorkariba iani gimin chanchie nibebeaha, indiba 
iako chu'sokatna kam ka-na skangan gipin nambata chol- 
rang ong'kataha. Ka'mikkenatachi ba sinjetachi ong'gija 
Isojai ka'Saaniko uamangna chinapatna man' aha. Uachisa 
ua^ngni ka'ting-ka'grak dakani aro mande so'otrakani 
gisikko ka'sine ka-sine nom'angatrorona man'aha. 

A-gilsakni. dingtang dingtang bakrango donggipa, jekai, 
Americani jatrang* Red . Indian, jatrang, Negro jatrang, 
Spanish Mexican jatrang, ua a'dokrangona rcangraitingo 

nikpakanggipa jatrang aro A'chik a'Songona re*bamitingo 
nikpakbagipa pilak jatrangni gisepomangba be'en-bimang 
mangkimao, ka'ting ka'grak dakao aro dakgrikrakani mik- 
kang bimango, A'chik a'songni diltugipi biaprango donggipa 
A'chik manderang gita dakgipa darang jatba dongja ine 
Rev. Keithni A'chikrangko de'mittele aganani kattako 
seskaaoniko nikna man'a. Unbaksaba, a-gilsakgimiko ka'- 
ting ka'grak aro ka'namgijagipa kamrangna mingsingbatgipa 
Mongoliani manderang aro Saliram A'songni dakgrikrak- 
batgipa Aryan jatni manderang baksa toe A'chikrang an'- 
chi-ringrakgipa aro namatna man’chongmotgijagipa jat ong'a 
ine Rev. William Carrey agana. Mikkang bimang mangkima 
aro ka'ting ka’grak dakani chinko A'chik a'songni dillugipa 
salaram-saigipeng Siju-Rcwak song jolo songdongenggipa 
Atongrang, aro A'chik a'songni badiaba badiaba joini 
manderangoniko da'asalona kingkingba nikna man'engpitti. 

Da-asalo A'chikrangni jaksrama,gisik nama, sontolong'a, 
soka-chakna kusi ong'a aro toromo janggi tangenganiko nie 
skangni chasongrango aivchingni ma'gitcham-pagitchamrang 
indakpile ka'ting ka'grak, maiidc so'otrakgipa aro ka'namgi- 
jagipa manderang ong'bcbeachimma, uarangko chanchie 
niatpilna da'o aiao inmananisa ong'pilaiaha. 



OMED— BAK I 


1866 bilsio A'chikrangni a'dokona re'baengmitingo 
Bengalni Lieutenant-Governor ong'enggipa, Sir William Grey, 
Rev. Stoddardo indakgipa sing'aniko sing'aha : “Stoddard, 
aa‘a Assamni A'chikrangona re'angengane ?” 

Stoddard : “Oe.’* 

Grey : “Na'a A'chikrangni gimin badita iria V* 

Stoddard : “Bang-c u'ija.” 

Grey : “Indide anga nang'na indakc ku'pattiatna aro 
mikrakatna. Uamangde an-chi-ringrakgipa, mikmalgijagipa 
manderangsa ; mangkimaate galako marrnasa kraaia. Ia 
kamni gimin Sorkari da*o jako ra'enga.” 

Indakpile mikmalgijagipa A'chikrangni gisepo Omed raik- 
malchenggipa ong'e, jattangni manderangko mikaoatna aro 
jattangna namgniko ong'atna Kristian missionaryrangko aro 
British Sorkariko bilongen dakchakaha. 

Omed 1832 bilsijolo A'chik a'songni salgro-salaramo 
donggipa Dambora songo atchiaha. Uni mahari Wa'tre aro 
katchi Momin ong'achim. Chonaonin Omed bi’saskarangni 
gisepo dilgipa, nikgimin kamrangoniko dake nina sikgipa, 
aro mikchikkimgipa mande ong'achim. Bolgrip-wa'grip 
dakgipa songo dal'kapbae mikmalgijagipa A*chik ma'gitcham- 
pagitchamrangni janggi tangani bewalrang aro daka-rikani 
kamrangko chonaonin nikbapaaha. Sikdikdik waljatchimit- 
ingo matgrikrangni melaprue songoni sruksruk re'ongkatanga 
aro baonikoba mande sko ringsolsako an’chichripchrip dake 
ra*e rebapilako ua nikrongaha. Chonmiting salrangonin 
Omed miterangna kenbeachim. 

. Salsniprako cha'gipa a'kaweni antirangona ma'a-pa aro 
gipinrang baksa giSep gisep re*angpae mande bang*ako aro 
rokomari bosturangko ua nikaha. Bigil gipok sahebrangni 
Bengali ku’Sikko uamang gitan aganna man'aniko nike aiao 
inmanbeaha, indiba pilakna bateba mandeni ku'aganenggipa 
kattarangko maiba dakgipa chonchonbegipa chinrangchi 
Wkkao Joke scrikna aro uaran^ko agana $ita baibai porai- 

pilna man'aniko nike ua aiao inmanbataha. A'kawerangona 
re’angronge Omed Assamese aro Bengali ku'sikrangkoba 
adita ma’sigipa ong'aha. 

Poraigipa manderangko Goalpara skulna Sorkari nang- 
enga, cha*a-ringani, ba’ra-kancha, aro skianiko indin on'gen, 
uaraangko dal'gipa mande ong'atgen ine 1847 bilsini salsao 
a’kaweni antidamrango aganpraka gnangchim. Ia kattako kna- 
ahaon Omed, uni gritang Reban aro Sakgni gipin manderang, 
Ramsing aro Jongrin, Goalpara skulona re’angaha. Oraedni 
bilsi unomiting bilsi 20 batahachim. 

Goalpara Skulo Hindu, Rabha, aro Mohammedan bi'- 
sarangba poraitokengachim. Uano English, Bengali aro 
Persianko skiachim. Ua skulo napna ine skigipako grongeon, 
gipinrangde napna man'gen, indiba bridugaaha ine Omedko 
rakkina jechakaha. Omedko rakkijaode gipinrangba dong- 
rikjawa ine krengtokani gimin, bon-kamao ukoba rakkina 
ga-akaha. Chonkalgipa gipin bi'Sarangko nirok-simsakchina 
ukon donjolaiaha. 

Bilsigni batangahaoba maming man'dapaniko nikjae, 
Omed aro Ramke Lieutenant Agnewni nokona ka'donge 
rcange, uamangna skienggipa mandeni jakchi bilsi kolgrikna 
Skianiko raan*oba mamingkoba skidape ra*na mairjawa ine 
nalis ka*eaha. Ua saheb ua skigipako okamate uamangni 
mikkangon bichal ka*e uni kamko bon'jolataiaha. Gital 
skigipako bi'sarang namnikbeaha aro de*mittelbeaha. 

Bi'sarangni gisikko bariatna ine Sorkarini karoschi 
Songdu chibimako chododilange Gauhati songjinumako 
nidilcaha. Gauhatio Sorkarini sippai dolsa gnangchim. Uko 
nike bi'sarang ka*srokbeaha. Jongrin aro Ronja sippai napna 
biming on*aha. Omedkoba napchina aganaha, indiba jechak- 
aha. Goalparaona pil'bana ine ring bolsako tik ka'engmit- 
ingo saksa officer uni bimingko sing'aha. Uni bimingko 
on'ahani gimin Omedba sippai ong'aha aro ong’na jechakode 
una dal*a sasti sokbagen ine ua officer una aganaha. 
An'tangba agrede jechakna sikjoljae Omedba sippaio napna 
ga*ake Gauhatio dongrikna nangaha. 

AttamSao mission compoundni mande grigipa bangala 
nokko nitimengmitingo, a*ao ga*ake dongenggipa Bcngalichi 
chapa ka'gipa lekka jakrangko nike Omed uarangko poraie 

nlna silcaha, indiba uni havildar poraijachina uko ben&’gjia. 
Attamangahaon itrokgipa mande uarangko itrokeon an'tapg- 
china balpakanggipa mitam lekkarangko Omed snjksruk 
kole iwrikaha. Ua lekkara Apatti Nashak ingipa, Kristian* 
rangni kosako Hindurangni segipa lekka cng'chim. Uko 
potaie nie, Hindurangni manienggipa toromba nameh bilaka 

J ro altuaede jena amgipa torom ong’ja ine Omed nikgha. 
t lekka uko gisiko nangatbeaha. 

Hindu, Mohammedan aro Kristian toromrangni gimin 
Omed tosusae chanchitaitaie niaha, indiba Kristian toromkon 
nambate niktelaiaha. Omed ia toromni gimin un baksa kam 
ka’rimska saksa Bengali sub-overseer, Samuel Lovedayo tale 
Sing'e ra*aha. Salsa o gipin toromrangni manderang baksa 
toromni gimin Samuel Loveday jera ra-susaaha. Unon Kris- 
tian toroman nambaigipa torom ong’a ine uan amaha. Ta 
kam Omedko gisiko nangatbataha, indiba Samuel una bilsio 
komibatani gimin, Omed an*tangna bilsi batgipa Kahdura 
Babu baksa toromni gimin ning-tue agangrikaha. A’chikrang- 
ode dingtangmancha toromba dongja. Mohammedan toroihni 
gimina name a*ija ; Hinduranga jat mania, aro uko ra*- 
genchimode alokgala man'gen, uni gimin Kristian toromko 
ra*on mamingchiba ja'guani dongjawa ine Omed chanchiaha. 
Ua Somoimitingode Kristian toromko ra'gipa manderangba 
bang'kujachim, indiba gisiko salako man - e ia toromkoan 
ra'china ine Omed gritangfRamkenaba chittichi seataha aro 
ku'tangchiba aganaha. 

Kristian toroman nambatgipa torom ine chanchie chol 
man*cheneon Omed napbolna gisiktango rake chanchie 
dongaha. Ia toromko ra*nasiengaha ine chanchion, an'tangko 
ua nambate. kam-cholon rongtalbate aro gisiko mangrakbateba 
nikaha. Rev. Cairey agana, A'brini manderangni bdgriani 
mongsonggipa jtvnang a xela churing-chuoekani ong’a. Indiba 
Rev. Bronsonni kattako changsao knae. A’chik songsarek- 
rangni watna nemrnikbatsranggipa ia chu ringanikoba ua 
watgha. An'tangni kamrang aro miksonganirangko ua an*- 
taagni ripengskarangna, rorimskarangna aro Ramkena chifti- 
rangchi see u'iataha. 

Napbolatnasigipa mande Gauhatio ua somoio dongjachim. 
Uui gimin Nowgonjjoniko Rev, Bronsonko okamatna 

nangaba. Napbolna skang adita sing’anirangna uni kam 
changa, uni nama arc kam-cholonni gimin uni Major Saheb 
Omedni pal agane on*on, ra*chakako man'e, February 8. 
1863, Robibar salo, Gauhatini soroksam Songdu chibimani 
Sukheswar Ghato American Baptist Missionary, Rev. Miles 
Bronsonni jakchi Omedko napbolataha. Napbolatengmiting 
somoi tiktako napbolatcbakenggjpa biaponi on*tisa chikosako 
donggipa Umananda cbichangni mite noko konta dokeng- 
gipani ganra uamangko ra'bienga gita ong'achim. Omed 
baksa uni gritang Ramke aro gipin sakgittam manderangba 
ua salo napbolatako man'e, Omed aro Ramke mamasaan 
A'chikrangni gisepo skanggipa Kristianrang ong'chengaha. 

Napbolani ja*manon an'tangni jatska A'chikrangni a'- 
dokona re-ange Isolni Nama Kattako aj;anprakna mission- 
ary grima ine Omed sing'aha. Gnangode un baksa re'ang- 
pagenchim ine Omedni aganon, Ramkeba mamatang baksa 
re'pana sikaha. Omed. jattangoniko ong'gija, Kristian ong'- 
gijagipa Epiri minggipa Assamese me'chikko kimachim. 
Setangni Kristian toromko ra*aniko Epiri namnikchakjaha, 
indiba kang'kare kae Nama Kattako jattangna aganprakna 
setangni re'angna miksonganiko ua namnikpana nangaiaha. 
Uandake, uni miksonga kamtangko ka*china ine 1864 bilsini 
March jao uni ka-enggipa sippai kamoniko Omedko jakgitel 
wataha. 


Adita salrangni ja'mano, Omed, uni jikgipa aro uamang- 
ni dedrang sak gittam, Ramke aro Suban ring bolsao Song- 
duko choonbae Goalparaona May 10 tariko Sokeaha. 
Pilakna skang Omedma'ang ma'drangtangrangna uamangni 
kam aro miksonganiko parakchengaha. Damrao ge'sa skulko 
kulie Ramkechi chalaina aro Omed an'tanga wilwilao dong- 
gipa songadamrangona songreroroe toromni gimin aganprak- 
aba. Omed antidamo Nama Kattako agitnprakchenpaha. 
Uamangni skanggipa miksongania atchiram songtang. Mat- 
chokgiri Dambora aro Wa'trepara ong'achim. Gana-china- 
nirane, mikkang-bimang aro kirrangrang dingtanganina song- 
tangni manderangan uamangko nitatchengaha. Uamangni 
rcangani miksonganiko u'jahaon, raa'drang-bakdrangmangba 

liattiangko noka-chaksona giHbrejaha, indiba Isolo bi'taitaie 
p 1 fpka. , dongbee noksaoni nokgipinona re’roroe, bon'kamao 
SOBggbnikni manderangko nokpante nokmikkango tonrchma 
aganna man-aha. Songni nokma, songko dilgiparang aro 
Songpanggipa gipin manderang duule asongbekdake raik- 
kangtangtango a*ao mikamtangtangko su'prote dontokaha. 
Owed chadenge aganna a'bachengon pilak tonrrbagiparangni 
mikronrangan uchipaksatckjok. Manderangni gisikko u'isoe 
Qmed uni agananiko indine a'bachengaha : 

“Jong-adarang, A'chikrangde mite donga ine bebe 

ra*a, indiba dongja. Isol saksasan bil gnang aro IsolSan 
nama. Atvchingsa namgijagiparang. An-ching pilakan pap 
ka*aha, aro Isqlnl bilakgipa bil an chingni kosako ong*a. 
Atrching mai drikgnok ? An'chingde mamingkoba dakna 
amja. Indiba saksa gnang jean an'chingna pilakkon dakaha. 
Uaba an’cbing amtangtag g tan mandesanchim, indiba Isol 
gita namglpachim. Aircbingko jokatchina uko watataha. 
An-chingni-puprangna sikbce ua arrtangko onkangaha, aro 
.bebe ra'giparangko kema ka'gen. Siani ja-mano ua chakat- 
pilaha, aip • tangchapile davde Isol baksa dongenga. 
jidakpde riamgiparang ong'bana mairgen, una kavsaeiparang 
gisik gnang. Jensalo sia, uamang un baksa ong*- 
pijfr «fma re’anga, jeon duk ong'ani ba saa-ding'ani ba 
pip gri. lasa chong’motgipa torom. Chinga, na’sitnangni 
jongdrang. no bebe ra‘e ka'Pmgo katchabcenga. Miteraingko 
maniako watgafe Isolona pikangode pilak A’chikrangba ia 
k’isiko man -gen. , Uni giminsa ia Kattako chinga na*sinangna 
ra-baaha’V 


Omcdni aganpraka matchotarin knatimgipa manderang 
ka’O nangbee tengtang tengtang inbildangtokaba : “Mai ?? 
Na - aba A'chik, A'chikni do mangmang,^ Axhik jatgimikna 
u’ibaW ’InP airtamgko ohanchic nangrna batgiparangna Ski- 
prafcepgama f So'otna ba saknaatna miterango bil dongja 
lnp'.v"i4j!6jwthgko bhonnike, indake chingna ' toke aganena 
hmana re'bana pa*soka ? Nang kattarangko 
1 knafiha. da*odr ,vjak sokegnok. Nang’na maiba 
is sokb^rana gita gisik rakbo. Chinga nangdeo ja'rik- 
rei f "Chingade indakpile gokagiparang ong-ja. SaWa 
fpang' toranina simsaka aro sawa uko ra’gen V* 

An'tangtangni miterangko chonnikahani gimin uamang 
gisik sabeaha, ka*o nangbcaha aro Omudko so'otna ku- 
chingaha. Aganprakmanuhuan knatimgip.>rang chonnikbil- 
dange, ong*ae-ong*jae agane k.it , >iKlang:ui,_,l< .Kaba. fndio- 
mangba, uamangoni bang'batan Omedni aganprakgipa katia- 
ranga namade nambebca ine gisiktangtango chanchie 

Omed aro uni jikgipa, Rajasimlaona re'sotgipa rama 
sepang, chiring sepango noktop ge'sako rike uo dongaha. 
Uni samtangtangchin matcha-mongma aro kengnigipa mat- 
burin g r angan gapaiachim. Jadokmangm ja'mano Omed 
Wa’trepara songona rcange, man'adipet ru'ute uano sal- 
dongkame Nama Kattako aganprakroroaha aro manderangko 
molmolaha, indiba manderang ka*dingsteke aro chonnikesa 
uamangko songoniko rikgalataha. Toromko uamangni ski- 
prakengmiting salrango salgni salgittamni gisepon mariki sae 
sakchet manderang siangaha, aro uara Omedma'angni a'selsa 
onga ine manderang chanchiahu. Uamangni saksa degipaba 
uanon siaha. Uanoni katbapile nok rika matchotkujana 
kingking uamang antigittamna matcha-mongmagrimo bol 
ja-pangrango waltuna nangaba. 

Bilsisamangni ja'mano Omed an'tangni gital nokapnl 
samtangtangko baangdapatroroe mi-misirangko ge*aha. 
Saksani ja'mano saksa Omedni manderangba uamang baksa 
dongepaaha. Uamang mite olakkianiko watgale gital toromko 
skie ra'aha. Indiba ia kam songsarekrangko ka'o nangat- 
beaha. A'brio songdongenggipa manderangni gama-ge'anirang 
namrorojana a'bachengaha, chiringrang chonroroangaha, 
antisa antignina sengoba mikka wajaha, boli on'taitaioba 
mikka wajaha. Iarang pilakan Omedma'angni a'Sel ong'a 
ine uamang chanchiaha. Indiba uamangko ka'o nangdapat- 
kuna ingipa gita, mite dongja, mikka waatna miterango bil 
dongja, uarang pilakan manderangni bebe ra'gramaianisa 
ine songsarekrangni miterangko rabiearo chonnikeaganmano, 
uni aganprakani pilak kattarangko kamchiba dake mesokna 
Omed mangsongaha. 

Rajasimla songni salaramchipak put 2,000-mang chugipa 
Koasi a'bri gnang. Ua a'brio miterang donga, ua miterangko 
namnikatna bolirangko onma nanga ine songsarekrang bebe 
Mm, A’brini sam, bol aro wa*arangko manderang on** 

tisamangba den'tikjachim. Ua a'brio mite donga inebebe 
ra*e manderang kenengani gimin, ua miterango bildongja 
ine manderangna kamchi mesokna Omed nangnikkeaha. 
Koasi a’briona Omed sakgni manderangko rimbitangaha. 
Kosakona Sokangon, songsarekrangni rongtalgipa boli on a - 
chakgipa ro-ongrangko ga'ruruaha, bolrangko supeaha, aro 
sakkina gita adita wa-arangko den-e kasote rconbaaha. 
Ong bitipko golmal ka-ata gita, manderang ong’katbildange 
ka*o nangbeaha aro Omedma'angko mitam so*ote galjolna 
anraha, gipinranga gipin cholrangchi nisina kuchingaha. 

Songsarckrang uamangko So*ottoke galnasiani gimin 
Omsd aro un baksa dongpagipa jakchomsa Kristianrang 
kengija dongaiade ong'jaha. Uamang badiaba chel a biapona 
kate chakode jokani cholko dakna mau'naba dongachim, 
indiba uamang ua biaponi on-tisaba jitjaha. Batesa mingsa 
aiao inmangni kam ong-aha: Kristian ong-kugijagipa song- 
sarekrangoni mitam Omedma'ang baksa dongrimpanasa re*- 
baaha. Ia kamrangchiba Omedni gisik aro ka-tongko 
didiatdapaha. 

Miterangni dongramko nosto ka*a, chonnika aro kaksteke 
roani gimin manderang Omcdma-angko so*ote galna mang- 
Songahaoba, mande so'otanina Sorkari uamangko rim'Skae 
pasi on'gcn ine uamang kentaiaha. Uandake uamang 
miksongatangko parakna aro bakbak dakna pa jaha. Mande 
So’otmano uamangko rim’a man-ode dosi dakgiparangko 
pasi on-asan ong-jawachim, indiba uamangni nok-jamrangko 
wa-al So'e gale dingtang dingtang sastirangko gipinrangba 
man-pagenchim. 

Omed uni gritang Ramkeni jakchi Goalparao dongeng- 
gjpa Boro Sahebna ia jakchomsa Krislianrangko songni 
manderangni so-ote galna melapruengani kattako chittichi see 
u’iataha. Boro Saheb rang-sanan ia kamko jaktango ra‘e 
Rongjuliona sak SO sippairangko rime re-baaha. Ia salrang 
gimiko mandeskarangna kene Omed, uni jik-dedrang, Ramke 
aro gipinrang walgimikgimik wahnikrake walsengesa dong- 
tokna nangaha. Ia salrang gimiko Omed aro Ramke Isolo 
bi'&niko dondikjaha, 



Minamata janggi tanggnina skie-ra-anirang 


Rongjuli antini salo Boro Sahebba uano gnangchim. 
Ua jolrango donggipa songrangni pilak nokmarang aro 
dilgiparangko okamchimongate bichal-ka'na Boro Sahebni 
mikkango chadengattokaha. Boro Saheb sing'aha : “Nav 
simang ia manderangko so'otnakengane ?” Songni dilgi- 
parang aganchakaha : “Oe.” 

BsS. : “Mai a'selna V* 

S.D, : “Maina iamang Kristianrang ong'a aro miterangna 
kenja.’^ 

B. S. : “lara maidakgipa a*sel ? Angaba Kristian. Angkoba 
So’otgenma ?" 

S.D. : “Iamang indakgipa bimingko cliing a-dokona ra-- 
baaha. Ciiingade pangnaba iako knakujachim. Ching- 
na iako nangja.” 

B. S. : “U'igija dongara namja. Uamang mai maiko agan- 
enga chanchie nibo. Bisongba A'chikrangan.” 

S.D. : “Chinga chanchijawa. Miterang ka*o nangenga. 

Miterang uamangko a'jak sokgcn.” 

B< S. : “Indaken ong'china. Indide mainasa na simanga 
golmal ka’paenga ? Uamang ma'eke dingtangsa 
dongenga. Uamang ma-eke dongaicliina/-’ 

SJ>. : “Iamangan miterangko ka-o nangatgiparang. Uamang 
re'baani gimin mariki saengaha aro mikkarang 
wajaengaha. Uamangni iano donga gimik chingasa 
duk man'na nanggcn. Uamang sichongmotna nanga. 
Miterangan bisongko donjawa." 

B.S. : “De, indide miterangan uamangko tik ka-china. 
Omed miterangni niamrangko pe'ahaoba miterang 
da'onaba uamangna mamingkoba dakskaja ? Indiba 
gisik rakbo, na’simang iano jakdangdikode, anga 
na’Simangko tik ka’skana nanggen. Na-simangde 
u’ijaenga. A'gilsakgimikon ia sakgni Kristiansan 
dongaia ine na’Simang chanchia, indiba huyalni hajal 
g pang . Ia manderangko jakdangdikode na-simangko. 
sasd on’na uamang re'bagen. Mite dongeng dongr 
jaeng, an'cfaingraaniie s&tjawa," • 

POakan jrip dongtoka. 

B. S. : “Ma'siahama ?” 

S.’D. : “Ma*siaha.” 

B. S. : “Indide gisik ra'bo aro manibo.” 

Bichal ka*a matchoton songni dilgiparangko re'angna 
wataha. Rang doktengtengate anti cha'na a'bachengtaiana. 
Boro Sahebni kattarangko manderang aganrikrikangaha, 
knaroroangaha aro chanchigrikroroaha. Gipin a*dokrango- 
naba uandaken ia katta giproroangaha. Ia A'chikrang 
uamangni kuTachakani kattako badita rirute rakkigenchCm, 
aganna man-jachim, indiba ua somoimitingchaehaon jim- 
begipa mikka wabaaha. Uamangni bebe ragipa miierangan 
bilgribebesakon ine niitam songsarekrang chanchipilbebeaha. 

Adita sak A'chik Kristianrang ong'katahaon, ka'dong- 
soaha gifa, Omcdan uamangni skanggipa Pamong ong-aba. 
Sahcb missioiv-yrangan Omedni aiao inmanpilgipa kamrangni 
gimin agantaitai aha. Omed saksamangmangan andajao 
dongcnggipu aro sk ia-man • k u gijagipa manderangna sak 12 
Kristian missionaryrangni d.akna mnn'ana baten changbgto 
aro chirsokbatc kam krraha ine missionaryrang aivtangtangba 
sakki on'c aganaha. 1908 bilsimango A'chik Kristian ong'- 
giparang sak 264-na bataha. Omedma'ang airtangtangko 
Jisuni sippairang ine minge aganrongaha. 

Omcdan A'chikrangni gisepo skanggipa Kristian ong'e, 
A'chikrannni a'doko Rajasimla songan skanggipa Kristian 
song ong'<'hengnha. 1867 bilsini April jao skanggipa A*chik 
Baptist Mondoliko Rajasimla songo songaha. Songchengon 
ua Mondolio nv**a aro mcchik gimik gimang sak 27 gnang- 
chim. Omed bilsi 19-na kingking mamingba neng'nikgija 
aro jechakgija Tsolna dangdike on-aha. Kristian missionary- 
rang Rajasimlako A'chik a'dokni Jerusalem ine mingkalake 
rorongaha. 

Mondolini kamrangna agrcba, songsarni aro nokdangni 
bidingrango jegrik-nanggrika aro gro-a'Sel jeani kamrangoba 
Omcdan bichal ka'gipa aro rae oivtimgipaba ong’aha. 
Kristian ong'gijagipa A'chik songsarekrangba iani bidingo 
Omedko mandc ra'bcachim aro mittelbeachim. 

A’chik mondolirangko nirorona aro A-chikrangna Kris* 
tian missionaryrangko watatna chol donggenma dongjawa, 
iarangko sandina ine Dr. Bronson A'chikrangni a-dokona 
re-angaha. Uni re-ango ua adita sak A*chikrangko napbol- 
ataha. Ua somoiona kingking Kristian ong-kugijagipa, 
Omedni jikgipa Epirikoba. uandaken, 1867 bilsini April 14 
tariko Rajasimlao napbolataha. Epiri segipana skang siangaha, 
indiba skangna bate nambata bewalo aro Kristian nokdango 
siangaha. 

Uni bon'kamgipa salrango Omed duk aro ong’Siao 
janggi tangangaha. 1872 bilsioni dipetan ua be-en bilgrina 
aro saa-ding'aniko matvna a-bachengaha. Indiomangba Isolni 
kamko ka*na ua mamingsaloba jechakjaha. Malamere’na 
man'enga dipetan sepangkalgipa songrangona re*ange Isolni 
Nama Kattako aganprakeaha aro manderangko napbolate- 
kuaha. An*ma-goka gita dakgipa rokomsa sabisiko man’aha 
aro chu ringna a'bachengtaiaha. Chang gittamna kingking 
uko Mondoli-a-pal donaha; changgnina kingking uko rim- 
nappilaha. Gittamgipa changna Mondoli-a-pal donako man-- 
on, gisik piHaigija aro Mondolio ra-napako man'gija ua 
sichipangna nangaha. Kenaniko kena minggija, ka-ting- 
ka-grak, mande so’otrakgipa aro mikmalgijagipa A-chikrangna 
dondikgija aro neng-nikgija uamangni namgnina aro Tsolko 
u'ichina rakbee kam ka-gipa, A-chik jatni bil'cham, ia Omed, 
bilsi chi'brina kingking be*enni saa-ding-aniko man-e, bilsi 
70 ong-ahao 1902 bilsini April 17 tariko indaka obostao 
a-gilsakko watangaha. 



RAMKE-BAK I 


Makmalgiiagipa A’chikrangni gisepo mikmalchenggipa* 
rang aro mikasalchenggiparang ong'e, Omed aro Ramke 
A'chik jatni gisepo teng'sugipa askirang ong-a. Da'asalo 
A'chikrang jedakgipa gadango ong*enga, maidakgipa toromkd 
ra'enga, maidakgipa bidako man'enga, raaidakgipa gadango 
janggi tangenga, — iarang pilaknan Omed aro Ramkena 
A’chikrang gro nangbegiparang ong'a. Jekai Qmedsa A'- 
chikrangna Kristian toromko basedile an'tangaii ia kamna 
Paraong, Procharok, Missionary aro Ukil ong'aha, uandake 
Ramkeba ianan Pamong, Procharok, Missionary, Skigipa aro 
Lekka Serakgipa ong'e A'chikrangna toromko aro bidako 
satangaha. 

Obostarangchi draatako man’e, Omed aro Ramke chon* 
aonin dal'rim-rorimbae, uamangni janggi tangbaani aro kam 
ka'anio ekgrikna man-gijagiparang ong'baaha. Omed Ram- 
kena bilsidok ba bilsichetsan bataiachim. Kirmonggrikani 
apsan, miksongani apsan, A'chikrangni itihaso Omedni 
bimingko janapon Ramkeni bimingkoba watchangna man'ja. 
Uamang sakgnini kamrango siaona kingkingan ja'dil su*- 
pripkamaha. Saheb missionaryrang Ramkeko Johan gita- 
chacha toe aganaha. 

1836 ba 1838 bilsirangni gisepo Wa'trepara songo Ramke 
atchiaha. Ua Omedni gritang ong'achim. Chonkuengmiting 
salrangon uni pagipa uko done siangaha aro ma'gipa 
Sakgipin mcasako kimtaiaha. Uamang wangsa ku'mong*. 
nangrimgrike dongna man'jani gimin, chonaonin Omed 
Ramkeko nirokna aro una simsakna ga'akaha. Tani a'Selan 
uamang mamasa bi'samitingni salrangonin ekgrikna man** 
gijagiparang ong'baaha. 

Gipin kamrango mamatang Omed gitan apsan ong'e, 
Ramkeba chonmitingonin sontolgipa,. kingkot dakgipa, bebp 
ra-atango mangrakgipa aro chanchirakbegipa ong'achim. 

Chonmitingni salrangonin uaban songtango aro biaptango 
A'chik raatgrikrangni nilak ka'ralc-ka'dqnga, bilaka aro daka- 
rikani kamrangko mikrohtangeni nikbaaha. Ma'gjtcham- 
pagitchamrangni bebe ra*a, mania, kena-ding'a, dakbewal, 
ba uandakgiparanani gimin Ramkeba namen talacbim aro 
uandajken uaba. yarangko da&bapaaha. 

. f Jo47 bilsio . Captain Jpnkinsni Axhikrangna mangsonge 
OofUpaiao kqljgipa skulo. pilak nanga skianirang baksa 
KriStian toronini gimin skichapanirangkoba on*achim, indiba 
ig, Skulko .kuliania a'kaweni manderangnasa namgni png*- 
bataba. Omed aro Ramke, mamasa, iano skianiko. man’e 
gt^Jcm .aro .u'ianio dingtangataniko man'beaha. Aro ia- 
rpadgsan jattangko mikaoatna on'kange kam ka'chongmot- 
giparang ong-aba. 

Ramkeba mamatang Omed baksa Goalpara skulo poraina 
ine, damsan re angpaachim, indiba antignimangna skang 
boloni ga'akone jaksamsaon damgni dake greng be*a gnangni 

C 'n uko skulo rakkijaha. Ga*ake jak aro be*en Sakna- 
gomangbn Ramke indaka saknaako chakchike, gisiko 
aikbee ■ Goalparao poraipana che'ele re*angaha. A*ba 
dangna aro ge*a>-gamani kamrango jakdangdikpana man*jani 
gimin, jadokmangni ja - mano Rebanni pagipa baksa Goalpara 
skulko nina Ramke re'angtaiaha. Ua changoba skulo 
napna ine Ramke mol moltaibeaha, indiba skul skigipa 
jechaktaiaha. Uni jak una neng*nikaniko on'engoba, skode 
namaienga, aro uni cha*a-ringanina gipinrang sual-ra*rone 
on'paaigen, ja*mano Boro Sahcboniko uano dongani hukumko 
man on ukoba clurgimik chatro dakatna man'aigen ine 
mamat&ng Omed Ramkeni pal mol'mole aganchakaha. 

Nirorodila aro gisikko bariatani gita Goalpara skulni 
A'chik bi*sarangko Gauhationa rimangon. Ramkeba gipinrang 
baksa re*angpaaha. Jongrin, Ronja aro Omedde sippai napna 
Daubatio ilongrikaha, indiba Ramkede poraidapkuna ine 


Goatparachinan re*angpilaha. Mamatangko aro gipinrangko 
Gauhatio wate re'angon, Ramke gisiko aro bilsio 
dambekuaiengachim. Songdu chibimako Goalparaona cho- 
onangmitingoba Ramke gisiktango mandeni simano. uni 
jkniggia maidake bop% raatiderangni janggia mitergngni 
|i*SSchakaniosama, indal£ilf& > ni ng'tubSgipa kamrangni gimin 
•nklttaikkot ehanchiangbeaha, 

Goalparaona sokeon Ramke gisiko nangbee poraiaha 
aro skie ra’oba man’ningbegipa ongrani gimin rang'sanan 
Bengali ku'sikko man*begipa ong'aha. Jak be'a dongani 
gimin bi-saskarangni kalgrikanirango ua jak on’pajaha, indiba 
iani a’selan gipinrangni kal’grikengmitingoba saksan chanchina 
ua cholko man'skaaha. Bang'a changon sikdikdikgipa biap 
aro ramarango re’e rorongaba, aro rikkit-rikkit chanchia- 
nirangko saksan chanchie rorongaha. Maude uni janggi 
tangani krisa simano mande dingtang gadango atchitaia ine 
Hindurangni bebc ra‘ani uni gisikko dongtoatjabeaha. Skia 
man'gijaba, lekka-pora griba, jattang baksa dongaion mite- 
rangnasan kenna nangaiachim ; mitcrangna boli on'ode 
uamangni ka*o nanganikode namatna man'aiachim ineba uni 
ka'tongo chanchianiko ong'ataha. Ramke jattangna namen 
Simbrabeachim aro jattangni gimin ning’tubec chanchibeaha. 
la mandeni gisiko so'sojengjeng aro dongtogijani ong'beaha. 
Indakmiting somoio sani dakchakaniko man - e gisikni tom’- 
tom aro katchaaniko man'gen, ua u'isokjaha. Tangengmit- 
ingon nama janggi tanganio tangbajahaode, atchitaion 
basakobade mandeo atchitaigija wak, matchu, do*o, maiba 
jo ong, samsi, bol, ba indakgipa ongipa gadangosa atchitaina 
nangode, uaba ma’a-patangko u'ipljawaha, maa-paba uko 
u'ijawaha ; uandaken uni manderang, uni mvdrang-bakska- 
rang aro ripengskarangni gisepoba u’igrikani chol dongja- 
waha ; gipin jatni manderangde jattang ong’jaodc ka’sachak- 
ani gisik dongjawa, batesa mikbua, sanala, chonnika aro 
kal stekanirangkoSa dakgen ine Ramkeni gisiko ma’marikki 
chanchianirang nabataitaiaha. Jokani maiba gipin chol dong* 
jawahakon ine chanchie uni gisikko duk ong’atbataha aro 
dohgtojabatataha. 

Indake darangniba dakchakani gri apchangket ong'e 
dongengmitingo, maiba dakchakaniko man'arok ine salgicluko 
nidoaha. An'tangan maiko dakenga, Ramke aganna man‘- 
jajia. Darangni ISolo bi'akoba ua changsaba nikkujachim 
aro toromni maming krtapkoba poraie nia dongkuiachifr. 
Indiomangba, Isolde dongchongmota, aro kingkot anrbebeAsa 
uko nikgen ine ua chanchiaha. Sikdikdik dakgipa biaprango ' 
aro buring-bolgrimrango saksan re'roromitingoba basakoba 
btsakobade mainaba rang’san kena nape dongmma 

joiton ka*aha, indiba mai kenani gnang uko ua nikjaha; 
basakobara an'tango chu’onga gita u*ianirang doagpajani 
gimin ka’siksikeba saksau grappilaha Indiba maiba jokani 
oholde dongchongmotnaba donga ine uni gisiko chanchiani 
nabataitaie ka’dimeani aro ka'donganiko man'taitaiaha. 
Indiba ua somoiona kingking chong’motgipa dakchakanikode 
ua man’jaha. 

Una maiba chinko meSokchina attam gittamna kingking 
Ramke Isolo bi'beaha. Unon nikronggijagipa, mikchikkim- 
gipa maiba bimang, uni sepango ciiadenge, “Nang bi‘- 
anirangko knachakaha’ J ine uni nachikkolo agana gita ua 
knaaha. Una ong'a obostarangko chanchiate niode, Sadhu 
Sundar Singhna jekai ong’aha, ua gitachacha unaba ong'aha 
ine aganna man a. Ia ong'ani Ramkeni kena aro jajrenga- 
nirangko namen ritchengataha aro ka’dongataha. 

Ramke an'tangni chanchianirangni gimin maiba sakkiko 
man na nangnikbeaha. Goalpara antidam gimtkon Hindu* 
rangni mitcrangko bimang dake donako nokantio gitan ong*- 
nasipile nikna man’achim. Kali mite mcchikko tarie dongipa 
mite nok, mitena bibalrangko on a, montro mmga, cha’chat 
so*a, ganti rengtenga; ku'chokgipa pekgittam dakgipa sil- 
ohonggengko mite nok a'palo songe uno an'chiko toke, 
do'ottainasienggipa do'bok gisimko; biisi-kari somoi soko 
megapko remreme uni kosako a'ste a'ako on'e miterangni 
bimangko tariako aro uarango ba*ra ganata, uarangni 
mikkango Hindu kamalrangni asonge montro minga a to 
git ring’anirangkoba Ramke nikaha. Uarangna agreba, bol 
ja’pangrango saksan asonge rongtalgipa ki'taprangko paraie 
Isolo bi‘gipa manderangkoba ua nikaha. Ua manderangni 
kamrangnasa Ramke gisiko nangbataha. Uamangba Ramkeni 
gisik sontol aro u'ina tikkelbeenganiko nike, Ramayana, 
Mahdbharata aro Hindurangni indakgipa rongtalgipa ki*- 
taprangko una poraichina on'ataha aro kattarangchiba 
agap-skie dakchakaha. 

Uni poraianirango Yishnuni golpo uko gisiko nangat- 
badha. ' Rannyanaoniko *"tta Ramni golpoko su'unikbeaha. 
RAiftBi janggi tangani aro uni kamrang Ramkeni janggi 
(gOfaai aro kamranf gita dakangadtim, Skutai ki’taprangko 

poraiani ja’mano Ramke Hindurangni rongtalgipa ki’taprarig- 
ko poraiaha, aro lsolna bateba Ram ba Vishnuan bilakbat- 
gjpa aro rongtalbatgipa ong’a ineba ua chanchiaha. Indake 
chanchien, Brahman skigiparango an'tangni u'ina nangani- 
rangko sing'e ra’e, uamangkosa mande-ra beaha aro rong- 
talnikbeaha. Indiba chong motgipa toromko uni tikkelbee 
sandianirangna nambata cholrang una sokbaaha. 

Uororomitingo, je mandekon Salaram Bengalni Watata- 
I man’gipa ine mingsingpilachim, Baptist missionary, Rev. 
Ruprecht Bion minggipa Daccao dongengachim. Ua a’dokni 
wilwilao donggipa biaprangna Nama Kattako skiprakrorona 
miksonge, dingtang dingtang biaprangona wenroroe 1856 
bilsio Goalparaonaba salsao ua sokbaaha. Rev. Ruprecht 
Goalpara antidamo skiprakaha, aro uni skiprakaniko Gauhatio 
donggipa Samuel Lovedayni pagipa, Ram Jivan Babu 
minggipa Bengali procharok pe’timskaaha. Uamang sakgni 
uamangni jaksamgnio chapa-ka’gimin chonchongipa lekka- 
rangko ra-bite, skipraka matcboto uarangko manderangna 
gopriprae sualaha. Ua lekkarangko man*na manderang 
chabildangpile krengtokaha. Uan ua iomoini salrango 
manienggipa gipin toromrangni kosako ong'gijanirangko 
parake Seanirang ong-achim. Uamangni aganprakani katta- 
ranga uano dongsogipa toromrangni gimin bebe ra'anirangko 
ra biani aro chonnike tosusae aganani kattarang ong’achim. 
Rev. Ruprechtma'angni aganprakani kattaranga inditan su*ua, 
ning'tua aro aganmitapa gri parape'ani kattarang ong’ahani 
gimin, ua kattarangchi bang’a manderangko mikaoataha. 

Rev. Bion aro Ram Jivanni re'angani ja*mano uano 
dongrikgipa manderangsa bilding bildang ong'skaaha. Mitam 
manderang ua lekkarangko chitkningaha, mitamkoa ja’achi 
ga'kninge galaha, galna sikgijagipa mitam manderangni 
jakoniko Hindu kamalrang ra'Sekaha; indioba mitamkode 
nosto ka*na ba ra*sekna man'jae saniba saniba jakrangoua 
lekkarang dongrikaha. Hindu kamalrang skiprakanggipa 
manderangko aro uamangni lekkarangko poraigipa man- 
dbiangko sao on’aha. Indiomangba ia pilak kamrangko 
fiKepike bang’a manderangnan dingtang dake gital chanchia- 
Ailto naataha. Sualanggimin mitam lekkarangko manderang 
|pCiffti{aiaha aro sakgipinrangna on’roroatskaaha; Hindu 

fcamakangba golmal ka’dapna pa'sokjaha. Iano Hindu aro 
Kristian toromni susaaniko manderang nikaha. Uni ja'maai* 
tapan Hindurangni aro Kristianrangni pniksongani aro bebe 
rai'anirangko chapa-ka*gimin bang'a kitaprang nakatdatn- 
damaha. Ramkeba Apatti Nashak ingipa ki'tapko bree 
poraie niaha. Hindurangni man'na ka'dongsoenggipa salgiba 
tol-asa aro uni rongtalnikgipa Ramba uni ka’dongsoa gita 
ong'jasa ine Ramke nikna man'aha. Uandake iarang Ramkeni 
gisikko cbangsatai dongtoattaijaha. Untalan Hindu kamal- 
rangona reanganiko aro uamangoniko skie ra'aniko Ramke 
dontongjolaiaha. lani on tisa ja*mano Rongjulio bilsisana 
skul Skigipani kamko ka'eon, kaim jakchakjac Ramke an‘- 
tangni gisik suk ong-gijanirangko dikdiksana chel atna 
man'aha. 

Unoni bilsisa matchotahaon Ramke Goalparaona lekka 
pordina re'angtaiaha. Kusi ong'bcani katta salsao una 
Sokbaaha. “Anga Kristian saksako nikaha, aro iani bidingo 
nang'na aganna nangani bang'bea. Somoi manchengon na*a 
Gauhationa bakbak re-babo" ine Omed una chittichi see 
uriataha. Chubata gadangni poraianiko on'na Gauhatio ge'sa 
Normal Skul gnangchim. Ramke uano napna dorgasto 
galaton, uni bi'a gita una cholko on'aha. Uandake uni 
kardongsoaha gita mamatang Omedona re'angna cholko 
man'aha. Ramke Gauhationa re'ange mamatang baksa 
dengeaha. Uamang mamaSa an'tangtangni rokomari nika- 
niani, u'iani aro ckanga-sapani, aro uandakgipa kamrangni 
gimin ning'tuc golpo kae, bon'kamao Omed gritangna indake 
aganaha: “Anxhing A'chikrangodc toroman gri, indiba 
fliani ja'mano nambata gadango ong'pana gita an’ching A*- 
chikrangnaba maiba toromkode nangchongmota." Dingtang 
dingtang toromiangko tosusae nimano, bigil-gipokrangni 
rrgipa Kristian toroman nambatgipa ong’a ine uamang 
ohdachiaha. Kristian toromni gimin rongtalbate agane on*- 
china uamang sakgni Kandura Babuona re'angaha. Uororo 
somoio Kristian toromo bebe ra'gipa manderang bang- 
toujachim aro ia toromko mingsingjachim, Uandake uamang- 
an- agane on'anioba, uamangko chinapatningna man'jaha. 

Gauhatio donga bilsisa ong*srangkujaon Goalparani 
Jfera Ssfceb, Becket, Ramkeko okaraatc Nibari antio puha 

tokSAko rimange nano pulls a'damko songechina aganaha, 
Ratpke iako dakna kusi ong'beafra, indiba Gauhati Skulona 
gipin bilsisana watattaichina mol'molon uni bi*aniko kna- 
chakjani gimin ua duk man'beaha. Ian uni janggi tangao 
uko duk ong'atbatgipa a'selrangoni mingsa ong'aha. Nibario 
jabri dongari Jiraona uko bilsi gittamna watattaiaha. Uni 
ka'dongsogipa Omed baksa toromni bidingo agangrikna 
raanchianiko ua dakna man*jaha. Minggjpin a'sela, pulis 
kamo dongmitingo bang'a namgijagipa kamrangko ka'aha 
aro pap ka*beaha ine Ramke an'tangan ma'Sipilaha. 

Antangni namgijagipa kamrangni gimin ua duk man'- 
beaha, indiba man'na aro u*ina miksongatangko dontongjaha. 
Ia chango Ramke Kristian toromni krtaprangko aro Kris- 
tianrangni gimin seanirangko poraiskaaha. Uni poraigipa 
ki'taprangoni kingsara skulo poraimitingo Rebanna on gipa 
ki'tapchim. MingSani ja mano minggipin seanirangko aro 
kingsani ja'mano kinggipin ki'taprangko Ramke poraiaha. 
Skanggipa changna ia seanirang Ramkeko mikaoataha aro 
nambata janggi tanggni aro kamna do*ga oaha. 

Jirao dongani ja'mano Ramkeko uni a'doktang sepang 
Damraona watattaiaha. Uano adita jarangna kam ka'am 
ja'manon, Ramkeko pulis kamoniko wataha. Pulis kam ka'e 
uano dongengmitingo, Amjongani saksa mc'chik Suban 
minggipa baksa Ramke mikchagrikaha. Ua me-chika be'en 
bimang chongipa, ka'sachaka gnanggipa, miktcrokgipa, 
namgipa bewal gnanggipa aro ka*singipa ku'rangni mc'chik 
ong'achim. Damn antiko cha'mitingo salsao uamang grong- 
grikchengaha. Ramkeni pulis ganding-chindingko nike Suban 
uko mikchikkime nikaha; mongsongbate banoba raaiba a*sel 
ong'na nangode, banoba maiba golmal ong'katna nangode, 
jegrik-giseode, jcoba jaoba Ramkeko nangkamaia ine Suban 
chanchiaha. A'chikrangni bewal gita, Ramke an'tangde 
ong-gija Subansa Ramkeko an'tangni segipa ong'na beseaha. 
Pilakan tik ong'ahao, A'chik songsarekrangni niam gita 
doke-dam'c, chrok-mesae, aro cha'e-ringe, do'Sie uamangko 
jik aro Se ong'ataha. 

Jik aro se ong'manahaon, Ramke an’tangni gisiktango 
ru*utb?a salrangna chanchie dongenggipa kattarangko Subanna 

agane on'on, uni jikgipa aiao inroanbeaha aro jagipupilaha. 
Ramke gisiko suk ong'jabeaha. Uni mandetangrang knana 
nangode, uamangna mai a-sel ong'gen, iako dakna nang- 
bebegenchimode uamangni ma’drang-bakskarang aro A'- 
cfiikskarang uamangni bobil ong'gnok, aro uamangni kbsako 
chakate nisiani kamkrangko ka’gnok ine . Subanni gisiko 
chanchirikkotanirang nabaaha. Uamangni jik-se ong'ani 
skang gipa jarang indaken badeangaha. Segipani kamrang 
apo uni namgipa gunrangni girain Suban chanchitaitaie bate 
batesa setangko mande ra*roroaha. 

. Ia salrango Ramke aro Qmed chittirangchi segrike 
diiigtang dingtang kamrangni gimin agangrikengachim. 
Suban mamingkoba sena-jotna ba poraina man'jani gimin, 
setangna . seatgipa chittirango mai kattarangko janape seat- 
achim, mai kamko ka*na miksongengachim, mamingkoba 
u’ina man jaha. Ua somoimitingon uni pulis kamoniko 
Ramkeko ka'dongsoa gri gitik gitak kam bon*chongdikataha. 
Setangni gisik suk ong'gijako nike una maiba a*sel ong'na 
nangaha ine Suban ma*sina man -aha. Uni jonggipaoniko 
tangka ra*na re'angenga aro man'adipet bakban re'bapilgen 
ine jiktangko done pringsao Ramke Jirachina re'angaha. 
Ka’dongbee setangni re'bapilako salsal nisoaha, indiba 
Salrang antirang badeangoba Ramke sokbajaha. Setangko 
niksosusu dake salantian ramaoba chadenge dongsoaha, 
indiba niksoteljaha. Ramke Jiraoni Goalparaona re angaha 
aro Goalparaoni jahato Gouhatichi re angahana ine ja*mano 
koborko man-aha. Uan bebeba ong-achim. 

An'tangko saksan done rcangahaoba Suban setangna 
bate batesa ka*saroroaha. Ramke Kristian toromko ra*aha 
iro mandetangrangoni ekangaha ingipa kattako songo jang- 
bingbangaha. Ramkeko watgalchjna Subanni ma*a-pa uko' 
draaha, indiba ua knachakjaha. Subanko wate katangaha 
ine manderang una tokeba aganaha, indiba Subanko bebe 
p^-atna man-jaha. Setango uni ka‘donga kim-kim aro kakket 
ong'aiaccim. larangna jrimbatgipa bal salsao Subanna 
sokbaaha : uamangni dejakra atchiarin siaha. Indiba Suban 
gisiktango chakcbike an'tangko ka*dimeataha aro mangrak- 
ataba. Bon-kamao, Ramke Gauhatio Boro Sahebni kachario 
letimgipani kamko man-aha, aro nrutgijan jiktangkoba 

wangatenga ingipa kattako songo knasoaha. An’tangni neng*« 
nikanirangko dikdiksana guale, kusi ong'bee aro ka'dongbee, 
uni bebe ra*ani aro chanchisoanirang kakket ong’bebeaha 
ine Suban setangona bakbakan re'angaha. ■ Uamangni janggi 
tangani kamrangko jaman salrango niatpile nioa, ia pilak 
kamrangan Isolona ukoba rimangani kamsa ong’achim ine 
Suban u'ina raan'aha. 

Rongtalgipa SaStroni bakrangko poraie, Bengali su&- 
overSeer Samuel Lovedayni kattarangchi salako man'e aro 
Kandura Babuni skie oivanirangchi gisiko chinapatako man*e, 
Ramke gisik dingtangbeaha. Kristian toromko ra*chongmot- 
gnok aro Kristian mande ong'chongmotgnok ine Ramkeni 
gisiko chanchiani aro miksongani nakataha. Ramkeba uan- 
dake, mamatang Omed baksa apsan salo, apsan biapo, aro 
apsan mandeni jakchi, 1863 bilsini February 8 tarik, Robibar 
salo, Gauhatini Sukhcswar Ghato napbolatako man*aha. 

An’tangtangni jatska A’chikrangna Isolni Nama Kattako 
aginprakna Ramkeba mamatang Omed baksa re'pana kusi 
ong'beiha, iniiba uamingni jikgiparang bang'a neng’nikani, 
chimpengani, engtogijani aro kengnirangko niksoe rcpana 
sikjaha. lana skangba, Omadni jikgipa Epiri gita, Subanba 
Kristian ong-na sikjaha. Uandake satangni Kristian ong-a 
aro nipb'Maniko namnikjaen, uaba Setangko napbolatako 
nina rc'angjaha. 

Ramke aro Omed jattang A'chikrangona re'ange Isolni 
Nama Kattako aganprakena miksongenga ine knaon, Omedni 
napgipa pulis dolni dal*batgipa, Colonel R. Campbell, aro 
Colonel Henry Hopkinson, jeni ning’on Ramke setimgipa 
dake kam ka'engachim, knae kusi ong’beaha. Nambegipa 
aro kakketgipa kam ka'giparangko uamangni kamoniko watna 
ddkde ong*a, indiba uamangni miksongsoani kamrang dal*- 
bea aro nambea ine namgipa Kristianni chanchiningna 
krakra dake, uamangni mobmola gita Ramke aro Omedko 
kjtmoni ong'katna on’aha. Mandetangrangona re'angmit- 
ingo Goalparani Boro Saheb, Captain Mortonko grongpak- 
ange un baksa agangrike rc’angchina Ramke aro Omedna 
uamang ku’pattidapataha. 

Ramke Damrao skulko kuligen, mamatang Oraeda 
sepangjol song wilwilaona re'roroe Isolni Nama Kattako 
aganprakgen inc uamang mamasa manchigrikaha. Skul 
nokko rika matchotkuja dipet Ramke aro Omed, sakgnian, 
rcroroe jattangni manderangna aganprakaha. Amtangtangni 
miksongsoaha gita uamang kamrangko ka - na a-bachcngaha. 

Adita salrangni ja’mano Ramke Damraona rc’pilangaha. 
Ua an tangni chonbatgipa jonggipa aro gipin sakgni bi - - 
sirangko an'tangni kuligipa skulo poraiatna rimangaha. 
Ramke uamangna Sastroni kattarangko skiaha aro attaman- 
tian uamang pilakan Isolo bi’na tom*rongaha. Uni man’- 
gimin lekka-pora, gisik ta'raka, changa-sapa aro toromni 
gimin badita ning'tue ma’Siaha, uarangko ua uamangnaba 
skiskaaha. Uamangba Tsolo bi*na changpaaha, aro antiprako 
kang'kare kae mi okimu chakaha. 

Goalpara Skulo Ramke aro Omedni poraiengmitingo 
Omedni gritang, Ramkeni jong nanga, Rangkuba uano 
poraipana re*angachim, indiba apsan jolonin ua skulo bang*- 
beaha ine uko rakkina jechakaha. Rangku dikdiksana 
Ramke aro Omed baksa Goalparao dongpamitingo, maikai 

sena nanga, uamang una oikorrangko skiaha. Pring pringo 
chakaton aro asongon, “Ram, Ram" aro donnaSiahaon 
“Horibol" inbo, unon uko kusi ong'atgen ine Ramkc una 
skiachim; bilsisnini ja'mano Gauhatio gronggriktaion, Hindu 
torom aro uamangni mitcrangko skango uni jedake bebe 
ra*ara ong'gramaianisa, uni gimin Jisu Kristokosa uni 
Jokatgipa ine ra'chaknasiengaha ine Ramke Rangkuna 
aganaha. 

Pilak Kristian nokdangrangko A’chik songsarekrang 
mangkimaate galtokna manchicnga ingipa kattako Raja- 
simlaoniko knasoe ua kattako Ramkc Dr. Bronsonna chilti- 
chi see u'iutaha. Rumkeni ehitliko man'soon, re'ange 
dakchakcchongmotna nanggen ine mikchi ong'a gnangDr. 
Bronson Rangkuna ia kattako agancskaaha. Songsarekrang 
ukoba so*ote galnaba donga ine jajrcnge aganon, Isol una 
dakchakgcn, uni gimin ka'donge rcangaichina Dr* Bronson 
Rangkuna aganaha. Walkuja ong'ode ua somoichachaon 
re'ongkatangna man'genchim ine Rangku aganaha. Rangku 
Songsarekrangna kenjachim. So'otskaode uamangoni sakchik- 
king ba sakchi'gnikodc ua saksanan so-otskana man'genchim 
ineba Rangku aganaha. Maikai pantcsan ong'kuaienggipa 
Daudanba bilakbegipa aro dal'begipa Goliathko uni beng- 
jurichi sa'otna dakchakaha, uamangko wate re'angna skang 
ia kattarangko agane Dr. Bronson Rangkuna Isolo bi'chak- 
ataha aro ku'pattiataha. Isolsan una dakchakgcn, aro unj 
re'angmitingchachaon indakgipa kenanirang dongjanaba 
gnangaha, indiba rcangade re'angaichina una agandapataha. 
Walgimik ring sandie, pring seng'na skaiigan Rangku Song- 
duko chochakatbae, salgni salpaksani ja'mano Goalparaona 
sokeaha. Ba*ra-kancharangko Goalparao donange ja'achi 
man'anipet gong'rake re'ange sal napa tiktako Rangku 
Rajasimiaona sokeaha. Indita nangbemiting aro ncng'nik- 
bemiting somoi tiktako uko niksoe Ramke aro Omed kusi 
ong'beaha aro ka'dimeataniko man'beaha. 

Torom aro skulko chalaiani, pilak obosta aro a*sel 
ong'anirang, namdapatroroani kamrang, kengni-signini kam- 
rang, ba indakgipa gipin kamrar.gni gimin Ramke Goalpa- 
rani Boro Saheb, Captain Mortonna chittichi tale see u'iatWBi 

Boro Saheb ua chittiko poraie nie gisiko nangbeaha, aro 
Dr. Bronsonnaba ua apsan kattarangko see u'iatskaaha. 

Je kamnan Omed aro Ramke 1863 bilsioni dipet ma*- 
ringbeaha, uko chu'sokatna iue 1867 bilsini April 12 tarik, 
Sukrobar attamni 5 bajio A'chik Kristianrangna missionaryko 
watatani bidingo aro toromni dabroroaniko mikrontangchi 
nina ine Dr. Bronson mongnia manggniko ra’e Damraona 
sokeaha. Sal ding'bea aro rama bakroani gimin, sokangon 
Dr. Bronson neng'beaha, indiba Ratnke baksa golpo ka’e 
roc uni kuligipa skul aro uano poraienggipa sak 15 bi’Sarangko 
nike uni piiak n?ag'anirangko gualtokpilaha. Tusikujana 
king king uarnang ma'manti kattarangni gimin agangrikaha 
aro git ring - a ha; pnng gipino pringwalni re'chakatangtaie, 
salniango Rajasimlaona uamang sokeaha. Man'adipet man- 
derangko ma'Siatna man'na gita Dr. Bronson Assamese 
ku'sikchi aganaha; aganako ma'sigijagiparangna ma'sigiparang 
pe'skae on'aha. 

iff. Bronson Rajasimlaoni Damraona re'bapilaha. Kris- 
toni Bimingko ra-na sengsoenggipa manderangko ua uano 
nikaha. An’tangko napbolatpachina ine uanoni saksa mande, 
chongipa bi'sa gita dakpile grape Dr. Bronsonko mobmol- 
beaha.;^ Inditan napbolna sikani gisik uo dojigani gimin ua 
mandeMkatta aganna changja gita dakpilaha. Uandake 1867 
bilsini April 12 tarik, Sombar salo uano sak 10 manderang 
baksa jiko napbolataha. Uano napbolata man'gipa Sakchik- 
kingoni saksade Ramkeni jikgipa Suban ong'achim. Uamangni 
mitamkoDr.Bronson aro mitamko Omedni jakchi napbolataha. 

A;cjiikrangna skanggipa missionary dake watatako man'e 
Dr. Stoddard aro uni jikgipa 1867 bilsini October 3 tariko 
Goalparaona sokeaha. A'chikrangni gisepo maikai Omed 
aro Ramke lekka-pora aro Kristian toromko a'bachengatna 
jotton ka'enga, maikai uamang Kristoni sninggiparang ong*- 
bachengaha, Goalparaona sokena skangan Dr. Stoddard 
knabachengaha. 

, Goalparaona sokbae dongchakanirang tik ong'kujamit- 
itlgon, chebgipa biaprangoni A'chikrang uamangko dakchakna 
Wbaaha, Darara Skulo poraigipa chatrorang baksa Ramke 

aro Ramku re’angpaaha. Missionaryrangna ku-sik skina 
Rangku aro saksa sakgni A’chikrang Goalparao dongrikaha; 
uamang an'tangtangba English ku'sikko uamangoniko Skie 
raskaaha. Or. Stoddard uni kamko Goalparao dongchakesa 
A’chikrangna kam ka-aha. 

A'chikrangni a-doko Omed jekai skanggipa Kristian 
songko Rajasimlao 1864 bilsini October ba November jao 
kulichengaha, uandake Ramkeba damgipin Kristian songko 
Nishangramo 1872 bilsini February jao kuliskaaha. Ia songsa 
Rajasimla aro gipin Kristian songrangna bateba dakrorobaaha, 
bilakbatroroaha aro niksengbatrorobaaha. larang pilakan 
Ramkeni Isolo bebe ra'ani aro Uni bilo pangchake kam 
ka*ani a-sel ong-achim. 

Ramkeni rikgipa Kristian songko a'bachengo Kristian- 
para inesa manderang mingachim, maina uano songdonggipa 
pilakan Kristianrarachim. Indiba Kristian torom giproroahaon 
gipin a'dokrangoba Kristian songrang ja-mano jelrorogenni 
gimin, ua songko Nisanni Song ba Nishangram mingbo 
ine Dr. Bronson Ramkema-angna ku*pattiangaha. Uandakesa 
ia songni biming ua saloni dipet Nishangram ong'baaha. 

Rajasimla mondolio Omedko Pamong songchengaha gita 
Ramkekoba 1872 bilsini November jao Nishangram Mondo- 
lini Pamong songaha. Ua Mondoli niksenggipa Mondolisan 
ongaijaha, indiba iasa pilak A’chik Kristian mondolirangni 
gisepo mongsonggipaba ong'aha. larang pilakan Ramkeni 
rake, kingkot dake aro jotton ka’bee kam ka*ani bite 
ong‘achim. Uni kam ka'anirango uko uni jikgipa dak- 
chakbeaha. 

Rarake Tura aro Goalparao kuligipa Normal Skulrango 
head masterni kamko ka’ana agreba gipin kamrangkoba ka > 
achim. Uandake bang'a changon Ramke Nishangramo dongna 
man-piljachim. Saksani ja-mano saksa Ramkeni kam changa 
aro kim-kim ong-ani kamrangna saheb missionaryrang uko 
de-mittelbce aganrongaha. Ia salrangmitingon Bengali- 
A'chikku Dlctionaryko Ramke sena a'bachengaha. Jedakode 
A-chikrangba Bengali ki'taprangko poraipana man-gen, iana 
raiksongesa ua dictionaryko sechina saheb missionaryrang 
Ramkeko mol-molaha, 

1886 bilsio Nishangram mondolini manderang chu'gimik 
Panjongni kamko kaxhina Ramkeko mol’molaha, indiba 
mondolio chu'onga gita tangka-paisa dongjani gimin, Ramke 
an'tangsa atrtangko on'kange kam ka'na ga*akaiaha. Bilsi 
23-na kiogking uni mondolio kam ka'mano, mondolini 
kamrangko ka’na gita Ramke sak 270 manderangko 
tarisomanaba. 

1881 bilsini July jao uni depante dcjakra Dho using 
Turao napbolaha. la mande nambegipa, sontolbegipa aro 
toromibegipa ong’achim. la bi’Sako poraiatanina uni ma*a*pa 
mondoli ba missiononiko tangka dakchakaniko bi'jaha. 
Seramporeo poraion, uni klaso Dhonsingan Bengali man - - 
batgipa ong’achim. la mandeni jakchi nama kamrangko 
A’chik jatna ka-gniko pilakan nisengsoengachim, indiba 
Seramporc collegeoni re'bapilani adita jarangni ja’manon saa 
man gitike ua siangaha. Depantetangni Sion pagipa duk 
man’beaha, indiba detangko dakchakanina jakkalgni tang- 
kako, saoba sakgipin Dhonsingni biapo skiprakani kamko 
ka’china ine Isoina on'aha. Jadokmangan ong'srangkujachim, 
uni saksakamkam dcmechikba siangsrangaha. Ua mcxhikba 
mikasalbegipa, gisik-ka'toiig nambegipa aro mikkang-bimang 
daknanggipa ong’achim. Uni sion, Isolko mittclpilani gita, 
Ramke Dr. Bronsonni jako Gong 60 anna 10 pai 3-ko 
on’aha. Jagittam somoini gisepon Isoina on’skaani ine 
Ramkeni on*a tangka gimik Gong 177 anna 10 pai 3 ong’aha. 

Dedrangni siani ja'mano Ramke an’tangba ru’ute tang* 
angdapjaha. Sina skangskangsan, an’tangni janggi tangang- 
kuna sikgijani kattarangko ua Dr. Bronsonna aganaha. 
Uandake 1891 bilsini January 25 tariko, gisik seng’begipa, 
lekka Serakgipa, pamong, procharok, skigipa aro missionary — 
dondikgija aro ncng’takgija Nokgipao kinrkim aro bebe 
ong’e kam ' ka’angani ja’mano, Nokgipa Isol Ramkeko 
An’tangona rimangpilaha. Bilsi 14-na tangangkuani ja’mano, 
uni on’kanggimin, ka*sagimin, uko dakchakpagipa uni jikgipa 
Subanba, a’gilsakko watangaha. U ianirang bang'pajaoba, 
cholrang dongpajaoba, segipani siani ja’mano Subanba 
letangni kamrangko man’adipet ja’rikpaahd. Wenroroe Isolni 
Nhma Kattako A’chik a’dokiango agahprakako on’paaha. 
Uni bon’kame janggi tangaona kingkingan Suban Nishangram 
gongko songtang ine chanaha. 

Bilsi 125-na skang A'chikrangni lakka-pora aro skia- 
man'ani gadangko da'asalni gadang baksa toSusae niatpilode, 
Ramkeni janggi tangangani aro an'chingni lekka-pora man*- 
anio mamingba nangrimgrikani dongja ine an’chingoni 
bang'batan ia salo agannaba donga. Indiba Captain Jen- 
kinsni 1847 bilsio Ooalparao A'chikrangna mangsonge 
kuliani ja*mano, Ramkesa 1865 bilsio skanggipa A'chik 
Skulko Damrao sakgittam A'chik chatrorangchi a’bachengat- 
aha. Ia skulosa A'chikni jakchi A'chikrangna skianiko 
on'chengaha aro ianonisa A'chikrangni gipin skulrang pek- 
watangchenga gita ong'aha. 

Chong'motgipa toromko man-na Ramke jekai bang bea 
bobilrangko, saknaa-dukrangko, kabsteka-chonnikako, aro 
signi-kengnirangko chagrongaha, uko man'manahaoa ua uko 
sikripaona kingkingba watgaljaha. An'tangko Isolni sippai 
ine chane Nokgipa Isolo uni bebera'a aro kim'kim ong'- 
aniko uni donanggimin tangkamgipa kattarang an'chingna 
sakki on'a : 


1 . 


3. 


5 . 


Isol Songni sippai ine 2. 
Seaha bimingko ; 

Angara bobilna kene 
Watgenma Kristoko ? 

Angnade grima bobilrang? 4. 
Warachaka papan ; 

A'gilsako toromirang, 
Dakgrikbea pangnan. 

Mandesalde dakgrikao, 6. 
Sioba amkugen ; 

Ka'donge nibo, Salgiko, 
Bakbakan man'egen. 


Dukko man'bcoba mande, 
Re'a salgichina. 
Rimpajagenma angkode, 
Salgiko man'atna ? 

Salgiko man'pana sikode, 
Dakgrikbena nanggen ; 
Gitelni angna chakode 
Dakgrikao chcgen. 

Chon'kamani Sal sokode, 
Man'eming gamrangko ; 
Amgipa Sippai kotokrang, 
Mittelgen Jisuko. 



SEA-JOTANIKO ACHIKRANGNI 
MANCHENGANI 

A’chik a'songo Kristian torom napna skangde lekka-pora 
aro uni gamchataniko A'chikrang on'timintiba u'ijachim. 
A'chikrango sea-jotanirang dongjasan ong’jachim, indiba 
sea-jota aro ki'tapni bimanga maidaka aro uni mangsonga- 
nia mai ong'a, ukon skangni A'chikrang u’ichengjachim. 
Mikron kana mandeni dingtang dingtang rongrangko nikna 
mairjae u’igija gitasan uamangni u’igijania ong-achim ine 
American missionary, Rev. T. J. Keith minggipa, skia-man*- 
kugijagipa A'chikrangko toe aganaha. 

A'chikrangna kam ka'china dingtangmancha watatako 
man*e 1872 bilsini January 15 tariko Rev. TJ, Keith Goal- 
para songjinmao donge kam ka'na a'bachengaka. Uanona 
re*bae an'tangba Bengali ku'Sikkosa skie ra'chenge, Rev. 
Keith A'chikrangna Assamese ku'sikchi ong’gija Bengali 
ku'Sikchisa sea-jotaniko dakaha. Uandake, skanggipa ki'tapko 
1874 bilsini October 1 tariko Englishoniko Bengaliona pc'e se- 
chengaha. Bengaliona pe'e seskaanio, alamala lekka-pora dong- 
kalgipa Ramke, Rangku aro Gongaram missionaryrangko 
dakchakpaaha. Kristian missionaryrangna agreba Ramke 
an'tangba jak 884 donggipa Obidhan minggipa dal'begipa 
kingsa Dictionary ki‘tapko Bengali oikorchi 1877 bilsioni 
a'bachenge see 1881 bilsio matchotaha; uko 1887 bilsini 
September jao Rev. M. C. Mason chapa-ka'aha. Da'alona 
kingkingba skang salrango Bengali oikorchi Segimin mitam 
A'chikku ki’taprangko nikna man*engpitti. 

Omed aro Ramke, mamasa, Gauhatini Kristianrang 
baksa dongrime Assamese ku'sikko jakkalna man'giparang 
ong baaha. 1865 bilsio Rangkuba Nowgong Mission Skulni 
skigipa Dr. T.J. Stoddardni jakchi napbolatako man'e Kristian 
ong'aha. Uaba Assamese manderang baksa dongrim-rorime 
uamangni ku'sikko aganna aro sena man'gipa ongbaaha. 
Torom aro procharni kamrangosa sea-jotaniko Axhik a - - 
dokrango a'bachengahani gimin, 1875 bilsimangona kinpkingan 
Knstian mi^sionar^ran^ba As$am a $e ku'Sikkosa jakkalaha, 

A'chikrangba Mongolian ma'kriagni manderang ong’a. 
la irerkringni manderangde R-ko ganratna neng*nikana ; 
uandaken Kristian toromko A'chikrangna skiprakchengon, ' 
meligipa apsan katta A'chikkuo dongpajae, Assamese kgtta- 
kosa Iswar ine mingpachina skiaha, indiba ua kattako , 
knachenggipa A'chikrang uko tik ong‘e ganvatna changjae, 
Isol inesa ganrataha. Mingattaitaie nioba R-ko L dakesa 
ganrattaitaiaha. Ia kattako uamangni skie dn*a gita tik 
ong*e ganvatna neng'nikchong'inotaniko nikani giminsa 
Dr. Bronson, Dr. Stoddard aro gipin missionaryrang tik 
ka'grime Isol ine gam'atchina aro jakka Ichina da’o an'chingni 
jakkalenga gitan tik ka'e donaha. Uandakesa da’alona 
kingking A'chikkuchi pilak sea-jotanirang aro agananirangoba 
Isol ine iako jakkalbaaha. 

Isol kattako Iswar ( $vnr ) kattaoniko ra'Srona nangaha 
gitan A'chikkuo dongjae bang'bea gipin kattarangkoba gipin 
jatrangni ku'sikoniko ra'gatna ga'akaha. Sastroo da'o an'- 
chingni jakkalenggipa napboh kattako English ku'Sik baptize 
kattaoniko pe'aha. A'bachengo uko aua ineSa pe'achim, 
indiba A'chikrangde chadengeba asongeba auani gimin, iani 
mangsongani uko pe'a gita tik ong'ja aro ja'man salrango 
iachi manderangko dilSretatnaba donga ine nikaha. Unbaksaba 
baptize kattamanchaba Greek ku'Sik baptizo kattaonisa ong'- 
katbaa aro uni ortochong'mota be'en bimang gimikko pripe 
chio simhola inani ortosa ong'ani gimin, bon'kamao uko 
da'o an'chingni jakkalenga gita napbola ine pe'aha. Bengali 
likha (fzrwi ) kattaoni lekka, katha ( qstfl ) kattaoni katta, 
bichar (fkjfit) kattaoni bichal, Hindi kitab ( ) kattaoni 
hi' tap, khirki ) kattaoni kelki, girja ) kattaoni 

gilja, ehitthi (fag'V ) kattaoni chitti, aro uandaken, English 
ku'sikoni school, slate, pencil, pen, glass, ba uandakgipa 
kattarang A'chikkuchi sea-jotanirango ong'katbaaha. 

Samtangtangchian gita ong'pile Bengalirang A'chik 
a'dokko duule donga; Bengali oikor aro Bengali ku'sikko 
A'chikrangna Skie on'ode an'chingni songsul-noksulska Benga- 
lirangni poraicnggipa ki'taprangko A'chikrangba poraipana 
man'gen ine stheb missionaryrang a'bachengo chanchiaha. 



34cNAMBA1A JANGOI TANIGGNINA SKfr-RA'ANJRANG 


Ujii gtmin, ia kamna dakchakani ong'gen ine chanchiesa 
BeagalhA'chtkku Dictionaryko Bengali oikorchi sechina Rev, 
Nf,C, Mason Ramkeko molmolaha. 

Ja'tnan salrango Kristian misSionaryrang Bengali oikor 
aro Bengali ku'Sikko A'Chikrangna jakkalangkuna on*rta 
nSngttlkjaha. Indake dakna nangnikgijani mongsonggipa 
rrtmg 5 a'selranga iarang ong*a : 

1. Skangtalonin A'chikrango an’tangtangni jakkalbagimin 
oikortang dongja ; 

2. Ge 26 donggipa atrchingni da*o jakkalenggipa Roman 
otkorrangan A'chikkuni pilak ganranirangko setokna 
chu’onga ; 

3. Ge 51 donggipa setogijagipa dingtang dingtang bimang- 
rangni Bengali oikorrang sena man*dika aro a-bachenge 
skie-ra'gipa gipin jatni manderangna ja'rikna neng ani 
ong-a ; 

4. Chapa-ka'ani aro type-ka-ani bidingoba Roman oikor* 
‘ rangan jakkalna altubatgipa ong'a, aro 

5. Bengali oikor aro Bengali ku'Sikko A'chikrangna skie on'- 
ania Bengalirangni kamrang aro bewalrangko ja'rikpa- 
china skie-on'ani gita ong'a. 

Uandake, bilsi kolgrikchetmangna Bengali oikorko A*- 
chikrangni sea-jotanina jakkalani ja'nianc, 1902 bilsioni 
dipet Roman oikorko A'chikku ki'taprangko sena aro 
A'chikkuchi pilak sea-jotanirango jakkalna a'bachcngbraha. 
Bean bebe, ian jakkaltobatgipa aro cholibatgipa oikor ong'a 
ineba nikna man'aha. 

Garo Hillsni salaram-salgipeng, Baghmara songjoloni 
Simsang chibimako chodoangode, chibimani jakasichi Siju 
song, Atongrangni a*doko, on*tisa mittin daka a*bri a*soJ- 
solni ja*pao gesa cbolguga gita wangwang oe dongcnggipa 
dal-begipa rong’kolko nikna man-a. Ia biap a*ding chuaosa 
ong'ani gimin, wachikarini chi dakbeiniting somoioba 
Simsangni chi uanona sokdoangja. A'damona sokarin Do- 
bakkoloni jokbaenggipa chiring dilsako nikna maira. A’brini 
a # a rurongdape Do’bakkolni ku’mang da’o on-tisa nidikaha. 

Bimingna krakra daken Sijuni Do’bakkol andalbegipa 
aro tu‘begipa rong*kol ong’a. Ua kolningo hajalni hajal 
do'bakrang gnang. Do'bakkolko nikegipa manderangoni 
bang*an uko changSaba nikepakugijagipa manderangna badc- 
pile, banaidapdape ba chanchichipe aganronga, chong*motan 
ua Do*bakkol ning’o mikron nikgijagipa na*tok gipok 
gnang ; andala bilongani gimin andalakon jakchi dangtape 
nina man’pila ; teng’begipa bilchamrangko natoba dislai 
kattiko so’baka gita, ba biri-sigareto so'bakgipa \va*al 
gitasan ching’aia ; darangba ua kolko da'onaba bon'c-nape 
nikkuja; Do-bakkolni badiaba danok Tura Edenbarjjolo 
najokea ; badiaba koJ gita napangode balwa balani ganvako 
knana man-a ; kolni badiaba bakode sal tcng’ako nirang- 
mrang nikata ; ba uandakcrang. Tndakc agananirangko 
knaani giminan changsaba nikepakugijagipa manderang uano 
nape nina sikbea. 

U’ikalgipa aro skia man*kalgipa manderangna agrcde, 
Siju songo songpangkamgipa manderangonimangba bang** 
batan ua kolo napna pa*ja. Ua kolningo mite dongaria, 
namnikjaode aro ka*o nangode napanggipa manderangko 
do-ga chipchangrikaiana ine uamang agana. Indiomattgba, 
ua kolo da'omangde adita sak manderang nape nimanaha. 
Nape nigipa manderangoni bang'batan ua kol maidaka, dko 
ninasa napbatahnj ua kol badita tu*a, maidakgipa aro maftnai 

bosturang aro janggi gnanggiparang uano gnang, maidakc 
aro basako ua kol ong-katchengaha, uandakgiparangko san- 
die ninaba mitama napaha. See rakkiaoniko nika gitadc, 
1922 bilsio nape nigipa dolan ru’utbate aro ning-tubate 
uano napaha. Uamangna bilsi sotbonga ba sotdok skang 
ua apsan ning-tua bakonan gipin dolba sokange sokangani 
sakkiko mesokna botol te*sako uano donbaaha. 

Sijuni Do'bakkol, a-bri a*solsol, pakma ja-dano oe 
daagenggipa g^*s.i cholguga gita ong-a. Sandie nigiparangni 
nikanio ia kolo skango rong*chun gape dongachim, indiba 
chiinik dilsa jokpretbae, rong’chun jrongroroe ge'sa daK 
begipa rong kolko ong ataha. Kolkumangoni adita ning-tua 
bakona kingkingan ua rong'koi apsan biniangnangnango 
taria gita daka. Toe nion uni gro put 350, gipeng put 
28-oni put 35-ona aro chua put 20-oni put 25-ona ong-a 
ine nikalia. Adita bakona kingkingan ga-chakgipa a*aba 
chikare kita gita cho-on cho-on dakanga. Ua chikare gita 
Do-bakkolni chi ring jokbaa. A’palona adita bakroc jokbaari 
ua chiring Simsang chibimao braea. Ning-lukale napang- 
kuon chiringni jokaniko dinichang dimehang dakesa nikna 
tnan*aiaha ; badiaba bakode chi daka aro wariba tu*a, 
badiaba bikode chi gri an'chcng aro rong'krakrarasa 
dongaia. Ga*nanggipa a-a bakrao joka gita ua chiring 
kolningo bewal ka'sincsa joka. Ning’tubata bakrangoria 
napangon ua chiringko badiaba bako chonkale, badiaba 
bakode dakkalc nika. Badiaba bakode chong’diksi jokari 
ro*ong mitap joljol jokangkue chiringan gimajolaia. Chi 
ro’okbemiting salrango bang’bata warirang put 4 mang 
tua. Badiaba warirangdc put 6 ba unaba tu’bata ineba 
nikna man*a. Sandigiparangni sandie nika gitadc kolkumaiig- 
ona bateba ning-tubata bakrangosa chiringni chidilba *dal‘- 
bata. 

Do'bakkol ning’ni badiaqa bakode dawangwang dake 
nokdring dakpile dal*a ; badiaba bakode apehona aro 
gonggongesa napangna nangpila. Badiaba bakode wari 
dongani gimin wari rikingko malesa re-na nanga. Ia rong-- 
kol dingsasan dakaigipa ongja. Badiaba badiaba bakode 
bipak dakangtaia gnang, indiba aarang bakrobea ohg ; ja. 
dm balwako ringmanna kene Do’bakkolo napgiparahg 

chiring jokako ja'rike chiring dingdingsa napa, aro tmSa 
bakrobatgipa aro mong&ongbatgipaba ong'a. 

Kolkumangoni put 500-mang tu a e napangon sko tong* 
tottgo on’tisa ting'kong dakgipa nokkingo chonchongipa 1 
mainalni do'bakrangko nikna a'bachenga. Do'bak ba’- 
chakgipa bakko toe nion uni bakroa put 250, apalbatgipa 
bak put 70 aro chubatgipa bak put 50 ong*a ine nikna 
man’a. Ru'uta bilsirangna tingtotkame donge rong'chuifhi 
ro'ong pil’gimin ongatgimin bimangrangkoba uano nikna 
man*a. Uarang a*ao pong'chruchru dakc nadoe aro nokking 
aro pakma sambengrango matchok grong gita dake Sirtg- 
sole ro'ong pil tokaha. 

Do'bakkolo napon bikcham, torch light, gas lamp ba 
uandakgiparangko ra'esa napangna nanga. Andalkalgipa 
bakona sokon chonchongipa ma'malni do'bakrangko nikna 
a'bachcnga. Jasengani gimin bil'cham gnang napangbh pa 
do'bakrang kene bilpripraa. Ning'tubatkalgipa bakona 
sokeosa bang'bate donggipa do'bak jinmako nikea. Wa*al 
nate nidoode pakma aro nokkingo dingdee dongenggij|a 
do'bakrangni mikronrangko nokking gimikan ching'chlpprle 
wal'kiko galpriprae dona gita nikpila. Ning'tukalglpa 
bakrangona sokangon janapbagimin kolni bakna agfbba 
ru'uta bilsirangna taria gita ro'ong pike nokkingo siflgsole 
dongenggipa aro a ao nadoe dongenggipa rong'chunni nito- 
begipa ro'ongrangko nika. Ning'tusranga bakode uarangko 
nikna man'taijaha. Englishchi uarangko stalactite aro 
stalagmite ine minga. Doktine ba gopake ra'na sokgiparaflg- 
kode bang'batakon Do'bakkolko nape nigipa manderahg 
nosto ka'aha. 

Do'bak bang’gipa biapona sokangon changsaba napku- 
gijagipa mande maiba maiba kenanirangko man'na a’ba* 
chenga. Hajalni hajal do'bakrang bilpriprae pangnaba 
- knaronggijagipa gam’aniko ong'ata. Rong'gop dakani gimin 
aro a-palchina gam*a joke katangna man’jani gimin dp'bak 
bilani gara'a rong'kuchako nangchaktaitaia ; uandake gam*- 
chipchipe nachil nadip dakpila. A'aoa do'bak ki‘i dandaka 
seenga, gingsikoa balwa ding'a aro seenga, rang'Sitoa rang'* 
gisokja gita dakan baksa do'bak bila aro mikoani.gam*- 
^Ohipchipe namen dongtoatja. Ua balwako gingsikode bisi 

ong’genma ine jajrenganiko ong'atpila. Kolkumangoni put 
3,500 tu'ao Englishchi Hipposideros Laokadiva minggipa 
rokomsa do'bakko nikna man'taia, indiba nikangchenggipa 
bako gitade iano indita bang'bea ong'ja. la do'bakrang 
akang tlikgipa ma'malna dal-dalbata. 

, Dingtang dingtang somoirango dinglang dingtang dolni 
.Btanderang Do'bakkol ning’o nape ua kolni gimin sandi- 
anirangko dakaha. 1881 bilsio Geological Survey of Indiani 
mande, T.D. La Touche, put 1,500-mang ning'tua bakona 
napangaha. Uamangni napangmiting somoio chiring aditan 
dakkuengachim . Put 350-mang ning'tua bakona sokangon 
chi tu'beani gimin chiko jrororocsa uamang napangna 
nangaha. Uamangko Siju songni Bong Lasker re'dilangaha. 
Gipinrangni chi jroangmitingo uan uamangna bil cham 
nattimaha. Uanona napanggipa sakantian chi jrona sap- 
gipararachim. Do'bakkol uing'oni ong'katbapilmitingo T.D. 
La Touche maibakai ja*a ga'skete ja'bnenge re'na man - - 
jaha. Juta oke gipinrangni re'a gita ja-arara re’panaba ja*a 
gaakon man'chakpajachim. Uni gimin Bong Laskcrsa ba*- 
tome uko chilbaaha. Mande dal'a aro bilakani gimin. Bong 
ua sahebko altubeen ba'tome re'bana man'aiachim. 1919 
bilsio Garo Hillsni Deputy Commissioner, R. Friel, I.C.S., 
au'tangba Do'bakkolko nape nie kolningo maimai donga 
Sandirikkite niaha. 1922 bilsini January aro February jarangni 
gisepo, Do'bakkolni chi ro;okbatmiting somoio. Zoological 
Survey of Indiani Superintendent, Stanley Kemp, Sc. D., 
aro Assistant Superintendent, B. Chopra, D. Sc., joljol anti 
gittammangna nape Do'bakkolni put 3,900 ning'tua bakona 
sokangaha. Darang mandeba put 3,900-na ning'tubate 
Do'bakkolko da'alona kingkingba napkuja. Uanona sokang- 

t lpa manderangni aganani gitade, uanoni dipetan napang- 
uani cholan dongjaha. Uni nalsachi koldalangkugenma 
ba kolan dongangjahama, chanchichipesa donaiaha. 1872 
ba 1882 bilsio uamangna skang saksa Army Oificerba 
napna man*adipet bakona napange lekkao maikoba see uko 
botolo chipe, jokenggipa chiringni a'aoni put 4-mang chua 
ro*ong a-rikingo gate donbaaha. Ua boiolko Stanley Kemp- 
ma'ang nikepilaha. Botolko ra'e nioa, ru’uta bilsirangna 
skangan uko saoba uano donangaha ine u*4na man'aha. 

Ua b'dtolko stekgipa kak botol ning- china naparigaha aw» 
botolo moita chi tong’sa gape dongsoaha. Botolo raaiba 
gipin bostuba dongachimma, mamingkoba uamang u’ina 
man’jaha. 

Anchingoni bang’bata manderangni chanchichipafli gitan, 
Sijuni Do’bakkol gita dakgipa tu'begipa aro andalbegipa 
gipin do'bakkolrang aro rong’kolrang A'chik a’songrii 
dingtang dingtang bakrango gnang, indiba Sijuni Do’bakkofan' 
tu'batgipa aro dal’batgipa ong-a. Indakarangni gimin 
u’ibegipa manderangni sandirikkite niani gitade, ia Do’bak- 
kol ni gimin an’ching badita tale u’ia aro chanchia, una- 
mangba aiao inmanbatna ga’aka. Europe, Salgro America, 
Salgipeng Asia, aro Assamkoba man’chape, Burma aro 
Malay Peninsula a’songrangoba rong’kolrang aro do’bakkol- 
rang bing’Sranga ; uandaken Tndiani dingtang dingtang 
bakrangoba. Indiomangba Sijuni Do’bakkol gita dal’gipa 
aro ning-tugipa rong’kolde darang biapoba dongjawakon 
ineuamangni THE SIJU CAVE, GARO HILLS, ASSAM, 
PART t ingipa scanio Stanley Kempma’ang janapa. 

Do’bakkol ning’o maimai gamchatgipa a’ningni gam- 
rang, janggi gnanggiparang aro gipin bosturang gnang, 
nape sandiahaoba da’ona kingkingba darangba bon’e san- 
dina mairtokkuja. Ua rong’kolko napangon, kolkumangoni 
jasenga dipetona donggipa ga’chake rc’gipa a’anchengoniko 
name niode, maiba maiba jo’ong aro matburingrangni ja*- 
kolrang donga gita nika, indiba uarang ua rong’kol ning’on 
janggi tangkamengama, ba banoba katesa dongengama, 
darang mandeba aganna man'ja. Kolningona napangon 
maming sam-bolko nikna man’ja, indiba ning’tubatsranggipa 
badiaba bako samcheng-bolcheng gita dakgipa jabolko 
ning’tue napanggiparangoni dolsa nikaha ine agana. Uko 
banonikobasa man’pakbaahama, banoba danok donge i gita 
gipuangasama, uko nikegiparang u’ina man’jaha. 1919 bilsio 
Garo Hillsni Deputy Commissioner, R. Friel, uni on’tisa 
napange sandianio, nikronggijagipa janggi gnanggiparangko 
Do’bakkol ning’oniko nikna man’aha, Gipin matburing- 
rangna agreba, bimangni kri ong’ronga gita ong’na nangaoni 
bikbegriksan ong’c chongipa mikron donggipa chiringnj 

n^'tikka aro scienceo sandie porikka ra*e nianirango pang-, , 
naha chagrongbakugijagipa ja'a-jak ro'rogipa Rednvid Bog, 
nuaggjpa ma'malSa jo’ongkb nikaha. Walni matburingrang 
ohg'e wal ong'ahaon Do'bakkolni do’bakrang a'palona 
bilongkattoka ine sandianio u'ina man’aha. Sawa iria ? 
R&ki-rikkot sandikue porikka ra'e niode pangnaba nikku- 
gpgipa, pangnaba knakugijagipa bosturang aro janggi 
gjutnggiparangko Sijunj Do'bakkol ning'oniko maivkunaba 
dppga. 

A'chikrango dingtang dingtang dakbewalrang ba mania- 
nirang donga. Ua dakbewalrang ba manianirangko jolni 
kri ja'rika. Salaram-salgipengo donggipa manderangni pilak 
manianirang salgro-saliram jolo donggipa manderangni 
manianirang baksa mitam bewal ba rokomrango dingtang- 
grika. Salaram-salgipeng jolni manianirang mongsongbate 
mande siana Mangona, Nokma Jaksil Gana, ba indakgipa^ 
rang ong'a. Salgro-saliram jolni manianiranga, Rongchu 
Gala, Den’bilsia, Ahaia ba Jamegapa, aro Wangala— iarang 
mongsongbatgipa manianirang ongskaa. 

Ia dakbewalrangko ja'rikanio maiba namgni donga ine 
iVchikrang bebera'a. Indakgipa manianirangko dakonbilsi 
aro karini kri kraa somoio daka. Badiaba manianirang 
Pattigipa-Ra'rongipa Mite-Saljongko mittelpilani, badiaba 
jianianiara sabisi-sakonchirangoniko naljokatani, aro mitam* 
ara sigimin manderangko gisik ra’e uamangko mande 
ra'aniko mesokna dakanirang ong’a. larangoni mingsa 
Nokma Jaksil Ganani ong’a. 

i 

Nokma Gana ba Nokma Jaksil Gana A’chikrangni 
dakbewalrangoni mingsa ong'a. Iako A'chik a’songni salaram- 
salgipeng, Simsang aro Dareng cbijolo donggipa manderang 
dakrongbata. Ia manianiko maikai aro basak chasongoni 
a’bachengbaaha, serikanirang dongjani gimin tale u'ina 
man’ja. Jaksil gana ingipafco ramram manderang ganaa 
man’ja. Manianiko dakgipa, chong’ motan, jaksil gangipa 
mande, songsulni pilak manderangni gisepo man’e cha*- 
batgipa ong'a. Ua mandeo A'chikrangni pilak gamrangan 
chu'Soka. Ua gamrangoni mongsonggiparanga iarang ong'a : — 
rang, ripok, seng'ki, kamakka, aro uandaken, gamcbatgipa 
ba'ra-marang, milam-seppi aro ugita gipin gamchatgipa 
bosturang. Indakgipa gamrang baksanaba jila-kaanirang, 
chong'motan, matchu-matte pilakan uo chu'onge dongna 
nanggen. Indake man*e cha'gipa mande ong'ahaon uni 



42 NAMBATA JANGGI TANGGNINA SKIE-RA’ANIRANG 


gamrangko chrarang chane-minge nironga. Bilak-wa'sagipa, 
ku'agankalgipa, mikasalkalgipa chrarang uarangko niktoka- 
haon Nokma ong'jok, jaksil ganna krajok ine nikahaode 
una jaksil patna taria. Janapgimin gamrangko man’tokahaoba 
uni cha'a-ringanina mi-misi dongkujaode uko dakna man’ja. 

Nokma ganani miksongani indake 6ng*a: Man'e-cha'- 
gipa ma'Chongni chrarang an'tangtangni ma'kringo indake 
man'e-cha*gipa mande donga aro iako dakanichi gamo bil 
gnanggipa ong'a ine songsarna parakata. Jaksil gangipa 
mande an'tangni songsulrangni pilak nokmarangna bate 
mande ra'aniko man'a. Jaksil ganahaon ua uni -gamo pilak 
nokmaskarangna bata ine mesokengani gimin, manderang 
una bama aro uko mande ra'a. Ia maniani ba dakbewala 
dingtangmanchagipa ong*a jekon janggi tanga gimiko chang- 
sasan dakna mairaia. Sakgipin uni sepangjolo donggipa 
ua jaksil gangipa mandcna man'e cha'batskaa inc nikode 
uaba uko dakatna man'a, indiba skanggipa jaksil gangipa 
mandena man'e cha'batgipa ong skana nanggnok. 

Manina tarisoanirang: Cha'ani-ringanirangko tarisona 
nanga. Ua maniaona nanggiparang iarang ong'a: matchu 
mang 20, wak mang 60, chu dikka te 100. Taba koinibcgipa 
tarisoanisan ong'aiengkua. Uni gimin baditana kingking 
cha*a-ringanirangko tarisoenggen, u'ina amja. Iarang pilak- 
kon matchote tarisomano chra dal'batgipa Nokmana jaksil 
tarie donsoa. Indake cha'a-ringanirangko salgittamna pilak 
SongSulni manderangna chu'onggnok ine nikahaon, jaksil 
ganani salko chrarang manchiata. Maniani salrangko Sal- 
gittamna kingking mania. Ua salrangko dingtang dingtang 
bimingrangchi minga. Skanggip/i s.ilko Sokachaka ba Dong- 
napchenga minga ; gnigipa salko Miting ba Mongsonggipa 
aro gittamgipa salko 1 Busru ba Bon'kamgipa sal ine minga. 

Skanggipa ba Sokachaka salo pilak matchu-wakrangko 
doke tarie dona. Songsulni manderang ba gimalrang ia 
salon soktoka. Gimalrang an'tangtangba chu song'e olbae 
matchu moe ra'bae jaksil gannasigipa mandeko mande 
ra - e mesoka. Pilakan sokbatokahaon, A'kingni Nokmarang 
gro-katta man'gipa, mikkim-rasong donggipa, mikasalgipa 
aro bilak-wa'sagipa manderang tonrdake churing-chupeke 
grike-mesae walko re'ata. 

Gnigipa ba Miting sal inaniani salrangni giscpo mong- 
songbatgipa ong*a. Ia salko Songni-nokni ku'agankalgipa, 
mikchikkimkalgipa mandcrang soka-sokgiparangko cha’dil- 
riugdilmano jaksil gaunasigipa Nokmani dal’batgipa chrarang 
Nokmani man'gimin gamrang, ehong' mo tan, ripok, seng’ki, 
rang, kamakka, kadesil aro uandakc gamchatgipa pilak 
ganding-chindingrangko ra-ongkate nokjatchio riting dake 
donmesoka. Iarangko nirok-sandina, Pattigipa-Ra'rongipa 
Mite-Saljong baksa agangriknasigipa mande, jekon Kamal 
mitiga, uasa pilukkon dakdila. Taric donsogimin jaksilko 
ia salona chra dal'gipa kamalni jako on a. Donsogimin 
somoi ong'ahaon kamal do o manggniko rasote, Pattigipa- 
Ra'rongipa Mitc-Saljongna katta mingc do'chi rongSniko 
dokpemano, chra dal batgipani on'sogipa Jaksilko Nokmana 
pata. Jaksil patna kamalni chakaton Nokma uko joljol 
ra’chakc ganuija ; an'tang bil ami gita ua kreng-badale 
jechakaniko dakchcnga. Aganani gnang: Jaksil gannasigipa 
mande jcchakgija joljol ra-chakaiode Mite-katchi chikpilana. 
Indakgipa manianioba A'chikrang an'tangtangni bebcra’gipa 
torom ba maniao pangchakesa dakronga. Nokma jaksil 
ganna jechakbcoba una drae patmano, kamal an*tangan uko 
salbite chrokdilchenga. Unosa gipin dongpagipa jinmaba 
apsan chrokpae kusi ong'aniko daka. 

Bon'kamgipa ba Busru salo cha'a-ringanirangko matchote 
manianirangko batatmano, gimalrang songtangtangona re*- 
chakata. Pilak sokbagiparangni songko watangna skang, 
jaksil gangipa mande pilak maive cha'gipa aro rike-dong- 
gipa nokmarangko okame tonrdak-asongate ku'pattiani gita 
a'songtang-chigatango ku'mong-nangrimgrike dongani katta- 
rangko agana. Ia sal intal ua mandeko mande ra'na aro 
una bamna a-bachenga. Jaksil gana man'gipa mandeba ia 
Sal intal an'tangni gamrangko an'tang jakpongo ganenggipa 
jaksilchi mesoka. U'i-ma'siao, gamo aro rasongo pilak 
songsulni nokmarangna bataha ine chanchie ua gisiktango 
rasong chaenggenchim. 

Indakgipa raanianirangna agreba A'chikrango gipin 
rokom manianirangba donga, jerangan mingsing-minggamgjpa 
manianirang ong'ja. Pilak jatrangon rokomari manianirang 
gnang, Uarang jatni kri aro songdong-a'chaa biaprangni 

kri ,ong*a. Nokma Jaksil . Gana ingipaoba A*chikrangni 
manigipa torom baksa nangrimanide dongja gita nika, la 
manianiko da'ororoni salrango skia man'giparangni chasong 
baksa nisusae niatode uno maming gamchatani dongja. 
Jaksil gangipa mandena jaksil ganatani ja’mano mamingba 
upatti omani ba ka'china dingtangmancha una kamrangko 
donsoaba dongja. Batesa songsulrangni pilak manderangko 
okamchimonge salgittam walgittam aldumittange watataniara 
chimongpagimin gamrangko ka’sagija rusie bon‘ataia gitasa 
ong-bata. Jeba ong*bo, ian A'chikrangni raanianirangni 
gisepo ongTongbregijagipa mingsa maniani ong’a. Basakoba 
changSa indakgipa manianiko nikpaode gipin manderangna 
aiao inmanbeani ong'pila. 



DUT ARO BIJA BITCHI JOKGIPA A-SONG 


Indiani salgro-salaramo donggipa a’brini a'dokrangni 
gisepo A'chik a’songba damsa ong'a. Chengo an'chingpi 
atchu-ambirang rcroroe, dakgrik-dinggrikroroe aro a'dok 
sandiroroe ianona sokbaaha ine an ching bebera'a. Song- 
dong-a'chana dongtoa, rai-misi goo sila ba indaka a'selrango 
a'brini gipin songsul a'dokrang baksa tosusae niate, Iso I 
Jihovani Israelrangna Kanaan a-songko sesoaha ina gita 
A'chik a'songba A'chikrangni gisik gnange basegimin dut 
aro bija bitchi jokgipa a'dok ong'a ine bang'a A'chikrangni 
rasong chae aganani kattarangko skang salrango an'ching 
knarongachim. 

Ia a'dokjolko pangnaba ga’daperonggijagipa aro indak- 
gipa biapjolrangona re'baronggijagipa a'gitai manderang rona 
nambegipa biap, songdong-a'chana dongtogipa aro rochakna 
ka'singipa a'dok ine A’chikrangni a'dokni gimin aganronga. 
Nitogipa sam-bolrang, wa'arang, jokenggipa chiringrang aro 
dal'dalbcgipa chibimarang, sokachakna kusi ong’gipa aro 
jaksramgipa A'chikrang uamangko kusi ong'ata aro katchaata. 
Africa aro Central America a'songrangni budiaba badiaba 
a'dokrangosan nikna man'aia ingipa bijuii gnanggipa na'nil, 
mande matcha pil'gipa, mande-tong'sa matcha tong'sa 
dakgipa matchadurang, jo'ongrangko gripdape cha'gipa me*- 
mang-koksi, gingmat chagipa mangrobcgipa sangkni, jd'- 
pangpil ga'e re'gipa te'teng, uandakgipa matburingrang ; 
Sanna-banna jakkalna namgipa sam-bolrang aro Sam kal'ha 
changani kamrang ; A'chik borang ; Bmangiri songjolni 
Sol'na-repna changani kamrang ; A'chik chrok-mesaanirang, 
aro indakgiparang a'gitai manderangna aiao inraanbeaniko 
ong'ata. 

Bang'gija bilsirangsan re'angaiengkua, da*ona nitobatgipa 
sam-bolrangko aro tangsimriribatgipa a'brirangko A'chik 
a’songni samtangtango, kusi ong'batgipa aro cha'a-rin^o 
chu'ongnikbatgipa A'chikrangko nikna man'achim, Oa'astUo 

pilakctaikon niwilwalate nibo: porongrong dakangbatcnggipa 
a’brirangko, rairkrekroroangenggipa a’kawcrangko, chonro- 
roangenggipa chibimarangko aro tiproroangcnggipa chiring- 
rangko ; gimaroroangenggipa bol-vva’arangko; mandcrangna 
akal-karap ong'angbatengako ; cha’u-dokpreta, churing- 
chupeka, toromo bebe-ra # a olgroka, kam-cholono 
ong'sia aro indaka ong’sibata kararango barirorobacnganiko 
nikna marrbatenga. Uandaken, an’chingni a-dokrango jelbra- 
jelsuagipa matcha-mongma, matchok-balgitchak, aro gipin 
gamchatgipa do’buring-matburingrangba gimaroroangengaha. 
Skang salrangode aivchingni a'dokrangoba do’de aro ugita 
gamchatgipa gipin do’orang gnangchiinna ine an chingoni 
bang - ba tan mandeskarangni agananirangko knanasan man - - 
aiaha; uandaken gipin do’buring aro matburingrangba ka’Sine 
ka*sine gimaroroangengaha. 

Manderanga bate bate jelrorobaeiiga, cha’a-ringani obos- 
tara namjabatrorobaenga, aro janggi tanganina neng nikani- 
ranga barirorobaenga ine indinarian nikna maivenga. Gama- 
ge'aniko dake janggi tangnara a - aon a’Sal gri ; porongaigipa 
a - ao mi ge'oba namja, kil gooba chaja, maikoba ge'oba 
silja; gamgipa-sugipa manderangni jajrenge indaka kattarang- 
ko agananikosa da’ororo amching knana mairbatenga. Isol 
Jihovani ku'rachakgimin Kanaan a*songmangba skangtal- 
ninde dut aro bija bitchi jokaigipa a*songde ong’jachim 
ine chanchiatna mama, maina ua a*songni bang-bata bak- 
rangan a’gisi aro airchengarigipa a*dokrangsa ong*a; indiba 
Israel manderanga kamna bimehipbee aro kingkot dakbee 
kam ka-gipa manderang ong*a. Uamangni bang’bata a’dok- 
rangan a*gisini bakrangsa ong*ani gimin, an-tangtangni 
a’dokrangko rokomari cholrangchi a - sa] gnangatna, uarango 
sam-bolge’na aro chi jokna mamatna uamang jotton ka*enga; 
uandaken a-gisini bang-a bakrangon me*su-samjak aro 
sam-bolrangko uamang ge*na maivaba mamengaha. Chdhg- 
sao a*sal gnangbegipa, tangsimririgipa, bol-wa - aarigipa 
A*chikrangni a*dokrangde bate batesa a-gisi pihangskaenga. 

An’chingni A’chik manderangde da*asalona kingkingba 
sam-bolrangko ripingani, uarangko ripingna nangani aro 
uarangni gipin namgnirangkon u'ikuja ingipa gitasa dak- 
aienga. Nokrik-nokdakna aro tebil-chokkirangko tarinasaq 

boI-wa*arang choliaia ine an'chingni manderang c hanc hiba ta 
gita nika. Gamchatgipa ba gamchatgijagipa je bol-wa - a>- 
rangkoba an-chingni manderang ka*sagija sikatang superim- 
run*den*peritnrime roa. Una bateba a*a cha'na ine a-gimik- 
gimikko baangpile so'prakprake a’dok gimi kg imi k kon 
porongrong aro ch^ligija dakata. Jokpaenggipa chimik, 
chiring aro a-kasine dongpaenggipa a'gimikko porongrong 
aro bangbang dakate chimik aro chiringrangko tipatsranga. 
Manderang jetbra-jelsuroroe a'a cha'na namgipa a-dokrang 
komiroroangenga. Uandake alamala sam-bol dikkalgipa 
a'dokrangkon bilsisa bilsignini gisepon so*praktaitaie a'a 
cha'na ga*aka. Ringani aro auani chirang chonroroanga 
aro tiproroangana agreba, je a*sal gnangpaa a'akoba noSto 
ka'e ge'a-gamanirang namja, chi man'ja, bol-wa-arang bon'- 
anga aro ding'anirang barirorobaa. 

A'sal ruronga, chi tipa, bol-wa*a bon'anga, sal rak- 
changa ba indakgiparangko champengsona skia-man'begipa 
gipin a'songrangni dontonggija kam-ka'enganirangko niatodi, 
an-chingni kamrangde bikpilasa bikpilgrikskaenga ine nikna 
man'gen. Israel ba ugita dakgipa a'songko niate nibo : 
Skang salrango a'gisiraragipa a*aranga a*sal gnanggipa, 
chi mairgipa a-arang ong-baroroenga ; skang salrango d*sal 
gnangbegipa, sambolarigipa, a*mitim dakbegipa an'chingni 
a'dokrangni a'aranga, bikpilskae, an-chengarigipa, porong- 
ronggipa, gamna-ge'na choligijagipa aro chi grigipa a dok- 
rang ong'baskaenga. 

Sam-bolrangko ripinganichi a’sal aro chiko maikai 
tangatna man'a, uarangchi mai mai namnamgipa gipin 
kamrangko ong-atna man'a, an*chingoni bang'bata mande- 
rangan ning-tukalc chanchirongja aro indake ong-atna ama 
ine ma'Sija. A-gilsakgimiko gisik seng-batsranggipa jat- 
rangoni jatsa ong'e, Israel a'songni manderang a’songtango 
sam-bolrangko ge'aniko a'songni aro jatni niam ine ra'- 
gataha. Uamangni a*songo a-gisini a*aan mongsongbatgipa 
ong ani gimin ringna aro gipin kamrangna chi chu*- 
ongja aro maming gama-ge'anirangko dakna namja. la 
neng-nikanirangko amna man-na gita a'songo bol ge'ani- 
rangko 1908 bilsioni dipetan a'bachengaha. Ua bilsio, jekon 
‘Israelko Rikgipa* ine uaraang minga, Theodor flerzlko 

gisik ra’fia pang 12^000 bolrangko ge’aha. 1973 bilsio 
Israel a’songona songreanggipa manderang pang 31,222 
bdlrangko ge’aha. Mande jakchi ge*gimin bolrang da*o 
Israel a’songgimiko pang 110,000,000, ba million 1 10-raang 
ttohgaha. la kantehi chi aro a'salko tangatpiltaina man’ana 
ajgreba, a*songo ge’gimin bolrangko nokrik-nokdakna, dok- 
tani kamrangna jakkalna, aro gipin a'songrang baksa ba- 
ding-chiwalna man’enga. Bolrangko ge*on namnambatgipa 
aro’ gamehatbatgipa bolrangkosa uamang ge’aha, aro indinfca 
man*aigenchimoba uko dakgija, bol bi’sa bipangni gamchat- 
anina batpilen bol bipangrangkoba dam rake breesa ge’aha. 
Bol Wpangrangko palani tangkarangko a*songo gipin bol- 
rSngko ge’daprorona aro bol ge’aniko namdapatna jakkal- 
roroskaaha. Jedakode manderang bol ge’na gisik nangbatna 
man’gen manderangko gisik ra a na sakprakna bol pangprakko 
uamang ge’aha. United Statesni President John Fitzerald 
Kennedyni sioba uko gisik ra’na Tsraelo bolko ge’aha. 
Ka’sagimin detangni sion, ma’a-pa detangko gisik ra*na 
bolrangko ge’aha. Ua bolrangkoba detangni bimingchin 
mingaha. Bilsiantian ua bolrangko nirokna re’angronge, 
tangenggipa detangna gita ua bolko sigimin detangni bi- 
mingchi okame, gipake, detangna ka’saani kattarangko 
mikchi ong’e agane uarangko ge’gipa manderang grapronga 
ine agana. 

Bolko gamchatbate jakkalani aro bang’bata bipangrangko 
ge’na nanganini gimin an’chingni a’Songoba dingtangman- 
■cha kamr&ngko ka*enga. Pilak dolni manderangan iako 
krae aro gamchate dakna man*na gita Vanamahotsava ba 
bol ge’ani anti ingipako 1950 bilsi intalan Indiao a’ba- 
chengaha. Bolrang a’salko skongata, mikka waata, cha’aniko 
ong’katata aro bang’bea namgnirangko ong’atani gimin, 
gamna-ge*na namgijagipa a’rongrong, dare, rongkrekarigipa, 
a’kongkep, ba indakgipa biaprango bolrangko ge’china 
India Sorkari didiaha. Bol ge’ani antiko bilsiantian dak- 
barongengoba, ge’mano uarangna dingtangmancha simsak- 
aniko pn’jani gimin, da'odipet iako dakachi miksongani- 
rangko chu’sokatna man’kujaengaine an’ching nikna man- 
enga. Uni gftnin bol ge*a aro ripinganiko nambate dakna 
gita rokomari cholrangkoba bikotenga. 

An*ching A'chikrangba Israelrangni bang’bea nama 
kamrangoniko skie-ra'pana man’genchim. Indake dakna 
man'bebeode, an'chingni ma-gitcham-pagitchamrangni dak- 
grik-dinggriktaitaie, kam-a'sel bon’taitaie, janggi-jama galpile 
aro neng’skimbee basegimin ia A'chik a'songko dut aro 
bija bitchi jokgipa a*song ong'piltaina marrchongmotgenchim. 



chapa-kaaniko manchengani 


Lekkao chapa-ka’na tarigimin oikorrangko nangchenga. 
Chapa-ka'nasion bolpleng, sil ba ugita bostuo konggimin 
ba nadogipa oikorrango kaliko nongchenga. Unikosa kali 
nonggimin oikorrangni kosako lekkako pa'dape uko sinjet- 
dapa. Tndake dalcon ua oikorrang lekkao chike seaniko 
ong'ata. Indake seaniko ong atanikon chapa-ka*a minga. 

Sea-jotani badia bilsio ong-katchengaha uko darangba 
u*ina man jaha. Uandaken basak chasongo sawa chapa-ka’- 
ani kolko bikotchengaha, ukoba u’ina man'jaha. 700 A.D.- 
mango Japanese manderang bolplengrango oikorrangko 
konge, uarango kali nongdape chapa-ka - ani rokomko a # - 
bachengaha. 869 bilsini May 11 tariko Wang Chieh ming- 
gipa saksa Chinese mandeba ma-a-patangko gisik ra*na 
kingsa kitapko seaha. Pi Sheng minggipa Chinese mandesa 
teka-oka dakna man’gipa dingtang dingtang oikorrangko 
1041 aro 1049 bilsirangni gisepo indakgipa rokomo chapa- 
ka’aniko bikotchengaha. Indiba Chinese oikorantikon nok- 
sani chinchisa seani gimin uarangko altue aro ta^rake banai- 
damdamna man’jachim. Oikor ge'antikon neng'beesa tarina 
nangani gimin uamangni kirsiko chapa-ka - aniko namdapat- 
ani aro bariroroatani ka’sinbeesa dal roroaha. 

Europe a'songomangba 1400 bilsiona kingkingan teka- 
oka dakna man’gipa oikorrang gnanggipa chapa-ka*ani kol 
dongkujachim. Germany a'songni Mainz minggipa biapo 
1454-1455 bilsio Johann Gutenberg minggipa mande chapa- 
ka*ani kolko a'bachengaha. Una skangde setimgiparangni 
jakchisa mikot mikot sekuaiengachim. Gipinrang changpana 
kene Gutenberg an’tangba ia gital rokomo chapa-ka’aniko 
donnuesa sruksruk dakaha, indiba indake dakna man’aniko 
Italyni Venice songjinmaonaba man’angaha. Chapa-ka*gipa 
manderang mandeskarangni bikotgimin oikorrangko dingtang 
dingtang cholrangchi namdapatna aro taridapna chol san- 
dirikkitaha. Uandake Venice songjinmani Nicolas Jenson 

minggipa chongipa oikorrangko bikotaha. Una skangde Roman 
oikorchi seon pilak seanirangkon dal'gipa oikorrarachisa 
seaiachim. Adita bilsirangni ja'mano Aldus ManutjuS Ro- 
manus minggipa gitchingc segipa oikorko bikotaha; ukoa 
Italic oikor ine mingaha. 

1400 bilsini bon'na skangan France aro Switzerland 
a’songrangoba kolchi chapa-ka'aniko a'bachengaha. England 
a*songonaba 1476 bilsio William Caxton minggipa chapa- 
ka'ani kolko ra'baaha. Chapa-ka'aniko Oaxton Germany 
a'songni Cologne minggipa songjinmao skic ru'aha. Janggi 
tanganiko dakna ian nambcgipa chol mingsa ong'gen ine 
u'ie Caxton uko a*songtang Englando dakna mangsongaha. 
1491 bilsio ua siaha, indiba uni kamo uko dakchakgipa 
Winkin dc Worde minggipa ua kamko ra'rikskaaha. 

Chapa-ka'aniko rang'sanan a'gilsak gimikon changpa- 
tokaha. Giovanni Paoli minggipa saksa Italian Mexico 
songjinmao 1500 bilsio chapa-ka'na a'bachengaha ; 1638 
bilsio Rev. Jesse Glover Americachi re’ange Cambridge 
Massachusetts songjinmao Stephen Day aro uni bilsi 18 
ong'kuaicnggipa depante Matthew baksa chapa-ka*ani kolko 
kulichengaha. 

A'gilsakni pilak bakrangon da'ode chapa-ka'ani knlrang 
dongaha. .Mandeni changa-sapa aro u'ianirang bariroroe, 
bijulini bilko jakkale, jakchi jakdangdikna nangpiljaha 
gita ong'pile, altubcgipa cholrangchi hajalni hajal lekka 
jakrangko dikdikprak somoini gisepon chapa-ka'na man*- 
aiaha. Indiomangba manderang namdapatani cholrangko 
am'rikkitengpitti. 

Sea-jota aro chapa-ka'a, iarang nangrimgrikgipa aro 
ge*sa ge'gipinko nanggrikgipa ong'a. Chapa-ka*ani aro 
sea-jotani da'asalo ramram gitasa ong'pilaiaha. Jedakode 
manderangko gisik-nangbatatna aro mikrontangchi nike 
talbatatna man'gen, noksarangkoba da'ode altubeen chapa- 
ka'na man'aiaha. Salantion mai mai dakgipa a'Selrang aro 
obostarang ong'katenga, uarangko salantini songbadrango 
chapa-ka'e raanderangna poraiani cholko on'na man'enga. 

Airchingni India a'songoba 1974 bilsini borrachibara a** 
Songtangna aro gipin a-songrangona mongsonggipa songbad 
setimgiparang sak 380 aro songbadrango gatna photo-ka'- 
timgiparang sak 102 ong'achim. Skang chasongrango gisim 
kalichisan chapa-ka*aiachim. Daororode dingtang dingtang 
rongrangchi chapa-ka'ana agrcba rang gnanggipa noksa- 
rangkoba nitobee chapa- ka’jolna man'aiaha. 



AEROPLANE 


Greece a'songni aganritingbaanio indakgipa mingsa 
aganani gnang : Badiaba chasongo ka'namgijagipa Minos 
minggipa saksa raja gnangchim. Uni ka'saninggija sinjet- 
aoni joke katna ine Daedalus aro uni depante Icarus 
jaktangtango attachi do'grangrangko tapaha. Uamang bilna 
matrbebeaha, indiba sagal kosak gita bilangmitingo Icarus 
agre chudugae bilaha. Unon uni jako tapgipa atta sal 
ding’ana jronge saga Iona gaakonbae chi sripe siaha. 

Grang gnangode mande bilna man'bebegenchimma ? 
Drorang maidake bilna man'a ? Bilna man’ani maiba 

chol mandcna dongama ? Skangtalonin manderang rikki- 

rikkot chanchina a*bachenge kamchiba dake nibebeaha. 
Dakgimin kamrangoniko sakgipinrang dakdaproroskaaha. 

Dakna man-jasusu nikgipa rakgipa kamrangkoba man‘- 
jawa ine manderang kosakgilgil chanchimangmange don- 
chipaijaha. Uandake France a*songni Annonay minggipa 
biapo Montgolfier ma-chongni adasa ma'drang 1700 bilsini 
bon'achibara belunko bikotaha. Uamango lekka dakani 
kol gnangchim. Lekka dakram koloni wahku jokdoanga- 
niko ua adasa nie rorongachim. Wal'kuchin maiba kamko 
ong'katatna m.m*naba donga ine uamang chanchiaha. Wal*- 
kuko maiba bostuo chipe nvrikna man 'ode aro ua bostuko 
dal’e tarie kokkimao wal'kutimatna mande asongna man*> 
pilode, ua bostuko bilatna man'naba donga ine uamang 
chanchiaha. Belunrangko salgichi tang'doatangna dakchak- 
gipa bostua wal-ku ong-ja indiba ding'gipa balwasa ine 
uamang u'ijachim. 

An'tangtangni chanchianiko kamchi dake nina uamang 
silkni dokrako banaiaha. Dake nion uko put 70 chue 
salgichi baldoaha, indiba manderang gisik nangtokjachim. 
Chartggipinode put 6,000 chue baldoaha, indiba karikgipa 
buduchi uko a'aona salonbapUaha, 

1782 bilsio mande gatna man-pilgipa dal-gipa belunko 
tariaha. Mande gnang bilataniko uamang Franceni dal'gipa 
kachari nokmikkango jinmana dakmcspkna mangsongaha. 
Uamangni dakmesokaniko nietokchina pilaknan aganprak- 
ataha. Uororomiting somoio ong’enggipa France a-songni 
raja Louiskoba uamang okamataha. Uano sako watchapatgen? 
Watbhapatgipa mande maibakai sina nangode ?.. Darangba 
biming on*na pa'jaha aro sakgipinko minge on*naba u’jjaha. 
Uhi'gimin, dos gnangana rinre donenggipa koedi sakgniko 
uaho watdoatchapode namgen, maina indakeba indakeba 
Uamang Sinara nangaigcn ine raja chanchigitikc aganaha. Sina 
xiangaigenchim ong'oba sakoaa bildoangchengna mairania 
mandeni rasongsa ong - a ine Pilatier de Crozier minggipade 
rajani chanchidila gita dakna namnikpajaha. An'tangkon 
ua kang'kare kae ra'aha. Uandake Pilatier de Ciozieran 
pilak manderangni gisepo a'aoni sakona bildoangchenggipa 
mande ong'aha. 

Ua somoiona kingking belunrangko waton budu karik- 
esa watkuaiengachim. Budu kagija watgipa belunko ja-- 
mano banaiaha, indiba unomangba wal-kuko chipesa bilcnga 
ine chanchie manderang belunni kokkimao wa-al ko so'grue 
ktrmang gita wal-kuko napdoataha. Iani ru'utgija so* 
moini ja-manon Marquis d’Arlande minggipa mail 5 
chel*e Paris songjinmako bilsotaha. Indake biltaimitingo 
salsao D’Arlande belun ku-mangko wa-al cha’bakataha, 
indiba an'tangni chola-kotchi uko kimitna man-e ua changode 
jokkuaha. Changgipinoba wa-al cha-bakattaiaha, indiba ua 
changode wa-alko kimite galna man-jae kamchipe sina 
nangaha. Sako bilchenggipa manderangni gisepo, uandake 
janggitangko ia kamna on-chakchenggipa mande D’Arlandean 
ong’aha. 

Nambata rokomo bilataniko dakna jotton ka-aniko 
manderang dontongjaha. 1784 bilsio Englandni manderang, 
Blanchard aro Jeffries, English Ohannelko beluno bilsotchenga- 
ha. Ua apsan bilsion Madame Thible minggipa me’chikba 
sakona bildoe a-aona name ong'onbapilna man-aha. Uan- 
dake uan me-ohikrangni gisepo sako bilchenggipa ong aha. 
Manderang dingtang dingtang bimang aro rokomo bilatani 

cbolrangko bjkote asokni biraang gita dakgipa 
minggipakoba bikotaha. 

Bilsi sotbongana an'tangni rikki-rikkot dake nigitt^flo 
pangchake, 1857 bilsio George Cayley minggipa, grang. 
engine aro bangbango rakrikatna man'gipa bilgipako bikjot- 
aha. Ua mande gitan Germany a'Songni Otto tilienthalba 
do'orangni grang badale bilako nie pangnan ning'tufce 
chanchie rorongachim. Pilakko hisap-ka'e dake niani ja*mano 
1891 bilsio glider minggipa bilgipako ua bikotaha. An*tangan 
uko bilattaitaieba niaha, indiba da'nang ! 1898 bilsini August 
12 tariko an'tangni tarigimin glidero bilmitingo ga'akone 
siaha. 

America a'songoba ia do'o-mandeni siako songbado 
gataoniko Orville Wright aro Willbur Wright minggipa 
adasa gisik nangbec poraitaitaie niaha. Skangtalnin an'- 
tangtangba indaka kamrangna gisik nangbegiparang ong'ani 
gimin, ua siani kobor kenatani pal uamangko gisiksa 
nangatbataha. Ua adasaba do'orangni bilaniko nie do'orang 
gita bilna man'pana sikbeachim. Bilsi bongana dontonggija 
bimchipbee kingkot aro rake kam ka*ani ja'mano 1900 
bilsio glider ge'sako uatnang tariaha. 1902 bilsio petrolchi 
chalaigipa engine gnanggipa, sakgni chakgipako bikotaha. 
1903 bilsini December 17 tarikni pringo uamangni bilgipako 
North Carolinani Kitty Hawk minggipa chisam an - - 
chengo manderangna bilate mesokgen ine uamang parakat- 
aha. Ua pringa sin'begipa pring ong'achim. Gisik nang- 
tokja aro bebe ra'tokjani gimin ua pringo dal'gimin mande 
sakbri aro me'a bi'sa saksa mangmangsan a-gilsako bUat- 
chenggipa aeroplaneko nina re angaha. 

Ka'dongsoaha gitan uamangni tarigipa aeroplane a'aoni 
bilchakate chue aro chel'e bilaha. Indiomangba manderang 
gisik nanggija mesokaiaha. Chu'sokgipa dakmesokani kamko 
manderangna seachi parakatchina Orville aro Willbur song- 
bad segiparangna an'tangtangan ku'siktangchi agane on'aha, 
indiba songbad segiparangba beberajae songbadtangtango 
gatjaha. 1905 bilsio ua adasa mail 25 chel'aona bilangaha ; 
1908 bilsiode sippairangni dilgiparangna mail 51-mang chel'- 
aona bile mesokaha. Uni ja'manon gipin manderangba 

dake nipac English Channelko bilsotaha ; unikode Atlantic 
sagalko, unikode Pacific sagalko, unikode, Wiley Post ming- 
gipa, a’gilsakgimikko salchetni somoio bilvvilwilaha. Un 
ja'mano Byrd minggipa North Pole aro South Polconaba 
bilangaha. Ganrani secondprako put 1,100-na ta'rake rc-a, 
indiba da*ode manderang kontaprako mail 1,500-naba ta - - 
rakbate bilna man*gipa aeroplanerangko tariaha. Mandeni 
changa-sapa aro ka'donge dake nidraanirang indiomangba 
matchotja I 



HANUKKAH ARO KRISMAS -BAK I 


Bang’a brsarang aro dal'giminrangnaba bilsini gisepo 
kusi ong’batsranggipa aro an’Saobatsranggipa sal Krismasni 
Sal ong’a. Ia somoimitingode ong’rongana batpile Sakantian 
kilsi ong’a. Ia somoio bang’bata manderangan, mongsong- 
bate skia man'gipa nokdongrangni chonchonkalgipa bi’sarang, 
raaiba rokomni boksisrangko man'na ka’dongronga. 

Krismas salko kusi ong’bee Kristianrangni maniengmit- 
ing somoinangnango Jihudirangba uamangni dal’begipa 
Hanuhhah minggipa salko maniskaa. Ian uamangni On’- 
kange Ale Cha’ani Sal ong’a. Diwalini salo Hindurangni 
daka gita ia salo Jihudirang mombati aro chakkirangko 
so*e kusi ong’e mania. 

Hanukkah aro Krismas apsan biapo aro apsan man* 
derangonin a’bachengbaaha. Ia minggni manianirang rokomo 
aro mangsonganio ge’Sa ge’gipin baksa nangrimgrika. Uni 
giminan Kristianrangni Krismas salko manianiko name ma- 
sina Ibrirangni Hanukkahko u’ichengna nanga. 

Jihudirang Hanukkah salko uamangi Kislev jani 25-gipa 
tarikoni a’bachenge Tebet jani 3-gipa tarikona, salchetna 
kingking, boksisrangko on’grike, mombatirangko so*e aro 
namnamgipa ring’mittelani gitrangko ring’e mania. 

Skia man’begipa aro toromni bidingo u’ibegipa bang’a 
manderang Jisu Kristoni atchiani sal December 25-gipa 
tariko ong’ja inc jee agana, maina Israel a’songni itihaso 
ga’chateba bebera’na amgijani bang’a sakkirang gnang. 
Israelni Geographyko poraie nioba ua a’songiolo October 
jaoni a’bachenge April jaona kingking wachikarini somoi 
ang*a ; unbaksaba December, January aro February jagittam, 
miklca wabatsranggipa jarang ong a. Indide December jani 
25-gipa walo mikka wabemiting somoio a*pal bakrao man- 
Jerang mes jakrangko nirikna man’bebejawachim. Jndio- 
tnangba, manirongbaengaoniko nika gita Jisu Kristoni atchia- 
ai salko December jani 25-gipa tariko a’gilsakni bang’a 

bakon JKristianrang manibaaha. Hanukkahko Kialev jani 
25-gipa salo manichengmiting somoio Kristianrangni mani- 
gipa calendaroba December jani 25-gipa sal ga’akachim. 
Jensalo Saliramni a'songrang salni Sal-ja chananiko (Solar 
month) ja'rikbaaha aro Salaramni a'songrang jajongni Sal- 
ja chananiko ( lunar month ) ja'rikbaaha, unoni dipetsa 
Jihudirangni Kislev jani 25-gipa sal aro Kristianrangni Decem- 
ber jani 25-gipa sal chelgrikangna a'bachgaha. Indiba 
Krismasna kusi ong'e ale cha*ani aro JiSu Kristoni atcljiani 
salko a'gilSakgimikon gita ong'pile December jani 25-g|j>a'aalo 
manibaaha. Da'asalona kingkingba badiaba badiaba a'Song- 
rangode December jani 25-gipa tariko Jisu atchija ine ua 
salko manijaenga. 

Jihudirangni torom nokna minggittam dal'gipa a’sel 
ong'aniranko gisik ra*na Hanukkahko mania. 

Torom nokna skanggipa a'sel ong'aniko manianiara 
Jakgitel Ong'atani ong'a. Bilsi ritchasana baten Judea a ’* 
songna Egypt aro Syria a'songrang krenggrikengachim, aro 
198 B.C.-ona kingking Egypt a'songan uamangko sason 
ka'gipa ine uamangnasa Jihudirang bamaha. Ia somoimit- 
ingo Egyptni raja Ptolemy Pbilapator, Jihudirangni rong- 
talgipa torom nokko marang nangataha. Jensalo Ptolemjr 
Philapator rajako ja'chongrikgipa Ptolemy Ep^hanes rajani 
sippai dolrangko Mount Paneas minggipa Jfjapo Syriapi 
raja Antiochusni sippairang amataha, uamangui jokatnasg- 
gipa ine kusi ong'e Jihudirang uamangko rapchaksoaha. 
Syriani rajasa uamangko sason ka'gipa ine wtaltal Jihu- 
dirang uamangna bamskaaha, aro Syrianran^s®. uamangko 
ka'sae jakkalskaaha. 

Syrian rajani chonbatgipa depante Antiochus Epipharifes 
175 B.C. intal raja ong'skaaha. 170 B.C. bilsio-AJexandriako 
rim’gopaoni re-mikkangbae Jerusalem songjinmao ua napea* 
ha. Antiochus rajani ka'ting aro ka'sagija jakkalanina 
salgittamnade songjinmani manderang una bamaha. Uni 
sippai kotokni dilgipa Menelausni jakchi rongtalgipa torom 
nokko ra-sekdraataha. Basingni basing sonarangko aro 
silni tangkarangko ra’ongkataha, aro a'ningo dape dongipa 
sona tong hajalsa ritchachetkoba cha'uaha. Rikrak rikrak 
dakpile tarigimin torom nokai boli on'chakramo wak bima 

mangsako boli onxhakaha ; uni mitara be*enkode rate, uko 
rite, uni me*chiko torom nokgimiko rurotrotaha. Boli on*- 
jaitan ong-ja aro bexnkode cha'Srangja, wakchi boli on - - 
aniara Jihudirangni toromko namen kal’steke aro chonnike 
roani ong'acbim. 

168 B.C. bilsio Apollonius aro uni kotok tonrtome 
Jerusalem songjinmao napeaha. Golmal ong'gniko darangba 
niksamsojaha. Unon ua uni sippairangko watjojoe pilak 
dal’gimin me’asarangko so'otataha, me'chikrang aro br- 
sarangko nokkol itaha. Kila pakmarangkoba nosto ka*aha. 
Songjinmani sorok aro nok sararangon an*chirarasaha. 
Unikode Syrian sippairangsa torom nokni cholguga aro 
ramarango dongchang dongchange gital niamrangko oire 
geetaha. 

Jihudirang uamangni on’rongenggipa bolirangko on’na 
man'jaha, aro ua apsan bilsion salanti boli on*barongenggipa 
bon'tongaiaha. Jerusalem songjinmao mande gri gita ong*> 
pilaha aro pilak manderangan kene katbildangtokaha. 

Ia somoijolon Antiochus Epiphanes indakgipa gital 
niamrangko manderangna aganprakataha : 

1. Zeus Olympius miteko mande-ra*e gisik ra*na Jihudi- 
rangni torom nokko rikpile uni rikrak rikrak dakpilgipa 
boli on'chakram biapo Zeus Olympiusni bimangko dake 
donna nanga ; 

2. SongSarekrangni miterangko gisik ra*na wakko boli 
on*na nanga ; 

3. Torom giri churing-chupekgipa aro uamangni kragija- 
gipa’ bewalrangkoba niam ine ra*gatna nanga ; 

4. Moseni Niamko jakkalaniko dal'batsranggipa dosi daka- 
ni ine cbanna nanga ; 

5. Rongtalgipa Sastro kingantikon so*e galna nanga, aro 

6. Bigil-rasotani niamko jakkalgipa sakantian siani sastiko 
maflrna nanga. 

Ian toromo kakketgipa manderangko a*rikani ong*chim. 
Indake kal-steke roani bilsigittamna kingking, chong - mo tan 
165 B.C.-ni 9-gipa ja Kislev ona kingking, ong*aha. 

la niamko giproroatna Antiochusni Niam Oirgipa Qffi- 
cerrangoni saksa Jerusalemni salgrochipak mail 3 chel-gipa 
Modin minggipa songjinmaona re'baaha. Wakko bolioiv- 
china uanona tonrbagipa Jihudirangko ua ge'etaha. Kamal 
ma'chongoni aro Isolna kengipa, Mattathias minggipa saksa 
Jihudi, ua ge'etgimin niamko manichenggipa Jibudiko So** 
otaha. Ua saloni dipetan Jihudi manderang Syrian man* 
derangni kosako chakatna a'bachengaha. 



HANUKKAH ARO RISMAS BAR II 


Mattathias siahaon uni depante Judas Maccabeus ka- 
rakgipa Jihudirangko chimonge Syrianrangni kosako jak 
de'dilaha. Uamang Judeani a-bri aro i.'kawerango Syrian- 
rang baksa bilonge dakgrikaha. Bon'kamao uamang Sy- 
rianrangko aro uamangna chakpagipa Jihudirangko Jerusalem 
songjinmaoniko a'rikattokaha. la jakgitel ong'aniko Jihudi- 
rang 165 B.C.-ni Kislev jani 25-gipa salo maniaha. Ia sal 
torom grigipa manderangni namgijagipa kamrangoni jakgitel 
ong'aniko gisik ra*ani sal ong'a. Ian Jihudirangni olakkiani 
torom nokko jakgitelatani salba ong'a. 

Torom nokna dal’begipa gnigipa gisik ra'na a'sel ong'- 
aniko Hanukkahni salo maniania Gital Daktaiani ong'a. 
Syrianrangko a'rikatna ine Jerusalem songjinmao Judas 
Maccabeusni napeon napram cholgugarangko nosto-ka’a, 
kamalrangni dongram nokdringrangko be'knjngata, sararango 
samsi chapripa aro olakkiram nokba pakmarang gri bang- 
bangsa ong'aniko nikna maivaha. Bakbakan uko gital 
daktaina a-bachengjolaiaha. Torom nokko rongtaiataha aro 
Zeus Olympiusna boli on'chakramko ra*ongkate un biapo 
gital boli on'chakaniko tariskaaha. 

Skangni salrango boli on'chakramo donggipa ro'ongrang, 
jerangan uamangna rongtalgipa ong'achim indiba jerangkon 
Syrianrang marang nangataha aro jerangon boli on'chakna 
krajaha, uarangko mai dakgnok, Jihudirang u'ijaha. 
Uni gimin uamang ua ro'ongrangko torom nokni ki tiksao 
dandake done uarangko mai dakna nanga agane-mesoke 
op'china Elijah katchinikgipa, ong'jaoba Messiah re’bakujana 
kingking senge dongna chanchiaha. 

Torom nokna gittamgipa dal'gipa a'sel ong'aniko ma- 
niania On'kangani ong'a. Hanukkahkon On*kange Ale 
Cha*ani Sal ineba minga. Torom nokko gital daktaieng- 
mitingo torom nokni badiaba noksik samsao donnue 
doogimin tochriko chongjpa todilio te*sa man'aha. Skang 

salrangode ua tokon torom nokko teng'suatna so'na jakkal- 
achim. Torom nok aro uoni pilak bosturangko nosto- 
ka*mano ua tomangmangsan marang nanggtfa dongaienga- 
chim. Ua toara walsanade chu'ongen dongkuachim. Indiba 
Jihudirangni aganritingbaani gita, aiao inmangipa mingSa 
a*sel uamangna ong-aha. Gital toko rudapna tarikujana 
aro rongtalatkujana kingking ua bang'gija toan salchetna 
kingking ching'e dongchaaha. 

Torom nokko on'kanganina manianiko gisik ra*na Jihudi 
nok te*antlon mombatirangko salchetna kingking so'na nanga 
ine niamko donaha. la somoio ge'sku mombatirangko 
ge'Sao dingtangmancha so'a. ‘U’ gita dakgipa bimango 
tarigimin pekcheto ua mombatirangko done pekbriprakni 
jatchio ge’sako niksengatna chubate done so*a. Iarang ge*- 
prakprakan Hanukkahni salchetko mangsonga, aro uarangni 
jatchio chubate dongipako Shammash minga, jeni orto 
Nokkol ong'a. Shammash mombatiko so’chenga, unikosa 
Hanukkahni mombatirangko ua mombatichi salprak ge'prak 
so*roroanga. 

Hanukkahko Sastroo Johan 10:22-23 bako changsa- 
mangmang janapaniko an’ching nikna man'a. 

★ ★ ★ ★ 

Krismas salko Kristianrang Jisu Kristoni a*gilsako 
mande pike atchianiko gisik ra*na mania. A'gilsak gimikon 
ia salo namnamgipa ring*mittelani gitrangko ring*e aro ale 
cha'anirangko dake Jisu Kristoni atchianiko mania. A’dhik- 
rangba ia somoimitingo kusi ong'bea aro katchabea. Bilsi 
bon*ao ge*a-gamanirang matchoto, mi-misirangko akmano, 
ge*a-gama kamrangoni neng'take ia salko manina chol 
ong’ani gimin ia somoio manderang dingtangmancha kusi 
ong'bea. Krismasni salko a'gilsakgimiko kusi ong'bee mani- 
engmitingo namgipa Kristianrang a'gilsakni je biapoba gisik 
nangbee aro gisik name olakkie Gitelna ring*mittelanirang>> 
ko daka. 



MAINA BENG A ? 


Maina—an'senganiko nisiatgipa chu ringna beng-aniko 
a’song chu'sokatna jotton-ka-na nanga ine Indian Constltu- 
tionni Article 47-o jatna daksoaniko donsomanaha. 

Mahatma Gandhi, Jatni Pagipa, indine agana, “A’songko 
sikatang sason-ka'na angna kontasa mangmangnaba bfiko 
on'oba, kontasani gisepon gimaanina maming on*pilani gri; 
a'Songo donggipa chu dokanrangko gimaatanian angni 
skanggipa dakgni kam ong*genchim. Chu ringani cha’uani 
arc noti-dakaninaba namjabatgipa ong*a. M 

Chu gisikko brangata aro ka'Sine ka-sine an’Senganiko 
nisiata. 

Chu mandeni dal’batsranggipa bobil ong’a. 

Ong'siatako man*gipa me’chikrangoni 32.5% aro Ameri- 
caoni 61.5% pagiparang chu ringrakgiparang ong*a ine jatni 
see rakkianio mesoka. 

Chu ringani bewal mande sakantiko, nokdangko aro 
jatko ong'Siata. 

Darang toromba chu ringaniko nama ine ra*chakja. 

Chuni bisi mandeko siaona dilanga. 

Chu Ringani Be*enna Namgniko On*ama ? 

On*ja, on'jasrang, batesa ua namjabegipa kamko daka 
aro ka*sine ka'Sine an'Senganiko gimaata. Chu bikako 
ka’kitata aro cirrhosis minggipa bikani namjabegipa sabisiko 
ong-ata. 

Chu Sam Gita Saako Namatgipa Oag'ama 7 

Ong'ja. Scientistrang aro doctorrang agana, ua sam gita 
dakja, batesa u'isogijao ua bisisa ong'a. 

^‘Iglparaugnl Chanchiania Mai ? 

Nehru Governmentni songgimin Teckchand Committee, 
sandie nimano aro scientific doctorrangming chanchigrikmano, 

an'tangni chanchi an iko indine parakaha, “Chu Sam gita 
dakja. Ua mitam sam bitchiko sogija rakkina dakchakgip- 
asa ong’aia.” 

Iodide Manderang Malnasa Cbuko Ringa ? 

Manderang dikdiksa kusi ong'nikanina aro cha*aniko 
jrongatani ine aro ripeng dakna chuko ringa, aro ua ka*- 
sine ka'sine dakbewal ong'baa aro ja'mano uamang uko 
watna neng'nika. 

Beng'ani Asongna Man ani Kajanako Komiatjama ? 

Oe, ua ong'naba donga. Indiba, mande sakantiko, 
nokdangko aro jinmako ong'Siatgipa, a'sel nanganiko bang'- 
batatgipa, tangka-paisako bon'atgipa, namgijagipa bewalko 
dakatgipa aro bilding-bilding ong’atgipa bisichi aro kragi- 
jagipa cholchi kajanako man'atani gisik gnangani aro ku- 
pattina kraani ong'ama ? Nanggijana tangkako indin bon*- 
ataniko aro mahaniaha dakanina nanggijagipa korosko 
gelanichi aro indakgipa bang'a krae dakani aro kragipa 
cholrangchi ia kajanako gimaaniko gapatna man'gen. 
Kajanako chimongramo kajanani indita gimaani dr ngnaba 
gnang indiba gipin cholrangchi manderangna aro jinmana 
namen namgniko on'gen. Gandhiji indine agana, “An'- 
chingni giscpo hajalni hajal chupekgiparang dongani 
pal kangalbegipa obostao donggipa Indiakon anga man'na 
sikbatgenchim.” 

An'chingni Be enni Bakrangna Chua Maiko Daka ? 

Chu ringani bak ja'manon, dikdiksana gisikni katchaani- 
ko on'a, ja'dilrang an'Saoatako man'a, beenni ding'ako 
ong'katata, ka'tongni cha'Suko ta'rakbatata, indake an'chini 
jokruraaniko ta'rakbatata, mikkang aro mikronrang git- 
chakbaa, agananiko ta'rakbatata aro indake chu mandeko 
bel'belgipa dakata. Aditani ja*mano mandeni u'iani gimaanga 
aro maming orto gri agan-betbetna a'bachenga. Til'ekna 
sikaniko ong'katata, aro ka'sine ka'sine ua bilgribaa aro 
namgijagipa cholon ong'baa. Agre chu ringani be'enni 
ja'dilrangni bilgriani, tusina man'atgijani aro indakgiparangko 
ong'katata. Iarang gimikan chuko bang'e ba bang-gija 

rioganio pangchaka. Chu ringrakanichi bakroc tanganiko 
kan'dikata. 

Iodide Malnasa Manderanga Chu Ringani BewaJko Watgalja ? 

Maina chu ringania dakbewal ong'baa, aro chu ringna 
sikani bate bate batroroa. Chu ringjaode gisikni sinjetako 
raan-nika, bilgrinika, aro name tusina man*nikja. Namgija- 
gipa ripengrangming rorimanichi chu ringani, ta’makku 
ringani aro pekatgiparangko cha-aniba ringani bewaiko 
dakata aro ja*mano ua bewaiko watna neng-nikani ong'a. 

Chuchi Mai Mai Gipin Gimaanirangko Ong'ata ? 

(a) An’chingni a*songo chu ringanichi krorni kror 
tangkarangko gimaatenga. Chu ringrakgipa basakob&de 
changsanon botolsana gong ritchasa ba una baten koros-ka’a. 
Ramram kam ka-gipa mande salo gong’gittam ba gong*- 
brikosan man’a. Indiba ua chuna tangka kapsako aro ta*- 
makkuna kolgrikbonga paisako salprako koros-ka’ode, dong- 
spachi ua maikai nokgimikni manderangko aldumittangna 
man*gen ? Ua kangal ong anini nokkol ong-jawama ? Chu 
ringgipa mandena tangka paisani bidingo indake namjabat- 
rorogipa ong'a. 

(b) Chuko dakna an'chingni a*songo mi mon lakchik- 
kingmangko bilsio bon*ata. An’chingni neng-nikani ia sal- 
rango indita bang’a miko bon’atna kraani ong’ama ? 

(c) Aroba chuko dakna bang-a mittairangko jakkala. 
Mittai aro chiniko man’na neng’ani ong’engon mittaini dam 
maikai rakbatjawa ? 

(d) Bang’a nokni manderangni kangal-ong’ani aro 
gimaani obostao ong'ani chuni a-selan ong’bata. 

(e) Bang’a jik-se galgrikani chuni a'selan ong’a. Re’- 
anggipa bilsi kolgrikni gisepo Americao lakgni jak-se 
galgrikani ong'aha, aro uamangoni 45 % chuni a'sel ong’aha. 
An’chingni a-songoba chuni a’sel jik-sc galgrikani ramraman 
ong’enga. 

(f) Bang'bata motorrangni a’sel-nangani, mokordoma- 
ka*ani, sorkarina dosiko dakani, noti-dakani, bi'ame cha*- 
ani, mitchignigipa kamrangko dakani, joa-kal’ani, dokprete 
ra’sekani, simsakgijani, kamna choligijnni. cholono namgi- 
jani, indakgiparang chuni a'Sel ong'a. 

Aochingni A’songode Beng’aniko Den'galna Nanga Ine Bang’a 
SUa-manglpa Manderang Mainasa Aganenga ? 

Iodine cbanchigipa manderang, ritchaprakni gimin chan- 
bhibde, bangjasrang. An’tangtangni giminsan chanchigipa 
Skia-marngipa manderang, ba chuko badinggiparang ba chu 
ringrakgiparang an’tangtangni namgnina manderangni ka** 
tongo namgija chanchianirangko nakatatna jotton-ka*enga k 
A'songni Prime Minister, Morarji Desai, indine agana, 
“Beng’aniko jegipa indakgipa skia-man’gipa manderang 
JB %-mangsan ong'aia. An'chingni a’songni manderangni 
90%-mangde beng’aniko namnikpagiparang ong’a.” 

Iodide Maikaisa Beng’aniko Chu sokgipa Ong'atna Man*- 
gea? Indakgipa Papko Jinmaoniko Maikai Ipakgalna Man’gen? 

(a) Chuni namgijagipa a’selrnngko ong-atanini gimin 
krenge aro dondikgija aganprakaniko dakna nanggen. 

(b) Sorkari, me’chikrangni kam-ka’gipa dol, jinmani 
namgnina kam-ka’gipa dol, chatro-chatrirangni mclaanirang, 
jinmaoniko ia papko ipakgalna jotton-ka-na nanggen. 

(c) Dal'dalgipa kamrango chu ringgipa mandeko rakkia- 
niko didiatna nangjawa. 

(d) Jinmani biaprango chuni gimin aganprakaniko 
matnangna aro champengna nanga. 

(e) Nomilrang chu ringgipa mandeko kimna jechakna 
nanga. 

(f) Excise Act-ko dingtangate chu ringna on’ani hu- 
kumko bon’atna jotton-ka-na nanga. 

(g) Chuni pal maiba ding'gipa ba ka'singipa ringaniko 
on’skana jotton-ka-na nanga. 

(h) Niam gri chu palgiparangna, badinggiparangna aro 
dhuko dakgiparangna gipin dake tangka man-ani cholko 
dakeon-na jotton-ka’na nanga. 

Namgijagipa chuko ipakgalbo, 

Nang’na aro gimiknan kusi ong'aniko ra’babo. 



AN-CHINGKO SASON-KAGIPARANG 


Tangka-cha'boka, togia, kakket ong'ja, mikkang nia ina 
kattarangni gimin an’chingni samtangtangon ona gadango 
janggi tangenggipa manderangoniko aro chua gadango janggi 
tangenggipa manderangonikoba agananiko pikni pit. an'ching 
knaronga. Songsaro janggi tangenggipa ramram manderang 
aro songko-nokko dilkalenggipa manderangni gimin agana- 
nioba indaka kattarangni gimin agananiko knana man’ronga. 
Maiba chona-rema kamna dorgasto galpaoba tangka-cha*- 
bokrika, cholipajana ge-a-gamaniko dakpana ba maikoba 
dakpana Sorkarioniko bi*ame bang’gija tangka-paisa mair- 
paaonikoba officeo kam ka'giparangan Saloprikaia, jako 
tangka dongpajaen chona-rema kamna dorgasto galnaba 
cholan dongpaja, sanaba mikkang nia, sakoba kal akeroa 
ina kattarangkoba an'ching knana man'ronga. Chongiparang 
ona gadangni kri chone tangka-cha*a, dal'giparanga chua 
gadangni kri dal'e tangka-cha*a 

Indaka ong'sianirangko gimaate cholgrigipa manderang- 
na nambate janggi tangna dakchake on’dilpachina inen 
sason-ka*giparangko an'ching seoka. An*chingni seokgimin 
manderangni jakchi pilak duk-jajrengarang, ong'Sianirang aro 
an'chingni ja'manchakenganiko gimaate nambata aro dong- 
tobata janggi tanganiko man'pana ka*dongen uamangni 
jako sasonni bilko ga'akatna sika. Indiba sasonni bitko 
jako ra*giparang janapgimin ong'sianirangko aro dukrangko 
chel'atna ambebeama ? 

A'Songko sason-ka'gipa mandeo namgipa minggittam 
gunrang dongna nanga ine J.C. Hill agana : 

1. Gisik seng'ani ,* 

2. Kakket ong'ani ; aro 

3. Sakgipinrangni neng'nikanirango 
dakchake on*na sikani. 

la minggittam gunrangoni badiaba mingsamangmang 
‘donggijanian sasonko jako ra'gipa mandeko chu*5okgijagiffe 

ong'ata. Gisik seng*mangmangari kakket ong'janaba donga; 
kakket ong'mangmangari kam cholijanaba donga. Gisik seng'- 
gijagipa raande uni u'isokgijanichi mandeskarangni neng’- 
nikanirangko chelatna cholnikja ; uni kakket ong*gijanichi 
manderangna dakchake on'ani pal uamangonikosa cha'bok- 
ra'sckgipa ong'skaa ; sakgipinrangna dakchake on'na sikgija- 
gipa mande an'tangni namgnirangni giminsa chanchibata, 
uandake an*tangna mangni bak dongjaode sakgipinrangna 
dakchake on’na sikani gisikan uo dongjanaba donga. 

’ Ghanga-sapa, ka-donga. gisik seng’a, sakgipinko dak- 
chakna araani bil, ba indakgipa namnamgipa gunrang uo 
gnang ine sasonni bilko jako ra’nasigipa mandeni gimin 
aganprakchengronga. Pilakan dakchakgrimc uko uamang- 
ni dilgipa ong’atna man’ode, minderangni pilak 
nengrnikanirang, duk-jajrenganirang aro ja’manchakenganiko 
chel’attoke altubatgipa janggi tangani chol, kusi ong’atani 
chol aro jatko de’doataniko dake oirskana man’gcn ineba 
aganprakanirangko an’ching knachengronga. SaSon-ka-gipa- 
rangko lekka pu'onanichi seokna skang, chakatnasienggipa 
manderang maidakgipa manderang, uamangni jakchi mai 
maiko dakna miksongsoani gnang, manderang maina ua- 
mangko seokna nanga, indakgipa kamrangni gimin talata- 
nirang aro aganprakaniko knana man'chenga. Lekka pu'- 
onanichi sason-ka'gipa manderangko seokmane uamangni 
kamrangko manderang nikna man’aha. Ua manderangni 
gunrang, changa-sapa, ka'donga, gisik seng'a, sakgipinrangko 
dakchakna sikani ba man*ani uamango badita gnang aro 
uamangni ku'rachaksogipa kamrangko chu'sokata ba chu*- 
sokatgijani kamrangkoba manderang nikna man’aha. 

Kam cholija, simsakja, nirok-sandija ine matnang-jachae 
aganani kattarangko ua salrangoba knana man'taia. Chu*- 
sokna man'gijani ja’pang a'selrangko sandion, songsarni 
manderangan uamang baksa ku’mong-nangrimja, dakchak- 
dangdike on'na sikja ; songsaro janggi tangenggipa man- 
derangan namgija bewalo janggi tangengani gimin nama 
dakchakaniko on'na man'ja ine dilgiparangoni mitamni 
agananiko knana man'a. “Namgijachi amako man'nabe, 
indiba namgijako naraachi ambo'* ingipa kattakode kattanasa 
manderang aganaia, darang mandeba iako kamchi dake nibe- 
^9oad9 man’ja ine mi$am manderang agana, Namgijako 

namachi amna jotton-ka'e nigipa manderangba dongahama, 
jotton-Ka’c nioba chu’sokjahasama, indakgipa kamrangni 
gimin chanchie nina au'chingna gisiko naata. 

Sasonni kamko jako ra’gipa mandedc toromo janggi 
tangna man'ja; uamiaken, toromo janggi tanggipa mandeba sa- 
sonni kamko jako ra'na kraja ineba manderang chanchia. 
Sasonni kamko jako ra’gipa mande maina toromo janggi 
tangna man'jawa aro toromo janggi tanggipa mande maina 
sasonni kamko jako ra*na kraja ? Ona gadango donggipa 
manderang baksa kam ka’rimna, ku’mongrimaniko mesokna 
aro uamangko salna, aro dal’gipa manderang baksa meli- 
grike kam ka na ringrim-pekrimpana nanga aro uamangni 
daka kamrangko dakpana draani gimin toronmi kamko 
ka’na kraja inc manderang agangenchjmoba, ona aro chua 
gadango janggi tangenggipa manderangba pilakandc ringsim- 
sim-peksimsim dake janggi tangengade ba tangna nangengade 
ong ja. Uni gimin toromo dongenggipa inanderangde sa- 
sonni kamko jako ra’na nangja, ba sasonni kamko jako 
ra’enggiparangde toromo dongna nangja inede ong’na 
nangjachim. 

Ja’rikgiparang bang-a kamnan dilgiparango pangchaka, 
ong’jaode dilgiparangkon nangjawachim. Draachi ja’rikpana 
nanggipa manderangba uamangni nama-namgija pilak kam- 
rangko nikpae de’mittelpaa, ong’jaoba mat nanga. An’chingni 
dilgiparang uamangni kamo cholijaengode, manderangni 
nikanio uamang kakket ong’jaengode, aro mandeskarangna 
dakchakjaengode, uamangkosan axvching longtong matnang- 
nade kraja, maina an’chingan indakgipa choligijagipa aro 
simsakgijagipa dilgiparangko seokaha, ong’jaoba nambata 
manderangko scokna gita an’chingan jotton-ka’jaha. Uan- 
dake an’chingba chona ba dal’a doskon ra-pana ga*aka. 
Sason-ka’enggipa mandcrangnasan a’Songko-jatko silroro- 
namroroatna kam ka'china an’chingba nichake dongaina 
nangja, indiba a*songo Songpanggipa, an’ching sakantiba, 
man-a kamrangode uamangna dakchake on’pana nangchong- 
mota. Nama kamrangchi dakchake on’asan ong’ja, ia 
kamranga an’ching sakantini dakna nanggni kaman ong*a 
ine chanchinaba nanga. Iarangko dakna an'ching sakantini 
dai ong-a ine ma’Sianichisa namgijagipa kamrangkoba 
naraatna man’gen, nama kamrangkoba nambatatna man’gQn^ 

Sasonni bilko ra'namangmang krengaigipa raandede gitil 
sason-ka'gipa manderangko seoktaina lekka-pironani soraoio- 
nasan chanchisoa ; a'songna ka’Sachong-motgipa mandeiiade 
Somoini arian dongja, maina uade amtangni chasongni 
aalsaona kingkingan namako dakna chanchisoa. Skanggipa 
dolni mandede doltangni chirsokgni aro baigninasan sim* 
sakbata ; gnigipa dolni mandea a'songgimikni chu'sokgni- 
nasa. Skanggipa dolni mande doltangni niamo asongko 
chalaina nangnika ; gnigipa dolni mandea a*songgimikni 
manderangni namnika aro nangnika gitasa. 

Sasonni kamko jako nrgiparangni gisik seng'a, kakket 
ong’a aro sakgipinrangni gimin chanchinmgani kamrangchi 
chu'sokgipa sasonko ong'atna mama ine amching nikaha, 
indiba iarangko mangrakbatatna nama kam-cholon, kraa 
bewal, toromo janggi-tanga aro mandeskana ka'saaniko 
nangkua. A'songo songpanggipa manderangoni bang'batan 
a*songlangko sason-ka - anina toromo pangchakode, aro 
gisikni seng*anio pangchake pilakni namgnina kam ka*ode, 
bang'batgipa kotokni jakchi sason-ka-ani bomkamao bai- 
kamgipa, namgipa aro chu’sokgipa sasonko ong-atna mama. 

A'gilsakni pilak janggi gnanggiparangni gisepo Iso 1 
mandeko gisik seng'bate tariaha. Changa-sapa, gisik seng*a 
aro pilak u'ianirangkon Isol mandenasa bang 1 bate pattiaha. 
On’gimin gisik seng'a aro changa-sapaniko mandesa nama 
ba namgija kamrangna jakkalaha. Isolni pattigimin bil aib 
gisikko man'manen mitam manderang da’asalo Isolkon kal*- 
steke ropilna pa'enga. 

Skangni chasongrangode manderang sakgipinrang baksa 
ku’mong-nangrime janggi tangna sikjachim. Sakgipinrangna 
ka'sachaka aro dakchake on-na sikani gisik dongjani gimin 
an'tangtangni janggi tanganikoba uamang namdapatna man- 
jachim. 

U*iani, skia-man'ani, aro gisikni apalani bariroroe man- 
deni kamrang dingtangrorobaaha. Bang'bata Tnanderangan 
mai kam nama, mai kam namja, uko u'iaha ; uandaken 
maioni gelna aro maiko dakna nanga, uarangkoba basena 
man'aha. Uarangoni bang batakon a’selrangchi draataniohi 
ba skie ra*e ba nikskae indakc ong'na man*aha. 

An*ching A*chik a’songko niate nibo. Anxhingni sam- 
tangtangchian dingtang dingtang jatrangni manderang gnang. 
Uamango rokom rokom dakbewalrang aro bebera # anirang 
gnang. Salgrochi Assamese jatni manderang, salgipengcbi 
Bangladesh a’Songni Bengalirang, Siilaramchi Khasi jatni 
manderang aro saliramchi Bengali jatni manderang 
an'chingko duule donga. Ia dingtang dingtang jatrangni 
manderang dingtang dingtang dakbewalaro toromko ja*rika 
aro mania, aro ganding-chindingko gana-china ; uandaken 
uamang dingtang dingtang ku'sikrangko agana. Uamangni 
dakbewalrang aro bebera'e manianirang an-chingni daka- 
rikanirang aro bebera'e manianirang baksa bang'aon apsan 
ong’ja ba melija. 

Da'asalo a'gilsakgimikni pilak jatni manderangan apsan 
ma'kringni jong-adarang ong*a ; jatsa jatgipinni manderangna 
mitchigrikani dongna nangja ; sakantjan jong-adaskarang 

ong-a ine ma'Sie saksa sakgipinna ka'sagrikna aro dak- 
chakgrikna nanga ine a'gilsakni gisik gnangbatgipa man- 
derang indine aganenga. Sastrooba indake agana : Na'a 
an’tang songsulna an’tangna gitan ka’sabo. Iarangna bate 
dal'bagipa minggipin gt'eta gri. Ia kattarangko kamchiba 
chirsokatna mairbebegenchimode ian mairongpile namgipa 
kam onggenchim 1 Indiba a’gilsakni jatrang badita changa- 
sapa aro gisikni u'ianirango barirorobaenga, inditasa man- 
deskako so’otna aro nisigrikna nambata cholrangko san- 
dienga gita ong'baenga. 

Ja’dil su'pripkama gita ong’pile bang’a bilsirangna bobil 
ong’grikkame dongenggipa bang’a songsul-noksulrang gnang. 
Gipin jatrang baksa bobil ong’grikengana bate an'tangtangni 
be*ensan-an-chisan nangrimgipa jong-adaskarang baksasa da*- 
ororo bobil ong’grikbatenga ine nikna man’enga. Israel 
aro Arab a’Songrang, India aro Pakistan a’songrang, 
Salaram Germany aro Saliram Germany a*songrang, 
Salgro Korea aro Salgipeng Korea a-songrang, Formosa aro 
China a-songrang an-chingna nambatgipa sakkirang ong’a. 
Uamang an*chisan-be*ensanni manderang ong-a, indiba 
jong-adaskakon nisigrikna jak de-grikenga. Skia man’gipa 
ia chasongo indakgipa kamrang ong-engania kragijani aro 
aiao inmananisan ong’ja, indiba mitchigni aro dakmalgijani 
kamba ong-chongmota. 

Mandeskako mitchiania mese mangsako gimaatna ine 
noktangko wa*al so'chipe gala gita apsan ong-a ine Harry 
Emerson Fosdict agana. A-jak sokna noksultangni nokko 
wa’al so’on ua apsan wa-alan noktangkoba kamani chol 
gnang. Noktangko wa’aloni jokate noksultangni nokko 
nisie galna man-genchimoba, mikkangchi tom-tome aro kusi 
ong e janggi tangangna man-na ua mandena ka-dongani 
dongja. Uni noksul maiba mingsasik cholchide uko a’jak 
sokskagen. Uan uni gisiko dongtogijani aro so-sojengjeng 
ong’aniko ong’atgen. Achak manggnini chikgrikengmitingo 
uarangoni mangsako ro’onpchi gotate roode. manggipinsa 
uko chikatenga ine chanchic mangsagipaba ka-o nangbat- 
roroa. Gisik grigipa manderangni kainrangba ia manggni 
achakrangni kam gita apsan ong-aia. An-chingni songsul 
an-chingna maiba namgija kamko ong-atodc, a-jak sokna 

ine uamangna an’ching maiba namjabata kamko daka. 
Uana ka*o nange uamang bilongbate jakbikpilatskaa. 
Uandake jakbikpitani skanggipa changna changgipino 
bilongbatrorobaa. 

Sakgipinko nisina jotton-ka*ani mandeni gisiko dong* 
kamaiani gimin, so'otgrikani cholrangko manderang sandi- 
rikkita. Da'aSalo jatrangni jatska baksa bobil ong'griko 
nanggriksimsima kamrangna gisik gnangbegipa manderang 
namen jajrengchakenga. Mandeskako nisina scientistrang 
rokomari silchidarerangko aro bilakbegipa bomarangko 
bikotaha. Uarangoni mjtam bomarangde inditan bilakbegipa 
ong'ani gimin uarangko jakkale ninamangba manderang 
pa’sokpiljaenga. Bil gnangbegipa aro bilakbegipa a'songrang 
a'songsa a*songgipinko nisigrikna uarangko jakkalna nanggen- 
chimode, dikdiksani gisepon a'gilsak gimikan tappra chang- 
pile mandeni jatba uanon gimachapgenchim ! A'gilsakni 
bang'a bakrangon hajalni hajal manderang okkri-cha’asie 
aro sac-ding'e salantian sichimcliimenga, indiba bilakbegipa 
aro gam gnangbegipa a'Songrangmangba iarangko champeng- 
na maikoba dakchengani pal a-songgipinko nisina aro 
a'songtangko warachakna bilonggipa silchidnrerangnasa bang*- 
bata tangkarangko koros-ka'e tariskaenga. Ua tangkachi 
okkrie chavisicnggipn manderangko dakchakna, sabisirangko 
chatnpengna aro a'songtangko nambatat-silbatatna man'* 
genchim. 

Dakgrik-dinggrikani aro bilni bilakanio America aro 
Soviet Russia a'songrangko da'asalo a'gilsak gimiko nik- 
Sengbatenga. Nambatsranggipa silchidare aro dakgrikani 
ostrorangko banaianioba ua a'songrang ge*sa ge'gipinna 
batna susagrikenga. 1961 bilsio Jatrangni Tom'bimonganio 
manderangko mikrakatna Americani gitcham President, John 
Fitzerald Kennedy, New York sonejinmao indake aganprak- 
aha : Manderangan dakgnk-dinggrikaniko gimaattia nanggen, 
ong’faodc dakgrik-dinggrikiminn mandeni jutko horvatskanpnok. 
Uandaken, mingsingbegipa scientist. Dr. Albert Einsteinba 
indake aganaba : Scienccni bilchi aiao inmanpilc bHakgipa 
Silchidat crartvko mandc bikotaha, irdiha bil> k 1 cripa scicncent 
bikhimangb'i vko warachakna ckolan dongpiljaha. Qisik 

seng'anichin Scienceni bilko mande bikotaha, scienceni bilchian 
pilak gisik seng'anirangko gimaatpilgcn . Mandcni skia-man*- 
rorobaani aro gisik seng’rorobaanichi songsul-noksulskarang 
baksa jong-ada chane ka'sagrikc aro meligrike donganiko 
mangrakroroataniko ong'atna mairgcnchimode ia atrchingni 
a'gilsak mairongpile nambegipa, tonvtombegipa, dongtobegipa 
aro airsengbegipa a*gilsak ong'genchim ! 

Janggi tangangman’gimiii aro janggi tangkucnggipa 
bilakbcgipa aro bilgribegipa mandcrangni janggi tangangani 
aro tangcnganio ong’anggimin aro ong’enggipa kamrang 
an'chingna dingtang diugtang dakmcsokaniko oira. Bang’- 
bea kamrangko ka’na bilko mundcna nangchongmota. Saoba 
saoba manderang bilo bilakaniko, raitama kraa gitaSan bil 
gnanganiko nangnika, indiba darang mandeba bilgrinade 
Sikchongmotja. 

Matburingrangna gisik seng’batgipa ong’C mande uni 
bilko nama ba namgija kamrangna jakkalna mama. Nam- 
gijagipa mitam manderang amtangtangni bilakanichi sakgip- 
inrangko sinjetna, saknaatna, onia ka’na ba duko ga’akatna 
uamangni bilko jakkala, indiba namgipa aro gisik gnanggipa 
manderangde uamangni bilakanichi airtangtangni nambata 
janggi tanganina rake kam ka’a, sakgipinrangni namgnina 
uni bilchi dangdike on’a ; uandake jal aro a'song gimikba 
uni kamrangchi bang-bea namgnirangko mama. 

Skang chasongrangode mande bilakgipa ong’ode Isolan 
una bilakchina bilko bang’e pattiaha, indiba bilgrigipa 
ong’ode Isol una sao omasa ine manderang bebcnrachim. 
Saoba bilakgipa mande bilakpagijagipa badiaba mandeni 
a’a-china mikbokode, uko sekdrae ra’aiachini, ong jaode ua 
a*ao dongSogipa mande baksa bilchi-jakchi dakgrikna 
nangachim. Indakc dakgrikanio jc mandean chegipa ong’- 
aha, uasa uni bilakani kri ua a'ani nokgipa ong’na man’* 
achim. Isol an’tangba ua mandenasa cliakaha aro unasa 
ua a - ako sesoaha ine bebera'e ama mamgipa mandeba 
an’tangni a*a-chiko una vvate on’na nangachim. Uandake 
ua somoirango bilakgipa manderangsan uambate janggi 
tangani cholrangko man’achim, indiba bilgrigipa manderangde 
onia ong’ao, sinjetao, saknaao aro kenanio janggi tangkanwa 
ga’akacbira, 

Gisikni u'ianirang barirorobaahaon manderangni chan- 
chianirang aro kamrangba dingtangrorobaaha. Skia-man’a 
chasongo mande m.mdeskana ka'sana, dakchakna aro bilni 
bilakaniko a’songni aro jatni namgninasa jakkalna nanga 
ine bebera'Skaaha. Mande sakantian airtangko darangnuba 
bilakbatgipa ong’a inc clunchie raan.icsn.ako dakgrikna 
Wbichekchckaiode, a’gilsik gimiican mairongpile so'Sojeng- 
jeng aro bilding bildang.ii ongraa nanggenchim. Mandcskana 
bamani, mandeskana ki'suani aro dakchakgrikna sikani 
gisik ma ndeo dongjawachim. 

Changa-sapanirang baJita birirorobaa, inditasa raandc 
uni gisik aro be’enni bilakaniko naraa kainrangna jakkalna 
nanganiko u'irorobaa. Unbaksaba niamkni bilari uico bilak- 
atna man-ade ong j i. Maude aro raatburingrungni bilko 
tbsusaode, matburingrangan niandcna b.nJitaba chang bilak- 
bata. Bilakbegipa nongina ba inateha an tangna bil batani 
ghninde mandena hami ba kena ong'ja, indiba mande uni 
dhanga-sapa, gisik seng’a aro budiko jakkaJc bilakbegipa 
niatburingrangko so’otna chol gnang. Bilakbegipa mongma 
ba matebara uni biltingtin gc’iis.in mandeko dakgrikna 
nanggenchim. Biln; bilakanio bilakbegipa Goliath darang- 
naba kenjachim. Israel giraik una dil dilgokgok dakpilc 
kenachim. Chong’krcngkrcng dakaigipa Daud, dambe pan- 
tesan ong'kuaiengoba, uni clianga-sapachi aro Isolo ka*- 
dongachi Goliathko so’otaha, indiba ua cheanina Daud 
an'tangni bilo rasong chajaha. Uni biltingtingchiba Daud 
bilakbegipa singho bidom raangsako doke siataha. Daud 
tini bilo bilaka aro budi donganiko sakgipin mandcrangko 
nisina aro saknaatna on'tisaba jakkaljaha. Batesa atvtangko 
SO'Otna a'doksaoni a’dokgipinona rikjojoenggipa Saul raja- 
komangba so’otna man'gnioniko so'otgija kema ka-aha. 
A’gilsako bilakbatsranggipa Samsonmangba uni bilakbegipa 
bilko naragija kamrangna jakkalna man’genchim, indiba 
liiOlna bame, Isoiko chonnikgipa Philistirangni kosako a'jak 
idknasa biltangko jakkalaha. Be*en bimango mangrakgipa 
«fo bilo bilakgipa sakgipin manderangni giminba an'ening 
llsttbesaha, indiba bilo bilakani gimin aro ka*ao ka'rakani 
jftfiatu inddkgipa manderangoniba mandeskako saknaata aro 
ioako an’ching knarongja, 

An’chingni chasongoba be*eno aro gisiko bilakbegipa 
manderang bang'a. Gisik gnanggipa aro seng'gipa mande- 
rangna been aro gisikni bilakani uamangna rasong aro gun 
ong*a maina uachi uamang arvtangtangna nambata janggi- 
tangani cholrangko dakna man'a. Gisik grigipa manderangde 
gaora deskae biltangko manderangna mesokna sikanichi 
name aro kusi ong'e janggi tanggni cholrangkon gimaatskaa. 
Bil-jak mcsoksimsima dakaigipa mandeko mandeskarang 
mande-ra'ja aro uo namgipa ripengrang dongja. Agre bilaka 
ine aivtangko mesokna sikgipa mandeko mandeskarang 
mikbubea. Uni gimin uni janggi tanganio una ma*manti 
rokomni kenanirang sokbaa. Maude dagranga aro gaora 
dakachi mandeskarangko onia ka‘e janggi tangnasa mik- 
songode, badiaba salo una bilakbatgipa sakgipin mandcni 
jako una ong'sibatgipa aro kratcha'batgnigipa sal sokba- 
chong'molgen. Bilo bilakbegipa mande gisiko bilgri ong*- 
naba donga, indiba be'eno bilgribegipa mandeba gisiko 
bilakbegipa ong'Skana maira. Bcenni bilmangmango bilake 
gisiko bilgrigipa bang’bata manderang biltangko krae jakkalna 
changjae an'tangtangkon so’otaona sokata. 

Gisik gnanggipa bilakbegipa manderang an'tangtangna 
saoba dongkua ine u'ia. Uni gimin uni bilakgipa bilko 
jakkalsrctanina badiaba salsaode namgijagipa maiba sastiko 
man'skagen ine ua kensoa. Mandeni bilchisan ong'aigija, 
a'songrangni bilko mesoke gipin a*songskarangko ra*sekna 
aro dokkol-ka-na jotton*ka*anirangkoba an'ching nika. Indake 
dakachi uamang rasong chana man*ani pal ru*utgijan 
kratcha*beani aro chonnikanikosa chagrongaiaha. Adolf 
Hitler an'tangko a’gilsakgimiko bilakbatsranggipa aro seng’- 
batsranggipa mande ine chanchie a-gilsakgimikko amna 
jotton-ka aha, indiba indake dakna man'ani pal an'tang 
janggiko gimaatesa German jatgimikko kratcha-ataha. Eng- 
land a*songba changsao a'gilsakni bang'a dingtang dingtang 
a'songrangni kosako sason-ka*roroangna man'ani pa), Eng- 
landni sasono donggipa a'Songrang ka*sine ka'sine 
ma'eke katangpilaha. Uamangni bilakani aro rasong chaani 
uandake grupilaiaha. 

Gun gnang bilakgipa mande changa-sapani, nama kam- 
rangna miksongani, ka'saani, dangdike on'na sikani arq 

namgijagipa kamrangoni gelna bilko man'na krenga, indiba 
gijik grigipa mande sakgipinrangko sinjcte rona, dokkol- 
ka'na aro sakgipinrangko saknaatna chol man'na bilko 
nangnikskaa. Gisik gri be'enni bilakmangmangaianichi an 4 - 
tangko aro sakgipinrangkoba mangrakatja ; uandaken gisiko 
aro be'eno bilgri ong'anichiba. Bceno bilgricba gisiko 
seng'begipa manderangba gnang. Uamang bceno bilakbegipa 
manderangkoba duko aro saknaataniona sokbaatna ama. 
Bilko krae jakkalanichisa mande an'tangko aro sakgipinrang- 
ko bilakbatatna man*a. Bilni bilakaniko kragija jakkalani 
mingantinan maiba rokomo a'jak sokani ba sasti mandena 
Sokbapila. 



GIPINRANGNI KAMRANG AN CHINGNA 
NAMGIPA SAKKI 


Badiaba saksa mandeo dongtobegipa nok, apalbegipa 
a*ba, namgipa nokdang, ka'sagipa jik-dedrang, bang'bea 
chakkol-nokkolrang, bang’bea matchu-mattcrang, aro chiin- 
onggimin gamrang gnang. Uni pilak nanganirang uni bil 
aro jakon ong'a ; uni pilak kusi ong'anirang aro rasong 
uni dedrangan ong'a ; uni pilak rasongranga uni chu’sokani 
ong*a ; uni mikkim uni namgipa kam-cholon ong’a. Uni 
nokdango kusian gapa ; uni namgipa kamrang sakgipin 
manderangna dakmcsokani ong-a. Uni bario nitogipa aro 
similgipa pulni bibalrang bala ; uni a'bao mi-misirang sila 
aro namgipa bitcrang nanga. 


Sakgipin mandeo chonbcgipa busruni noktop gnang. 
Uko noktop ineba mingsrangna man ja indiba rong-kol tine 
mingskanaba maivja. Uni nokking rurongangaha aro kol- 
gipurarasaha ; uni pakmarangko adcin cha'aha aro simsaka 
gric kingwengc a - ao ga'aknasicngaha. Uo jik-dedrang gnang, 
indiba uamango katchaani aro kusi ong-ani gri. Uamangm 
gisepo agangrikanirang komibea, kusi ong'rima aro ka*- 
dinggrikanirang dongja. Nokni ma-dot aro dedrang .ua 
nokdangni nagipako bang-e mikkang nikrongja aro mikkang 
nikna nansani a'selba bang’ja. Uamango mutchu-matte 
dongja aro chakkol-nokkolrang dongja. Gisepo je re bapa- 
gipa manderanga churing-chupckgiparang aro namgijagipa 
rokomni manderangsa onga. Uamango chongipa baridamsa 
gnang, indiba uano nitogipa pul ba similgipa bibalrang gri. 
Chongipa a-ba damsa uamango gnang, mdiba uanoba mj- 
miSi chaani pal samsi, btrsurang aro budurangsa dikpripskaa. 
Uamangni noktopba ia chongipa bari aro a-bani samsigrimo 
galprugipa noktop gita ong'a. 

★ * " , 

Gam pnanggipa, chol gnanggipa, gisik seng'gipa, kam 
bimchipgipa aro gun gnanggipa mandena kam ka*na ja o, 

re’na ja*ako, nikna mikronko, knana nachilko, chanchina 
taningko aro uandake be’enni pilak nanga bakrangko Isol 
una . pattiaha. Alsiagipa, kam choligijagipa, kangalgipa, 
cholgrigipa, denggu dakgipa aro ong'sigipa mandenade Isol 
iarangko pattijahama ? Saniba jak arate dongchina indiba 
saniba jaksan kam gong'china, saoba kam bimchipchina 
indiba saobade tusimsime dongaichina Isol mamingsaloba 
mangsongchong'motjaha. Pattigimin jak samgnini jaksi chong 
10-mangmangchin mande aiao inmanbegipa kamrangko ka'na 
man*a, kamrangko ong'atna marra aro bosturangko banaina 
man*a. Ia skia-man*a an-chingni chasongode kanarangba 
nikna, Sena-jotna aro poraina mamaiaha, nagokrangba knana 
man'aiaha, bobarangba ku'aganna matvaiaha. Indibe be*- 
en-bimang namgipa, gisik scng'gipa, ja - a-jak, mikron aro 
nachil name dongaienggipa manderangde baditan nambata 
kamrangko ka'na man'genchim ! 

Alsiagipa manderang bimchipbegipa aro kam gong'begipa 
manderangni kamrangna aiao inmanbea ; uandaken bim- 
chipgipa aro kam gong-bcgipa manderangba alsiagipa man- 
derangni kamrangna aiao inmanskaa. Aralani aro kamna 
nisiani mandeko ong-siao aro duko ga - akata, indiba bim- 
chipania mandeko nambata gadangona tang'doata ine an*- 
ching poraibamanaha. Indiba, nambata gadango jinggi 
tangatani aro ong*siaona mandeko salonani minganti a'Selba 
gnang. 

Alsia aro aratanichisan mandena duk sokbaa, iade ong'ja. 
Joa-kal'gipa, churing-chupeksimaigipa, aro cha*u-dokpretgipa 
manderangba duko ga*aka. Joa-kabania je chimongpagimin 
aro dongpaenggipa gamko rusiata ; uandaken churing-chupek- 
aniba nokdangna kajia-golmal aro so sojengjcng ong*aniko 
ra baa. Chua gadangko rakkina aro gisik seng*aniko 
churing-chupekosan ma'sina ambebeama ? lako m.vsina 
churing-chupekpana nangbebeama ? Ong jasrang ! Basik Sak 
indakgipa manderangko an'chingni samtangtangon ramramari 
nikna man'aienga, Indakgipa manderangni agana gita, 
nama-namgijako tale ma’sichong'motnade namgijagipa kam- 
rangkoba jakdangdikpana nanga. INTDIBA namgijaoni 
namaona an*pilbana man'chipjaosai ? lako namatpilani 
cbolrangde uamango gri, aro namatpilna nangani a'selba 

dongja, maina indaka kamrangkon nama ine uamang 
chanchia. 

Uni siaoni da*o bilsi ritchagittam sotdokmang batang- 
pilaha, indiba darang mandeba William Shakespeare gita 
lekka serakgipa a-gilsako atchitaikuja ine agana. Lekka-ki*- 
tap sechina Tsoi Shakespearenasan gisikko pattiaiahama ? 
Boltongrangchi rikaigipa chonbegipa noktopo atchigipa, 
kangalbegipa nokdangoni Abraham Lincoln mandcni man- 
deskako nokkol-itaniko nie dongna mamjae mandcni jakgit- 
elna dakgrikahn aro ua kamnan an'tangni janggiko gimaat- 
aha. Abraham Lincolnsan mandeskana ka’Sachakchina aro 
mandeko nokkol-'taniko gimaatdilchina Isol ukosan a’gilsako 
atchiatahama ? Crimea Dakgrikao mata-bira aro saknaa- 
tengtoa man'e janggi tangangkuna ka'donggijagipa mande- 
rangna naljokani, ka-dimeani aro ka*sae sananiko Florence 
Nightingalekosan Isol seSoahama ? Gisik ta'raka aro lekka- 
bida marnana Bcngalni de Iswar Chandrana Vidyasagar ine 
aiao inmanpilgipa bidako unasan donsoahama ? Kana, boba 
aro knagijagipa manderangba nikna, aganna aro Vnana 
man'a ine aganprakachi, sakgipinrangni kattarangko knaachi 
aro ki-taprangko seachi Helen Keeler a'gilsakna nampipa 
sakkirangko on’angaha. Helen Kcelcrnasan ia gunko Isol 
pattiahama ? Ma - gri-pagri bi’sarang, chcligijagipa buchuma- 
budeparang, aro galchipa man-e dongenggipa manderangna 
dal'bea ka’dongatani aro ka - dimeataniko Mother Teresa 
on'aha. Tndakgipa simsakani aro nirokaniko indakgipa 
manderangna oivchina Mother Tcresakosan Isol mingsoa- 
hama ? Jatni Pagipa ine a’song aro jatni namgnina ku*- 
mong-nangrimehina, jakni kamko chonnikjachina aro a'songna 
dangdike on'china Mahatma Gandhi kattachi aro kamchi 
an'tangan dakc mesokangaha. Isol uamangna bang'bata 
taningko, ja*a-jakko, mikron, nachil aro ku’sikko pattia- 
hama ? Indiba da nang ! an-ching, ramram manderangde, 
uamang gita dakna ampajaha aro cholipajaha. 

Aratgipa mandcrang bimehipbegipa aro kam gong’begipa 
manderangni kamrangna mikboka, indiba an'tangtangni 
jakko on-tisamangba snilatna aro kam ka atna sikja. Banp/a 
changon ia kamchin uamangko cha*u*ra*sekaniona aro nam - 
gijagipa kamrangona dilanga. Ia gitachachan, bimehipgipa 

aro kam sapgipa manderangni karako alsiagipa aro aratgipa 
manderang mikbua. Indiba mande kamko skie ra'gija basak- 
oba je kamkoba changna amama ? Sakgipinrangni chue 
lekka-poraie, nama kamrangko ka'anga, aro namagadango 
janggi tangangani an-chingna namgipa dakmesokani ong'a. 
Indiba chue lekka poraipana aro nama kamrangko uamang 
gita changpana aro ka'pana an'ching an*tangtangon tikkelani 
dongjaode, maikai an*chinga ua gadangona sokena man- 
pagen ? Gam gnangbegipa mandeba uni bang'begipa gamko 
ka*sine ka-sinesa chimongroroaha. Uandaken rakbegipa aro 
amjasusu dakpilgipa dal’begipa kamkoba jotton-ka*beachi, 
chakchikachi aro chu'sokna miksonge kam-ka'anichisa amna 
man'a. Apalbatsranggipa sagalkoba mande chowilwile niman- 
aha ; apalbatsranggipa a’gisikoba mande re*wilwile niman- 
aha ; tu'batsranggipa sagalni bakkoba mande toe nimanaha; 
a’gilsakni chubatsranggipa a’kuchotkoba mande maldoe 
nimanaha. 

Minganti rakgipa ba neng'gipa kamo mandeni chu'sokna 
amania uni rake aro kingkot dake kam ka-ani a*selsa ong'a. 
Uandake mandeni minganti ong'sia ba duko ga'akania uni 
aratani, simsakgijani aro jotton-ka - na sikgijani a'sel ong'a. 
Indakgipa pilak gipin manderangni kamranga an’Chingna 
namgipa sakki ong-a ; iarangoniko an'ching bang'bea nama 
skianirangko an'tangtangna basee ra*na man*a. 

Dongchakna nokko mandena nanga, indiba mande nokko 
rikehengjaode baoni nok an'tangari una ong'katbagen ? 
Tangna mande cha'na nanga, indiba cha'na gita unacha*- 
aniko nangchenga. Gamgija ba kam ka'gija mande cha'aniko 
ong’katatna amama ? Ganna-chinna chola-ba'rako mandena 
nanga, indiba tangkachisa uko brena nanga ba ba*rako 
dokna nanga. Tangka^paisti man'ani cholko dakna mande 
an'tangan kam ka'jaode baoni tangka-paisa ba ba*ra-chola 
uona indin re'bagen ? Mande kusi ong*e janggi tangna 
man'na gita nokdangni pilak duk aro jajrenganirangko 
chebattokna nanga, indiba ua duk aro jajrenganirangko 
chel'atna mandean rake kam ka'jaode, maikai uarang an'- 
tangari indaken gimaanggen ? Uni pilak nanganirangna 
mande an'tangan kam ka'jaode, uarang salgisakoni indiri 
ga'akonbajawa, Sukeba dukeba mande janggi tangbo, man'e 

cha*gipa ba kangalba ong'bo, bimchipgipa ba aratbegipaba 
ong*bo, tnanderangni pilak duk-suk ong'a, nokma-kangal 
ong‘a, bimchipa-aratania uamangni kamni a’Scl ong*a inc 
an’chingna bang-bea sakkirang gnang. 

Indake aganani gnang : Changa-sapanikode mandeoa 
inditana kingking nangja, indiba kam-ka*na uni miksong- 
chong'motanikosa. Minggipin dake aganskaodc, mandeni 
chu’Sokania chu’Sokani bil uo dongani giminde ong'ja, 
indiba kam-ka*na uo gisikni sikani aro tikkdani girainsa. 



KAMNI BITE 


An’chingni gisepo rokom rokom manderang gnang. Ia 
rokotnari manderangni gisepoba gisik seng'tingaigipa, goka- 
begipa, atrtangko u'inikgipa, airtang changpa-sappajae 
sakgipinrangm changa-sapa kamrangoniko skic-ra*na sikgipa, 
mamingnaba simsakgijagipa, mamingnaba choligijagipa, sika- 
tang dakaigipa, ba indakgipa rokomui manderang gnang. Ia 
dingtang dingtang rokomni d drangko ra‘gimiktaie bak gittam 
dake suatna man'taia : skangpipa dol, Gisik seng'chongmotgip- 
arang ; gnigipa dol, Gisik senya chu’ongpajae scng'gipa 
gipin mandcrangoniko skie-ra'skagiparang ; aro gittamgipa 
dol, Aivtangtangba seng’a chirongja, indiba sakgipinrango- 
nikoba skie-ra'na sikgijagiparang. 

Bang-a manderang an-tangtangni dakna mama karnna 
baten u - ia ine amtangtangko chanchironga. Indake chan- 
chigipa manderangoni bang*an antangtangni uinikaniko 
kamchi dake nina sikrongja aro dakna mairaba ong’ja. 
Jerangan kamchi dake nia, uamangde ua kama badifa raka 
ba aitua, dakna amgni kam ong'ama ba dakna amgijagipa 
kamsama, uarangni gimin talc ma'sia. 

Otto Lilienthal badinc agana ? — Bilgipa bostuko dake 
nigija tarina chanchinamangmongde mamingba neng’ani gri. 
Chanchigiminko bimango dake ninade adit a rakgipa kam 
ong’a. Tarigimin bimangko bilatanisa pilakmba rakbatsrang - 
gipa kam oni> m a. Da'ororo ramramarian nikna man'enggipa 
aeroplanerangni gimin amcliing aiao inmanjaha gita ong‘- 
pilaiaha. Indita dal-begipa aro jrimbegipa bostuko mande 
sako bilatna amgen ine sawa u'isoachim ? Sako bilna 
man'bebeahaoa uarangni bilanina aiao inmanna nangani 
a*selkon nikjaha gita ong'pilaiaha. Sako bilgipa bostuko 
dakna skang bang*a manderang gisik ncng'bee, chonnika 
Aiatve, saknaa aro mata-bu’a nuuve, aro janggitangtangko 
orrkangna nangpile kam ka'na nangaha. A'gilsako bil- 
Ohsiggipa aeroplaneni kattako songbado gatatchina aganon, 

ong'na amgijagipa kamsa ine bcbera’jac, Song bad scgiparang 
ua kattako songbadtangtango gatatna nangnikjaha. 

Wal'ku jokdoangako niari, uni kainko ning'tubee chan- 
chie belunko ong'ataha ; bclunni bangbango balbona maivao 
pangchake aro do’orangni grang badalc sako airsengriri 
merac roako nic aiao inmanpilgipa aeroplanernngko ong’- 
ataha ; chi gitua bibani kcttilko gripgipako childona man*- 
ani bilko nikc bibani hilchi jaliat aro rel garirangko ong'- 
ataha. Chunchirikkctgipa niaiidcrangni bil aro gisik ncng’c, 
change aro jotton-ka'bcc ongMtani ja’immo, da’asalo an # - 
chingoni bung’batan belim muidake bangbango gitchoenga, 
aeroplane maidake salgio biicngn, jaliat aro j el garirangni 
kolrangko maini bilclii chalaicnpa, iarangni gimin ning’- 
tukalc chanchiate nitum sko sanikbcalia. la mingprak 
kaninan rakbee, duk chuklve aro nnig’tubcc mikot mikot 
chanchichcngcsa, chanchigimino pangchake ia kamrangko 
mande ong'atna nuuvaha. 

An’chmgni samtangtango salanti nikrongenggipa kam- 
rangko airching altuabcc nika aro chanchia. Chonbea 
kamonisa a'bachcngdobac dal'bcu kamrangko ong'atna mama 
ine darang mandcan iria, iiuliba chona kamrangko chonnike 
aro mikehepe, raiig’saiKm daht aro raka kamrangko dakna 
sikani an'chingni gisiko gnang. 

Gisik gJiange atchigipa nianderang an a tangtangni daka- 
rika kamrangoniko airtangtangna namako skie-nra. Uamang 
gisik gnanggipa aro gisik Seng’gipa dolni mandcrang ong’a. 
Mitam mandcranga airtangtangni changa-sapa aro u’ia 
chu'ongpajae an'tangtangna iribatgipa manderangoniko skie- 
ra*skaa. Jotto n-ka’iui aro skie-ra’na sikani gisik dongani 
gimin, uamang ua kamrangko skie ja’rikpana mama. Uampng- 
ba duko ga*akgipa dolni mandcrangde ong*ja. Indakgipa 
rokomni manderangba gnang, jerangan airtangtangni je 
on‘tisa changa-sapa kamrangonikoba airtangtangna nama 
kamrangko skic ra*na man’genchim, indiba skie ra'ja, aro 
sakgipinraiigni changa-sapa kamrangonikoba skic ra*na man’- 
genchim, ukoba dakja. Uandakgipa manderangde goka- 
rangni dolni manderangsa ong'chongmota. 

Kam gri amtangko u’inikgipa mande amtangni dakna 
man-ana baten an-tangko minikengani gimin, ua mande 

gaora de’gipa aro rasong dakgipa ong'a. Jekoba dakna 
man’aia aro jekoba u'iaia ine ua an’tangko chanchia. 
Chanchiatangkoba kamchi dake nijasan ong'ja, indiba sak- 
gipinrangni nama kam aro changa-sapaonikoba skie ra*na 
sikgipa mandeba ong'ja. An'tangko u'inika dakgipa mande 
janggi tangani gadangtangko skie ra*na sikgipa, kam bim- 
chipgipa aro an*tangtangko nambata gadangona de’doatna 
kam ka'gipa gipin manderangni gadangrang baksa tosusae 
niatode, uamangna namen onbata gadangosa dongenga ine 
nikna man'gen. Iani bidingo mingsa indake aganani katta 
gnang : Nang seng-aniko aganprakna.be ; kamchisa dakmesohbo. 
A'gilsakni pilak nama-namja kamrang, gisikni ning'tuanirang 
aro a’gilsakni pilak seng*aniko skie ra-mane lekka-pora aro 
bida-budi dongmanoba, maiba chonbea mingsa kammang- 
mangkon ka*na changjaode, nang'ni choligijagipa kamna 
sakgipin manderang nang-na kratcha'chakna aro nidikchakna 
skangan na*a an'tangan kamtangna kratcha-chcngna nang- 
jawachimma ? Skia-man'gijagipa, lekka-pora donggijagipa, 
gadango nang-na onbatgipa manderang nang'ni indaka kamna 
maiko agangenchim ? 

Saoba mande lekka-porani chubea bida gnanggipa ong'a, 
indiba ua jakni kamko on'tisaba changja : saoba mande 
mistrini kamko ka*na changbegipa ong'a, indiba rongtal- 
an’talani namgnini gimin u'ija ; saoba mande gisik seng'- 
begipa ong’a, indiba mandeskana ba nokdangna dakchakna 
sikgijagipa ong-a ; saoba mande man-e-cha-begipa ong'a, 
indiba namen alaksigipa ong'a ; saoba mande mikkang- 
bimang daknangbegipa ong'a, indiba kam-cholono olgrok- 
begipa ong'a. Mingsa kammangmango changa-sapa ba 
namari minggipin bakode bangbang. Mandeni u'ie aro Skie 
ra*na nanggni kamranga inditan apala, bang'a aro raka, 
uarang pilakko skie ra’tokna jotton ka'genchimoba mande 
uarangko daktokna amjawachim. Chonbea aro dakna man‘- 
atang kamoni a'bachengesa mande uni u'ianio u'idaproroa 
aro kamrango changdaproroa, aro indake dakna jotton-ka'- 
anichisa nambata gadangona uko tang'doatangchong'mota. 
Sakgipinrangna dakchake on'na sikani aro dakchakna kusi 
ong'anichiba mande an'tangna bang'bea skie ra'anirangko 
man*na ama. An'ching chonbea kamrangkoba skie ra*na 
ltta{cha‘na nangja aro sakgipinrangni ka'akoba champeo^aa 

ba chonnikna nangja, batesa ku'sikchi didie aro kamchiba 
ka*e dakchake on’na nanga. An-tangtangko u'inika aro 
changnika dake chonbea kamraangmangkoba dakna chang- 
chipgija janggi tanga gimiko choligija sichipangaiana batede 
mandeskarangni mikkango chakna ampilgija kratcha*a aro 
chonnikako man'emangba amtangna changbatgipa aro u'ibat-' 
gipa manderangoniko je on'tisa chona kamrangkoba skie-ra*e 
nambata aro dongtobata janggi tangani cholko dakna man*- 
anian baditaba chang nambata aro gamchatbata. Mitam 
manderang tekkiachi skiako mama ; mitam mandcrangde 
aratani nokkolsa ong'e cha’a-ringa gri nokdang-ba’ku dakanio 
ong'sia, mandeskarangni galchipako man-a aro chonnikgrim- 
ako man - e sichipangna ga-aka. Uamangni indaka kamranga 
an’chingna namgipa skiani ong'jama ? 

Chengo airchingni pagitcham aro ma’gitcham Adam aro 
Hobako Tsoi dakchenge Edenni bario donon, Ua barini 
jatchio boljanggikoba aro nama-namgijako u'iani bolkoba 
c haatah a ( A 9 bn.2 :9). Indiba ua nama-namgijako u'iani bolni bite - - 
ho cha'na nangja , main a uni biteko cha'ani salon na'a sichong- 
motgen (A’ba. 2:17) ine Tsoi Adam aro Hobako beng'aha. 
Ua nama-namgijako u’iani bolni biteko cha*jahaode Adam 

aro Hoba sijawachimma, anching u’ina man’ja Daro 

ua jak snile boljanggini bitekoba ake cha'e jringjrot tangnoba 
donga (A’ba. 3:22). Iani gimin chanchiode Adam aro Hoba 
aro uamangni deritchu-sirritchu, an'ching, sijawachim ine 
chanchichipna maira. Adam aro Hoba nama-namgijako iriani 
bolni biteko cha’ahani giminsa siaha aro an’chingba sina 
nangenga ineba an’ching chanchichipna man*a. 

Sichina Isolan an’chingko donsoahani gimin an’ching 
sinade nanggenan. Indiba sawa, basako aro maikai sina 
nanga, uko Tsoi donsojaha inc an ching nikna man’gen. 
Uni gimin inande sakantini siani salko donsoaniko bebe- 
ra’na neng’ani ong’a. Bebe-ra’na neng’ani a’sel ian: Europeo 
aro skia-man’gipa gipin gipin a’songrango atchigitalrang, 
maiba maiba gelna mairgijagipa a’selrangni gisepo, Assamo, 
aro Indiaoba sak 100 atchiani gisepo sak 30 ba 40 sia. 
Garo Hillso, Assamo aro Tndia gimikoba manderangni 
tangbangani, nigimike, bilsi 40 ba 50-san. Europe aro gipin 
skia-man’gipa a’songrango tangbangani, nigimike, bilsi 60 
ba 70-ni gisepo ong’a. Tndake Assamode aro A’chikrangni 
gisepode atchigitalgipa ritchaparako sak 30 ba 40 sichina, 
aro dal’giminrangni gisepoba Tndiao, Assamo, aro Garo 
Hillsode, nigimike, bilsi 50 ba 60 ong’on sichina Tsola don- 
soahama ? Tndake Europeni aro gipin gipin skia-man’gipa 
a # Songrangni manderangko Tsoi mikkang-nia ine an’ching 
chanchina man-genma ? Tangbangani niamrangko an’ching 
manina changjani a’selsa aro uarangko manina sikoba chol- 
rang dongpajani a*sclsa airching salsokgija sienga ine an’- 
ching chanchina man a a, 

Chaa-ringanlna Simsakanl 

Anching janggi tange dongna cha-na nanga. Tndiba 
aganani gnang : Tangnasa cha'bo , indiba cha’na tongnabgi 

Pilak cha-ani-ringanirangan be-enna namgniko on-gipa 
ong’ja. Mitamko tonikani giminsan aro mitamko cha*e 
ranta ong-ahani giminsan an-ching cha-ronga. Uarangoni 
mitam an chingni be-enna namgniko oivani pal namgijakosa 
ona. Uarang an’chingko ok-saata, ok-re-ata, aro gipin 
gipin sabisirangko ong-katata. Jeko cha-ode an-chingni be - - 
enna ba okna namja uko an'ching gelna nanga. Nanganina 
bate cha*ode an’chingni mi aro bijakanba bisi ong’a. Maming 
cha’aniko cha’on ba ringaniko ringon cha’kuna ba- ringkuna 
sikengachim ino dipetan dontongbo. 

Man a dipet cha'ani somoiko donsobo, aro ua apsan 
somoiosa chaTongode nama. Oha-mano maming gipinko 
bang e cha'dapm nangja. Me-diko song-na merongko sikon 
minbaengmitingon gipin merongko sikgipa merongba minja. 
Indaken an-chingni cha-dapdapgipa cha-ani jrongna man-ja. 
Cha-anirangko pangnan nom-e song-rongna nanga. Mongsong 
budepa-buchuma ong-giparang aro ong'baenggiparang name 
mingimin cha-anikosa ka-sine clia-na nanga. lako gisik- 
ra’bo : Rakgipa cha-aniko binekatna an-chingni okningo tnri 
dongja, natani ro-ongba dongja; jrongatani bitchisan dongaia. 
Bewal gitade an-chingni cha-gimin mi jrongna kontasa nanga, 
be en-bitinrang jrongna k*mtagni ba kontagittam nanga. 

Donsogimin somoiosan cha-aniko cha-rongbo ine kosako 
semanaha. Uni gimin maiba namgipa aro togipa cha-aniko 
mi cha*mano nang-na ra-bae on-ode, cha-apo cha-na ine uko 
tarie donbo. 

Chu-ringani, ta-makku-ringani, gue-cha-ani aro indakgip- 
arang be*enko nisiatgiparang ong’anina agre maming nam- 
gniko on-giparang ong-ja. Guc-panming chunko bang-e cha-e 
ku'Siko pari dakata. Bilakgipa chuko ringe okningni bibik- 
bikarangko kamata. Tndake okningo pari-dakata. Unon 
canctr parirangko ong katata. Sigaretaro chuko ringronpgipa- 
rang cancer pariko man-rongbata ine da-ororoni doctorrang 
aganenga. 

Namgipa sigaretni dam komibatgipa depprako Gg. 1.50 
ong’a. Sigaretko ringrakgipaiang salo depgnina komigija 
ringronga. Indake sigaretna salo Gg. 3-ko ba jao Gg. 90-ko 
koros-ka - enga. Namgipa aro bilakgipa chuni dam botolo 
Gg. 100-mang ong’a. Indakgipa chuko salo botolsa ringaioba 
indake jao Gg. 3,000-ko koros ka’enga. Chuni dam da’ororo 
badita ong’a uko hisap-ka’c nie chu ringgipa mande chuna 
jao baditako koros-ka - enga an’tangan jagokman’gcn. Maming 
namgni grina indita tangkarangko koros-ka*ania gisik grini 
kam ong*a ineaganode saoba uko jegenma ? Ua tangka ba 
tangkarangchi jatna, nokdangna aro dedrangna koros-ka’ode 
baditan namgni ko man’genchim. 


Be'enko Ranta-ka*ani 

An’chingni jakkalenggipa kolrang aro atte-gitchirangko 
jakkalgija ru’ute donode maram cha’a aro ru'utani ja*mano 
uarang mamingnaba choligijagiparang ong’a. Mahamaha 
tanggiparang, an’tangtangko on-tisaba neng’atna-sikgija tom’- 
tom dongaigipa manderang. chong’motan, be’enko ranta 
ka'gijagipa manderang saanirangko man’ningbata aro sining- 
bata. “Dignity of labour”, chong’motan, jakni karnko ka - - 
anio rasongko man’ani ong’a ingipa skianiko bang’a man- 
derangan, mongSong da-ororoni skia-mairgipa manderang 
namnikja. Maming kamkoba jaktangchi dangdikna sikja. 
Tndakgipako an’ching aratgipa mande inc chana. Maming 
kamkoba ka’gija dongaigipa aratgipa mande dukko man’- 
ninga, saninga aro sininga. 

Bilakatna be’enko ranta-ka-ani adita niamrang gnang. 
Noktango, a’batango ba songtango jaktangchi mamingkoba 
dakgijagipa mande ia ranta-ka’na donSogimin ranta-ka’ani- 
rangko dakskaode nama. Indiba jakni kamrangko ka’rong- 

f ipa manderangna ia ranta-ka’anirangko nangrongja. Jakni 
amko ka*na uni be’eno maiba bilgriani gnangode pringanti 
ba attamanti re’roroaniko dake an’tangni be’enko bilakatna 
aro an’sengatna man’a. Agre dakgija neng’atani aro gram- 
chi ong’katatani an'Senganina namen dakchakgipa ong’a. 

Tasiani 

An ching salginii k kam ka*c ba chcl'c rc’e neng'ode 
an’chingni be'cnni mitam bakrang chanranga. Ua chanr- 
anggipa be'enni bakrangko tusianichisa kolgapatpila. Uni 
giminan maiba nangbeani a'sel dongjaskal walmikrakna 
nangja. Dal-gimin mandc walo kontasnina komigija tusina 
nanga ine doctorrang agana. Budcpa ba buchuma ong-- 
gimin mande walo chu'onge tusina man'rongja. Kontabri 
ba kontabonga tusimanon mikrake tusilaina maivja. Unon 
an’sengjana a'baehenga. Uni gimin saloba mcpriugko cha*- 
mano adita tusina man-ode an-senganiko mairbatna ama. 


Dongchakani Nok 

An*senge dongna aro tangbangna aivchingna namgipa 
nokko nanga. Rang-sitna airchingna rongtalgipa Oxygen 
balwako nangani gimin airchingni dongchakani nok bal- 
jokgipa ong-na nanga. Balwa name jokrurana man-na gita 
nok kraa gita chuna nanga, aro kclkirang chu'onge dongna 
nanga. Walo tusimitingo kelkirangko oe donna nanga. 
Bobilrangna kenani gn ingode kelkirango silni ritchokrangko 
tekode nama. Walo k -lkirangko oe tuna nangani giminan 
nok chuode nama inc semanaha. 

An-chinga effieeo ba maiba kam-ka‘ramo salgimiko 
kontabri ba kontabongasan dongaia. Fndiba noktangtango 
salsa walsani gisepo konta 18 ba konta 19 dongna nanga. 
Uni gimin dongkamani nokko rikna skangan kragipa nokko 
rikna man-gnigipa nokapko man-adipet name basena nanga. 
An'senganina aro tangbanganina nr.nggipa gipin gipin niam- 
rangko manina man-ode songadamo donggipa A'chikrangni 
nokde an’sengatgipa aro tangbangatgipa ong-na nanga, 
maina gipin gipin namnamgipa aro dal’dalgipa nokrangko 
gita A'chikrangni nokni pakmarangko reppiminikjani gimin 
namgipa balwa jokrurana man-a. 

Songjinmarango donggipa manderang an'senggiparang 
aro tangbanggiparang ong'rongja, maina daka-rikanirangni 
Wftl kurang aro noksam-nokgilni moilani seengarang balwako 

ong’siata aro ong'sigimin aro moilagipa balwako rang*sitmane 
Sana aro ma*maanti rog-rogirangko man'na nangaia. 

Rongtalgipa balwakosan rang*sitna nangani giminan 
ba*ra pingripe tusina nangja, indakode arrcliingni rang’- 
sitgitalgimin balwa nitrogen ko an'ching rang'sittaimana. 
Tangsckgipa bolrang aro samrang nitrogen balwako rang'- 
sita. Uni giminan tangsekgipa bolrang aro samrangko 
noksamrango bang'e ge - na nangja. 

Isol mande sakantinan uni nanggipa be’enni pijak 
bakrangko una pattiaha : nikna mikronko, chanchina taning- 
ko, rim'na jakko, re*na ja ako, knana nachilko, cha-na aro 
aganna ku'Sikko, gingsikna gingtingko, aro uandaken gipin 
nanga be'enni pilak bakrangkoba pattiaha. Da-nang ! basee 
galako maira gita mitam mandcrangsa rasong dongpajac 
nagok ong-e, mitama kana ong-e, mitama ku ma ong-e, 
mitama ja-korae, mitama jakkorae atchiaha, indiomangba 
sko tik-ong'gijagipa, gisik tik-ong-gijagipa, ba indakgipa 
manderangna agre, uamangoni bang-an janggi tangani ding- 
tang dingtang cholrangko an’tangtangna dakna man’enga. 
Indaka ong-siao atchigipa manderangan airtangtangna janggi 
tangani namgipa cholrangko dakna mairengode, ja*a-jak 
namgipa, mikron nikgipa, nachil knagipa aro bc'en-gisik 
namgipa manderangde uamangnaba baditaba nambata chol- 
rangko dakna man-chongmotgen. 

Bang'gija bilsirangsan ong*kuaienga, an-chingni a*dok- 
rango A'chikrangni bramc cha’ako nikna man'srangja gita 
ong’pilachim. Nikchengmiting sal-somoirango indake bi’amna 
reTorogipa A'chikrangni kamko nike kranikjabeachim. 

- A’chikrangde mamingsaloha indake bramc cha malja, indake 
bi’ame cha'ara ma-drang-bakdrang grima ? ine uamangko 
manengani kattarangko knana mairrongachim. Daororode 
samtangtangon Axhikba A-jongba bi-ame cha-gipaan gapai- 
aha. Haida, indake bang-dugaani gimin uamangko maneng- 
giparangba dongpiljahakon. Choi dongchongmotjae aro choli- 
chong-motjae bi’amjojoe cha-na nangbebeosa uamangna ka‘- 
sachakna krabebegenchim, indiba ja-a-jak aro mikron 
namaienggipa aro be’en-bimang mangrakkuaienggipa mande- 
rangni bi’ame cha-ani kamrangko da-ororo nikania kraani aro 
nitoani ong-bebeja. 

Mande badita skia-manTorobaa, kolrangchi badita altue 
kftm ka*na cholrangko man’a, inditan jakni kamrangko, 

mongsongbate wata-chenga, sika-koa ba uandakgipa kam- 
rangko ka’sine ka’sine watgalangroroenga ine nikna man-- 
enga. Skia-man'drobaenggipa manderangoni bang-an warding 
chita, kokkreng-ruan wata, chokki-mora koa, ba uandakgipa 
kamrangko changangrorojaengaha ine nikna man*enga. 
Iarangko dakna changjaode janggi tangna gipin chol gri- 
ginokma ine saoba manderang agannaba donga ; indiba 
da-ororoni sal-somoirango mikka tik ong’e waja, basakobara 
agre chi dal-dugaa, mi jo-ong cha'a, ba niksamsogijagipa 
indakgipa karapni salrang sokenga ine nikna man'enga. 
Indaka salrangode man*e-cha’gipa ong bo ba kangal ong’bo, 
gisik scng’gipa ong'bo ba gisik grigipa ong’bo, ia sao darang 
mandekoba mikkang niteja. Game-ge'e cha-giparang, mong- 
songbate a‘a-chi gnanggiparang, sal-kari nammitingo kusi 
ong-aniko man'a, indiba sal-karirang namjamiting somoiode 
uamangsa duk man-batskaa. Wata-chenga ba sika-koani 
kamrangko changode uandakgipa kamrangchi tangka-paisa 
bikotani cholrangko dakna man skagenchim. Mi pattisa- 
pattignini pal ta'buringrangko neng-e cho-kolamani palde, jako 
t an g k a kapsa-kapgni dongpaode namkala cha-a-ringani boStu- 
rangko breeba nambatkala gadango janggi tangna man-- 
pagenchim ine bang*an sinteronga. 

A-chik a-songni bang-a bakrangon chu'onga gita bol-wa-a, 
re, aro ugita gipin nanga bosturang gnang. Indakgipa 
bosturang donggijagipa biaprangonaba sepangkalgipa biap- 
rangoniko uarangko ra'angna man' gen, ongjaoba an’tang- 
tangni bari-bagano bol-wa’arangko ge'na man'gen. Dokta 
rate chokki-tebil tarina jakkalna namgipa bolrangko ge'ana 
agreba, bite nanggipa cha’na namgipa sam-bolrangkoba 
ge’na man’gen. Ge’a-gamanio nama biterangko man na 
amjaode, jakni kam ba bading-chiwalani kamrangko, do*o- 
do’bok ba matchu-wakrangko jilc ba na-tok jile tangka 
pian -ani cholrangko dakna man’skagen. An’chingni a-dokrango 
bijakolrang bang’bea. Ka’saninggija wa’alchi uarangko so’- 
prakprake nisie galana bate ukoba jile bija bitchiko pale 
fangta man’na amgen. Da’ororoni sal-somoirango an'chingni 
cholgri-apgri ong’enganirangna Centra] aro State Sorkari- 
rangba tangka-paisa ba bosturangchi dingtang dingtang 
(okomo jaksrarae dakchakanirangko raanderangna on'enga, 

A’songo mi-misiko chu'onga gita man*na amjaengode, gipin 
cha'ani bosturangko, jekai ta*a, alu, ta'milang, ta'bolchu, 
ba indakgipa bosturangko mini pal cha*na ranta*ka*skana 
nanga. Gama-ge*a, jila-kaa, ba indakgipa kamrangchiba 
janggi tangani cholko dakna manjaode, skia-man'kalgipa 
aro u'ikalgipa manderang mistrini kam, ba*ra*sikani kam, 
juta koani kam, dokan dakani, ba indakgiparangko 
skie-ra'skana nanga. Skia man-sranggiparangba ki tap sea, 
maiba kolko kulia, maiba karkanako bikota, sabon daka, 
lekka daka, ba indakgipa kamrangko dakna a-bachengna 
nanga. larang mingantina gitan ong-pile tangka-paisa aro 
bosturangchi manderangna Sorkari nama dakchakanirangko 
on’enga. 

Ja’a-jak aro mikron-nachil name bilakkuaienggipa 
manderangni brame cha’aniko pilak cholchin champengna 
aro gimaatna jotton-ka*na nanga. Tangka-paisachi dakchak- 
aniko uamangna oirna marrjaoba, maiba chona kamrangko 
am'kolame janggi tangani cholrangko dakchina uamangna 
didina nanga. Nanga ong’ode uamangko manenge-saieba 
skie-on*na nanga, maina bi'ame cha - anikon altubatgipa janggi 
tangani chol ine uamang chanchinaba donga. Ja - a-jak choli- 
chong'motgijagipa. mikron nikgijagipa, nachil knagijagipa, 
be*eno-bimango ong-sie atchie bilgrigiparangna aro rna-gri- 
pagri bi*sarangna Sorkariba dingtang dingtang simsjikani- 
rangko aro dakchakanirangko kuligimin kang'karc kagipa 
dolrangni bimingo ba an’tangtangari cholichina dakchakaniko 
onenga. 

Cholgrigipa aro galchipa man-gipa manderang. ka’donga- 
ni gri duko ga’akenggipa manderang, brange dongenggipa 
manderang, sabisi-sakonchiko man - e nirok-sandia gri galchipa 
man'enggipa manderang, buchuma-budepa ong'e bilgri-jakgri 
sinasigipa manderang aro ma'gri-pagri brange dongenggipa 
bi-sarangna janggi tangna man-na gita cholrangko 
bikotgipa ka'saningbegipa, chanchiningbegipa aro dakchakna 
sikbegipa manderang aro manderangni dolrang ia a'gilsako 
gnang. Indaka kamrangni bidingo Mother TereSani nam- 
begipa mandeskana ka-saani kamrangko dingtangmancha 
an'ching gisik ra*na krabca. Buchumabeahaoba, anMangba 
a*gilsakni bang'a biaprangona re roroe kangal-cholgrirangna, 

galchipa man-giparangna, ma*gri-pagri bi'Sarangna, buchuma- 
budeparangna dongchakram, sanchakram aro sichakram 
nokrangko rikaha. Uni re-angkugijagipa biaprangomangba 
uni bimingo indakgipa namgipa nokrangko Sorkarirang aro 
sakgipin manderang rikskaaha. Ua nokranga dongchakram 
aro sanchakram nokrangsan ong-aija, indiba uano dong- 
chakgipa manderangnaba dingtang dingtang kamrangko kulie 
on*aha, jcdakode uamang an-tangtangna janggi tangani 
cholrangko dakna man’gen. Indake sandi-nirokanirangko 
dakc on-engani gimin, an-ching indakgipa dakchakanirangna 
agrepile nichakna nangja maina cholikuaienggipa mande- 
rangba indakgipa altugipa cholrangchi janggi tangpana 
namniknaba donga. 

Kana, nagok aro bobarangmangba nikani, knaani, 
aganani, poraiani aro seani chol gnang ine manderangni 
amgijako Helen Keller minggipa an’tangan dake mesok- 
angaha. An*tangba kana aro boba, ia mingsingbegipa 
American me-chik a-gilsakni dingtang dingtang bakrangona 
Songreangaha, hajalni hajal manderangna ka-dongatani, ka*- 
dimeatani aro naljokatani kattarrangko aganprakaha, aro 
mingsingbegipa ki-taprangko seaha. Ua agana, Chctnna 
amsokpilgija chonchongipa hosturcmg an'chingni jakona sokhaa 
ucmdaken safantian hoi arvchirgna c hone hong ipa choir angkoba 
oe on m a jed ikodc uarangko jakgitelc jakkalc an'chingni janggi 
tangani cholrangko aw clung dakna man* gen. 99 

Tangka-paisa chimongani, nanggija kamrangna koros- 
ka-anirangko dontongani, koros ka-anirangko man-adipet 
komiatani, nanga gitasan cha-a-ringani, rakbate aro bim- 
chipbate kam ka-aniko dakna an-ching jotton-ka*na nanga. 
Man'kalmiting-dongkalmiting sal-somoirango anxhingni agre- 
pile cha-a-ringani aro jaksramanikoba komiatna nanga. 
Janggi tangani cholrangko sandirikkitgipa sakantinan nam- 
namgipa dingtang dingtang cholrang nabaa. Indakgipa chol- 
rangko ra*jaengani giminsa an-ching duko ga*akc janggi tangna 
nangengode, darang gipin mandeba ong-ja. chu-gimik dosan 
an-ching an-tangtangnin. 

Mandeni kusi ong'aniko uni mikkang4>imangosan nika 
ong-ja indiba uni ku’rangchi ring'anio aro kamoba nika. 
Uandaken an-tangni kusi ong’ani aro katchaa-ka ’Srokanina 
fcgreba gipin kam ba ong*a a’selrangko mande ring'achi ba 
Seachi sakgipinrangna paraka. Gitrangoniko mandcrang ding* 
tang _ dingtang skianirangko an'tangtangna basee ra-na, nam- 
gijagipa kamrangoni gelna, namaona re*mikkangbana, an’- 
tangko ba mandeskako kusi ong-ate rona aro Isolko de’mittel- 
anio an’tangko mangrakatna man-a. 

Kusi ong'miting ba katchamiting somoio mande gitko 
ring'na namnika. Sinteani ba mainaba gisiko duk-ong’bea- 
nioba ning'tua chanchianirangko ong-ate mandeko git ring'- 
na ba gitrangko sena draata. Mande mainsi gitko ring'a, 
bang'a changon git ring'enggipa mande an’tangan uko chan- 
chig'jasa ring'na ga'aka, maina gisiko katchaani aro kusi 
ong'ani dongon uko git ring'na draata. 

Gitko ring'na mande skia-man’gipa ba lekka-pora dong- 
gipa ong'na nangade ong-ja. Skia-man’gijagipa an-chingni 
ma'gitcham-pagitchamrangba uamangni itihasko de-su’drang- 
tangna katta ring'achi aganrikrikbaaha. Uamangni ring’- 
aniranga. mongs^ngbate, a’songchiga, pagitcham-ma’gitcham- 
rangni dakgrik-dinggrikani, ka'dongani, cheani aro saa-sia- 
nirangni gimin ring-ani gitrang ong’bata. Uamangni ring'a 
gitrangoniko knaskaesa skangni chasongrango an'chingni 
pigitcham-ma’gitchamrang maikai janggi tangbaaha. baoni 
re'bachengaha, maikai bobil dinggrikbaaha ba maimai ong*- 
haaha, uarang pilakko an’chingni chasongo u’ina man’aha. 
Uamangni chasongrango maming see-jote rakkianirang dong- 
iani gimin, uamangni ring'a gitransonikosa knarikrike skangni 
chasongrango janggi tangbaani itihasko an'ching u'ina man’- 
aha. Da'ororoba knana man’kuenggipa Achik katta-ring’a, 
rere-ring'a, doro-ring-a ba uandakgipa ring aniranran skangni 
A'chikrangni itihasko ring’achi agane on’Skaani ong’a. 

Skia-man’gipa aro lekka-pora donggipa ia chasongo 
tangenggipa manderangde ma-gitcham-pagitchamrangni skang- 
rango dakbaaha gita ong'gija sengiminonikosa ba an'tang- 
tangni banaigimin gitrangkosa ring'skaa. Da'ororoni gitrang, 
mongsongbate, toromni ring'mittelani gitrang, katchae kusi 
ong'e ring'ramramani gitrang, a'song-chigani gimin ring’ani 
gitrang, jatni ring'ani gitrang, pante-nomil balsal^ni gitrang, 
ettale roani gitrang, ba uandakgipa ring'anirang ong'a. 

Lekka-porako on’dilenggipa an'chingni dilgiparang git 
ring'ani aro doka-danvanirangko da’ororo gamchatbate ra- 
rorobaenga. Kusi ong'o aro katchao ring’anirangnasan gitko 
jakkalaigija, a-gilsakni gipin poraigni bakranggitan git aro 
dokadam*anioba gamchatani bang'a ine manderang ma'siaha. 
Bang'bata skul aro chukala gadangrango poraigni bakrangoba 
iako mingsa nangchongmotgipa skigni bak dake da'ororo 
ra’enga. 

Git ring’aniba mingsa poraigni bak ong'a ine uko da> 
ororo ra’engani mongsonggipa ja’pangranga iarang ong'a 

1. Gisik sokpagijagipa bi sarangko uamangni gisik chu- 
banda ong'aoniko git ring’atachi de'doatna man'a ; 

2. Gipinrang baksa git ring'rimachi ja'manchakenggipa 
bi’sako gipinrangni apsan gadango donatpana man'a ; 

3. Gipin bi’sarang baksa git ring'rimachi kusi ong'ani 
aro katchaaniko bariatna ama ; aro 

4. Gipinrang gita git ring'na man'a ine an'tangko u'iani- 
chi gipin kamrangnaba bi'sani ka'donganiko bariata. 

Jatna aro a’songna ka’saaniko ring'anirangchi mande- 
rangna skie-on'na man’a. Uandake, jatni ba a'Songni ring'- 
ani git, tom*ao-melaao ring'ani git, ba uandakgipa ring'ani- 
rangko an’ching nikna man'a. Gitko ring'na namnikachiba 
mandeni toromo janggi tanganiko mangrakbatata, maina 
nammamgipa gitrangko badita ning'tue chanchiroroe ring-a, 
inditan Isolni ka*saa aro pattianirangni gimin mandena 
gisiko chanchianiko naatroroS. Gitrangko ring-e, aro, mittele ring ‘ 
anirangko ring'e, aro gisikni gitrangko rlng'e saksa sakgipin baksa 
agangrikbo, an’tangtangni ka'tongo Gitelna ring'bo aro dokbo ine 
Sastrooba agana. Ning'tubegipa kattarangko chanchia gnang 
gitko ring'mitingo gitko ring'enggipa mandena maimai 

dakgipa ning'tubcgipa chanchianirang uni gisiko nabaa, 
ring*enggipa mandesan uko ma'sina amaia. Uandaken to- 
romni aro Isolni ka*saa kamrangni gimin git segiparang 
ning'tubee chanchichengesa aro gisiko nabaa gitasa sea ha. 
Gitni nama, knatoa aro kattani su’uaniko ja*kora, kana, 
gisik chubanda aro je rokomni mandeba knana namnika. 
Ning'tubegipa kattarang gnanggipa gitrang mandeko gisik 
nonrata, mitamko ka’srokata, mitamko duk ong*ata aro 
mitamkoa ka'dimeata. 

Gitni gamchatani aro namgnirangni gimin manderang 
dingtang dingtang dake aganaha : 

Isolni mandenaaiao inmanbatgipa aro namhatgipa pattigimin 
gunrangoni mingsa git onga , jenan Satan kena aro bobil ong m a. 
Mandeni baljrimgipa dukko gitchi ritchengatna man’ a aro namgija - 
gipa chanchianirang koba iachin cheiatna ama. 

Je mandean gitko nanmikja aro git ring’giparangko mitchia, 
uan mande so’otrakgipa , denggu aro mangnamgijagipa ong'a . 
Uandakgipa mandeo darangba ka'dongna nangja. 

Gitni gamchatani aro ning'tuanini gimin Alfred E. Roland 
indake agana : 

Manderangna aro jatrangna gitni gamchatani namen ning tua. Git 
katchaaniko bariata, dukko chel-ata, ring-mittelaniko kasrakata aro nam- 
namgipa chanchianirangko naata. Gitni kama kusi ong-anina aro ka - 
srokatnasan ong'ja, indiba jatko dcdoatna aro silroroatnaba. Ning'- 
tuaniko kattachi talatna amgijanirangkoba ring'achi taiatna ama. 

Mingsingbegipa Daud raja uni kusi ong-ani salrango 
ring’achi Isolko dcmittelaha. Bil, rasong, gam, janggi, sim- 
sakani, ka’saani aro pilak nirok-sandianirangko una on # - 
ahaninaba gitchi ua Isolko ring'mittelaha. Duk man'be- 
miting aro gisikni baljrimgipa sinjetanirangko man'bemiting 
somoio uni nambegipa ring*anirangchi aro knatobegipa 
knalni ku'rangchi Saul rajako ua ka-dimeataha aro ka*- 
Srokataha. Bang'gija manderangna agre, an-chingoni bang*- 
bata manderangnan namgipa gisik, ka'tong, ku'rang aro 
be*en-bimangko Isol pattiaha. Rasong dongpagijagipa man- 
derangsa ku-sik boba, mikron kana, nachilnagok ba uandake 
be'enni ong'sianirango atchiaha ; uamangba namgipa man* 
derang gitan ku’rangtangchi knatobee git ring'pana aro 
knatobegipa gitrangko nachikkoltangchi knapana sikpa- 
t^eenggenchim 1. 

Chanchirakgipa manderang an'tangtangni chanchi ata agko 
mandeSkarangna ring*achi parakna gitrangko seaha. Ua 
gitrangan skie-oirani, manengani, ku$i ong'atangko parakani, 
ettalani, mikrakatani, maiba kamrangko dakchina didiani, 
ge'etani, Isolo brani, ba Isolni dal aniko gipinrangba ma*- 
sipachina scgimin gitrang ong'a. Jatni ring-ani, , Isolko 
mittelpilani aro kusi ongTamramanina ba uandakgipa kam- 
rangna segimin gitrangko ring’achi mandeskako aro an'tangko 
gisiko katchaatna, ka*sagrikatna, de’mcsagrikna, Isolna on- 
kanganio mangrakbatatna aro jatna chanchibatataniko 
bariatna man*a. Git mandeni mingsa cba'ani ong - a* 



ANCHINGNI KRAGIJAGIPA 
BEWALRANG 


Mande sakantion dingtang dingtang bcwalrang gnang. 
Ia bewalrangoni mitam mandcskani nikanio kraa aro mik- 
changin' ong’a, indiba mitam kragijagipa aro nidikgni bewal- 
rang ong'a. Mandeskarnngni nikanio maidakgipa bcwalrang 
namgipa aro maidakgipa bcwalrang kragijagipa bewalrang 
ong'a, mikasalgipa aro gisik gnanggipa mande sakantian 
uarangko ma'sia. Namgija bewalo janggi tangenggipa mande- 
rangoni bang’batan ia kragijagipa bcwalrangko watna man** 
jaha, mitama jokna jotton-ka’c nian dongja, mitamni jotton- 
ka'ania chu'ongan chu'ongskaja. 

An'chingni bewal aro kam-cholon chonaonin an'ching 
baksa dal'drororopaa ; uni gimin airchingko ong'atgipa 
namgipa aro namgijagipa bewalrang Isolni ong'atanisa ong’a ; 
chong'motan, mitan mandede cha'urakgipa ong’e janggi 
tangchina, mitam mandede toromibegipa ong'e janggi tang- 
china Isolni mangsongani ong'a ine an'chingoni bang’an 
chanchia. Indake chanchiani baditana kingking tik ong'a, 
bebera’na neng'anirangba gnang. Badiaba ma'kringo cha'ii- 
rakgipa ba mande so'otrakgipa mande dongode, uni de- 
Su’drangoni saoba saksade uni bewalko man'rika ; badiaba 
ma’kringo gisik sengbegipa ba changa-sapbegipa mande 
dongde, de-su'drangoni saoba saksasikde uni kamko man*- 
rikpaa ine agananiko an-ching knaronga. Ian ong’jasrangde 
ong’bebeja. An'chingni ma'gitcham-pagitchamrang mande 
so’otrakgipa aro bobil dingrakgipa manderang ong achim ineba 
gitcham itihasrangoniko an'ching u'ina man'a, indiba ua- 
mangni de-su'drapg, an-chinga, baditana kingking uamangni 
kamko da-o dakparikenga ? Nambegipa manderangni nam- 
gijagipa kam aro kragijagipa bewalona an pilanganiko, aro 
namjabegipa manderangni nama kamrangona an’pilbaanikoba 
an’ching nikna man skaa. Indide ia bang'bata ong'angani 
aro ong*baani kamranga mandeni an’tangko ranta ong-atanio 
bd rakkianiosa pangchaka. 

Churing-chupekgiparang pekmitingo an'tangtangko da- 
rangna seng’bate nika. Ringpa-cha'pagijagipa pilak gipin 
manderangde uamangni nikanio mamingnaba choligijagipa, 
mamingkoba u'igijagipa aro gisik seng'gijagipa manderang 
ong*a. Uandaken, biri-sigaret ringgiparangba an'tangtangko 
mikkim gnange mesokna, ripeng man'rorona aro songsarni 
niamko ja'rikpana uarangko jakkalna nanga inc uamang 
agana. 

Chu ringgiparang aro biri-sigaret ringrakgiparang uarang- 
ko jakkalani namgni aro jakkalna nangani ja'pang a'selrang- 
ko dingtang dingtang dake agana : Mama gadang ba kamo 
dongahaon, an’tangni gadangko rakkina chu ringna nanga ; 
chu ringjaode ripeng-man'ja ; chu ringjaodc an'tangni seng'- 
aniko ma-sija ; chu ringodc duk-jajrengarangko chelatna 
man - a ; chu ringode been mangraka aro Saa-ding'anirang 
komia ; chu ringode mi-chi cha'nap-ringnapa. Iarangan 
chuko jakkalani namgnirang ine chu ringgiparang agana. 
Indjba, On'tisamang chu ringgronge peka-dakmike Sakoba 
doke wataha, sakoba kal-akaha, u'ija-dakmike sakoba maiba 
ong'ataha ingipa manderanga mai nama kamkosa ka'skaa ? 
Ia mingsa chuan pilak nama-namja kamrangna cholina 
amode, mandeari uko maidake nama-namja kamrangna 
krae jakkalna amgen ? Biri-sigaret ringgipa mande- 
rangba uandaken apsan. Poraina ba maikoba ning'tue 
chanchina skang biri-sigaret pongsa suk ong'e ringatchengode 
gisik gital dakbataia ; neng'bemitingo tugrange biri-sigaret 
pongsa suk ong'e opatode neng'arangba pang'sang dake 
namanga ; tusina skang biri-sigaret pongsa Suk ong'e ringat- 
ode dipjrip dake suk ong'e mikgilsikangaia ine ringrong- 
gipa manderang iarangko jakkalani namgnirangni gimin 
aganronga. 

Indide, uamangni agana gita, chu aro biri-sigaretko 
jakkalani namgni bang'a. Indiba iarangko jakkalani koros- 
ranga ? Chu ringgipa aro biri-sigaret ringgipa sakantian 
iarangko gisep giseposan jakkalari suk ong'e rona man*- 
aigenchimode namaigenchim. Mi pattisakode jentende nimna 
man'naba donga indiba biri-sigaretkode nimna man'chong- 
inotja ingipa manderangni agana kattako knae, ian mandeni 

galna t man'gijagipa aro ranta-ong*atgimin jakkaljringna 
nanggipa bewal mingsa ong’a ine an'ching ma*sina man*a. 
pa'ororom sal-somoirango maming bostuni damrangan bilong- 
beengam gimin, ringgipa-cha’gipa sakantinaba apsan neng*- 
nikamrang tikangpaaha. Indiao tarienggipa sigaret bikroko 
niamchi indake mikrakatna beng*e seani gnang : 

Walkn-ringani anseng-baljokaniko nosto-kaani ong'a. 

Biri-sigaretko tarienggipa manderanga manderang uamangni 
tarigimin biri-sigaretrangko brejachina indake Sena namnik- 
genchimma ? Iako seani gimin manderang da*o baditana 
kingking kenenga ? 

Be*enni an'seng-baljokanina pekgipa ringa-cha*ani bostu- 
rangko jakkalna nangja ine be'enni an'seng-baljokanini gimin 
trgipa doctorrang champengani dingtang ding tang cholrangko 
mesoke mikrakattaitaianirangko manderangna on'enga. Iarang 
ko jakkalanichi namgijagipa Sabisirangko, jekai cancer , 
emphyma, cirrhosis, ba uandakgipa sabisirangko ong'atani 
sakkirangkoba uamang on'chape mesokronga. Indiba iarang- 
ko jakkalronggipa bang'bata manderang gclna sikja aro 
jotton-ka - ja. Iarangko dakode namgni ong-a ine saoba 
saoba manderangni aganengmitingon, iako jakkalania be’en 
aro gisikna sabisi ong'a ine dake-nike irigipa mandcrangoni 
mitamde maikai ia ringa-cha’ani namgijagipa bewalko watna 
man*gen, watna man'jae jajrengbce ma’manti cholrangko 
am'rikkite uarangko dake nienga. Gisik gnangbegipa Solomon 
raja indake agana : Chu ka'ilmgstekgipa aro pektipani 
ringani aganytatgipa, Aro uchi pekatako man'gipa pilakan 
gisik gnanggipa ong-ja. 

Badiaba krtap kingsao nambatsranggipa, a-gilsakni 
darang biapoba ugitachacha dongkugijagipa, sigaretko ringe 
kuSi ong’china manderangna see parakataniko nikna man a a ; 
kinggipin krtapni badiaba jako. sigaret-biri ringania bcenna 
aro gisikna bisi ong'a, uni gimin biri-sigaret ringaoniko 
maikai an'tangko champengna man'gen, cholrangko mesoke 
on-aniko nikna man'skaa. Mingsa aganprakatani kusi ong' 
ani katta, minggipin aganprakatania duk ong'ani ba jajreng- 
aoniko naljokatna didiani. Indakgipa parakatani kattarang 
manderangni gisikko bringbrangata. Churing-chupeke duko 

ga'akenggipa manderangni chu ringgijagipa namgipa, tom*- 
tomgipa nokdangni manderangna ‘kusi ong-chaka’ ingipa 
kattarangko aganakoba an-ching knana man-ronga. Da-asalo 
badiaba biapo chu ringe jegrikahana, badiaba biaponiko 
chu ringe golmal-kajia ka'beani gimin uko hajotona rinr- 
angahana, badiaba nokode chu ringe jikgipako ga'tingdate 
dokahana, chu peke saleming badiaba biapo gari ga'ake 
ba chatinge mande sitokahana ba biionge mata-bu'ako man*- 
ahana ina kattarangko jringjring knana an'chingni nachikkolna 
knadikpila. Churing-chupekkamaigipa nokdangrango gisik 
ka'tong katchae, jikming-deming melie-nangrime, tom-tome 
aro ka-sagrike toromo ba songsaro janggi tangenga ina 
kattako an-ching knana man-ja. Indide iarang pilakan 
maikaisa indake ong-pila ? Maiko dakon nama, maiko 
dakori namja ong-pila ? 

Gisik gnanggipa aro mikasalgipa darang mandeba de- 
tangko uni ja*man salrango namgija bewairango ga-akatna 
Sikchongmotja ; uni gimin indaka cha-a-ringarangoniko pilak 
cholrangchin champengsona jotton-ka-a. Biri-sigaret ringrak- 
gipa manderangko basakoni dipet ringna-cha-na a-bachenga 
me Sing-ode, Anga an-tangde ehonaonin ringpaja-cha-pajachim , ring- 
naba sikpajachim , indiba angni ripengskurangsa drae oire apgko indaka 
namgijagipa bewalko ongataha ine duk mairc bang-ait aganchak- 
ronga. An-chingni namgijagipa ripengskarang an-tangtangni 
namgijagipa bewalrangko an’chingna skia aro indake ong-- 
atna man-ahaon uamang kusi ong-bea. An chingoni mitamde 
an tangtangan gisiko sike uarangko dake nia, maina on m - 
tisamangmang dake niade mamingba namgijani ba kenani 
ong-ja ine ar.'ching chanchia. Adita chang dake niahaon 
namnikna a-bachenga ; unon uko ranta-ka-ronge watna man-- 
gijagipa bewal-ong-baa ; unikosa an-ching uarangni nokkol 
ong-baa. 

Pekgipa ringa-cha-anirangko jakkalachisan mande nam- 
gija bewairango ga*akaia, iade ong-ja. Tako jakkalsrangg'ja- 
gipa manderangni gisepoba namjabatsranggipa rokomni 
manderang gnang. Uarangoni mitam iarang ong'a : An*- 
tangko u'inika aro Sapnika-dakgipa manderang gnang* 
Uamang sakgipinrangko mikchepe nika. Uni gimin indak- 
gipa manderangde mandeskana kragipa aro mande-ra’ani 



AN’CHINGNI KRAGIJAGIPA BEWALRANG 105 

kattarangko aganna sikja aro aganna nangnikja. Ua mangni 
gisiko sakgipinrangko onia-ka'na sikani gnang. Joa-lcal'a aro 
ugita dakgipa majoanirango bewal ong'gipa manderangkoba 
niate nibo. Man’daprorona miksonge uamang joako kal'a. 
Joa kalenggipa sakantian tangka mamdapsimsime nokma- 
chae kusi ong'na man*bebegenode, ian nambegipa kara ong ; « 
genchim, indiba changsa maibakai man*gakode man'daproro- 
naba donga ine gisiko didiataniko mama ; changsaba man ; - 
srangjaoba maibakai changsade mamgakpanaba donga ine 
mandeko jotton-ka # na sikata. Ia rang pilakan gimaanrionasa 
mandeko salangaia. Uandake kam-cholon olgroka aro gipin 
kragijagipa bewalrangba namgipa manderangni nikanio nitoani 
aro mikchaani kam ong-ja, aro mandena gamchatja. 

Namgijagipa manderangba ia namgijagipa kamrangko 
namja inen ma’Sia. Ia kamrang namgijagipa, kragijagipa 
ong a aro iarang mandeko duko ga-akatgipa ong*a ine 
uamangba iria, indiba iarang mandeo ka-sine dal'roroe, 
ja*mano dal-pripahaon mandesa uarangni nokkol ong-baskaa. 
Namjana a-bachengaienggipa mandede jotton-ka-bebeode an # - 
tangko namatsrangna man-genchim ; namjabatsranggipa 
mandeba jotton-ka-bebcode ka-sinede namangparoronaba 
dongachim.Nama-namja kamkoba cha‘tote nioSau*ia;unigimin 
uarangko dake niania namgijagipa kam ong-ja, indiba ma*- 
Sie ra*anisa ine amchingni namgijagipa ripengrang an-chingko 
majoa. Amchingoni bang-an uamangni ja’gao nangpaa, 
unikode uoni jokna changjaha. Bisigrak bostuko cha-ode 
mande siana ine aganana uko cha'e nio . sibebegenma ine 
cha*e niode, na mandede sibebeaignok, indiba uko dake 
niani biteko ua mande maikai u’ikugen ? G. D. Boardman 
indake agana : Kamni bitchilko satbo, unon na'a rantani biteko ragen ; 
rantani bitchilko satbo , unon na'a cholonni biteko ragen ; cholonni bit • 
chilko satbo, unon na'a nang'ni janggini biteko ragen . 

Chonchongipa bi’sarang dal'gimin manderangni daka 
kamrangko daksninge nina sikbea.. Uarangko dakachi 
uamangna mai namgijagipa kamko ja # roano ong # atgen, uko 
uamang niksamsoja. Namakoba namjakoba bang-akon an a - 
ching sakgipinrangonikosa skie-ra*a, ong’jaoba an'tangtangni 
namgijagipa aro kragijagipa bewalrangko an*tangtangon 
bon'ataigija sakgipinrangna satskaa. Amching uarangko 

jakkalna lauta-ka’chenga. Ranta-ka’fongachi an'chingni bewal 
ong*baa. An'chingni bewalrang an'chingni kam-cholonko 
ohg’ata. Arching raaidakgipa manderang ong'a, an'chingni 
karo-cholon manderangna ua kamrangchi paraka. An'chingni 
bewal aro cholonko ong'siatgipa mongsongbatgipa minggit- 
tam bosturanga iarang ong'a : gaora de'tmi, gisik mngilemiaro 
sakgipinrangni gimin mcrsina sikgffani. 



NAMGIPA NOKDANG 


GiSik gnanggipa aro njksamsogipa mande an'tangna 
namgipa nokdangko rika, gisik grigipa aro mamingnaba 
simsakgijagipa mande rikgimin nokdangko rupila. Namgipa 
nokdango donggipa manderang uamangni nama kam aro 
cholonchi mandeskarangna dakmesoka. Uamangni nama 
janggi tangani bewalrang sakgipinrangna skiani ong'skaa. 
Uamang an'tangtangni nama kamrangko sakgipinrangna 
rasong dakja. Gaora-de*gipa aro rasong dakgipa mande- 
rangde namgipa nokdangko dakna man'rongja. 

Dingtang dingtang nokdangrangni gisepo kusi ong'gipa 
nokdang, duk ong'gipa nokdang aro ongsigipa no.kdangrang 
gnang. Ua nokdangrango janggi tangani rokom aro bewal 
ge'sa ge'gipin baksa namen dingtanggrika. Indake ong'na 
nangani a-selrangko sandie niode iani ja pang-a'selko altuen 
nikna man'gen. 

Je dakgipa nokdangba ong'bo, nokdang ge'antion komi- 
beoba jik aro sede dongna nangchongmota. Uni gimin 
nokdangko rikna a'bachengaoni sulsul sandiange nina. 

Me'asa aro me'chik sakantian namgipa nokdangko rike 
kusi ong'gipa ong'na sika' Jik-se ong'e nokdangko dakna 
skang pante aro me'tra kusi ong'sobea aro nambatsranggipa 
salrangko uamangni mikkangchi janggi tangao man'na ka*- 
dongsoa, indiba indake chanchisogipa bang'bata manderangan 
chanchiatangko kamchi chu'sokatnade man'rongbreja. Cbu'- 
sokna man'gijani a'Selrangba gnang. 

Me’a ba me chik ong'bo, uamangko mikcha-namnik- 
grikatna a'bachengatgipa mongsonggipa bakara mandeni 
mikkang -bimang, ong jaode ripeng melie rorimani, ba u*i- 
ma sigrikani a'sel ong'a. Mikchagrik-namnikgrike romiting 
somojo me'tra aro pante a’gilsakni pilak duk-sukkon guala 
gita ong*ptfa, Indakmiting Somoio rakbegipa champenganira^g 
1X0 fctnMgaigipa bobilrang uamangko ka-mikkenatgenoba, 

uamangko matning cholchiba ekgrikatna man’jawasusu nik- 
pila. Indiba an’chingni chasongo bang'a nokdangrangon 
indakgipa manderangni gisepon jik-se gafgrika, nokdang 
golraal ong-a, ba indakgipa ong'Sianirango ga’akcnganiko 
ramram-samsam dakpile knana aro nikna raan*enga. Un 
bftkMna, indakgipa kamranga skia-man-gijagipa aro cholgrigipa 
pokdahgrangosan ong-jaenga, indiba skia-man’begipa aro chol 
gnangbegipa nokdangrangoba. Toromo janggi tangenga ine 
aii'tangtangko chanchigipa raitam nokdangrangomSngba in- 
dakgipa ortg’sianirang da*ororo ong’enga ine nikna man*enga. 

Da*o bilsi ritchagittam sotbonganaba batangaha, gi$ik 
gri aro raikgri ka-sagrikgipa manderangni gimin William 
Shakespeare indake aganaha : Ka-sagrikama mikgrt. MikkangcM 
maidakgipa a'selrangko airtangtangna ong-atgen, ka&agrikgiparang 
uarangko nlksamsoja. Ia kattarangni miksonga mingantian ihan- 
derangna chu sokbebeenga ine an'ching sakantian nikna 
man’enga. 

Kristian toromni bewalo mc*a aro me’chikko jik aro 
$e ong’atna “Japggini Katta”-oniko poraiate indake pirak- 
atronga : Monde an m tang ni pako aro maako wate jiktang baksa 
dongrimgen, aro uama»g be-ensan ong-gen. Nangrimatmanahao, 
mandeni aro Isolni nikao, uamang jik aro se ong’e be'ensan 
ong’aha. Kristian toromni bewalo ong'gija gipin bewalo 
bia-ka’giminrangba piamchi jik aro se mako man'aha ; 
uamangba nangrimatako man’aha. 

Be'ensan nangrimatgimin mitam jik-serang' pako-ma’ako 
wate apsan dongrimjaenga ine da’ororo an'ching nikna 
man'enga. Badiaba nokdango jik aro se dokgrik-satgrikcnga; 
badiaba nokdangoa jegrik-gisegrikenga ; badiaba nokdangoa 
amit-mitakgrikenga ; badiaba nokdangnia meligrikjae jik arb 
Se ekgrikna nangaha. Me*tra-pante ong’mitingo uam^ngrti 
kingkot ka*sagrike mikcha-namnikgrikani namnambegipa aro 
ning'tubee chanchisogipa kattarang aro kamranga indinsa 
ong-gramaijok. Ka’sagrikbegigiin - mitam jik aro seiang 
uandake be’entangko gale mitchigrikbatsranggipa bobiirangSa 
ong*aa nangskaaha l 

Setangni gale katangmano bang'bata jikan duk aro 
jAjfdttgaO' Sikkime janggi tanga giraiko an’tangko aro <fe* 
drtflgko neog'begipa aro rakbegipa cholrasgko am’rikfcfte 

aMumittangna ga'aka. Duko ga*akasan ong ja, indiba krat- 
cha*aniko mama baksanaba mandeskarangni chonnikani-r 
rangkoba uamang mama. Janggi tangani cholraog chrong- 
pajani gimin je rokom ong-sia cholrangkoba uamang sandia. 
Nirok-sondkJilgipa dongjae uni dedrang joa-kakna, chu 
ringna, denggu dakna, namgijagipa manderang baksa rorimna* 
sikatang dakna aro namgijagipa bewalrango ga’akna a*ba- 
chenga. Ma*giparang uamangko sason-kama amja, uamangba 
ma'gipatangtangna bamna sikja aro kenja. Uandaken, jegrik- 
dokgriksimsi maigipa nokdangian^oba. Uamangni bi*sarang 
noktangoniko nama skianiko nuurjn. Uamang ong'sia bcwalo 
janggi tanggiparang ong'bj.u Uamangni ripcngskarangba 
namjabegipa aro denggugipa bi's .rang ong-a. Degipa bano 
maiko dakenga, uni ma-gipa-pagipa nikja aro u'ija. Ma-a-pa 
detangko sandija aro sandina n?ngnikja. Nokdangko aidu* 
mittangna chuonga gita chol dongjae aro jik-de baksa 
melina manjae, amtangni duk-j.tjreng'inirangko chel’atna 
n okni pagipa chu ringna aro joa kal'c soitioiko bon atna 
a-bacheJiga. Uni ong-sigipa fipengrang uni nokona re'baronge 
ringe-cha'e ma*manti golmairangko ong'ata. Ia kamrangko 
dakpagijagipa nokdangrangomangba nokdangko ong-siatam 
gipin bang'a a’selrang gnang. Nokni skotonggipa pagipa 
gisik namgipa aro toromibegipa ong*a, indiba uni jikgipa 
ku*sik rakbegipa aro seko-pako mande-ra'gijagipasa ong-skaa. 
Toromo gisik nangbee segipani giljarangchi jringjrmg re*ang- 
■mitingo uni jikgipadc bachibasa roamangskaa, ongiaoba 
banoba tamasa dakachi ba sinemachisa attamrikkit re-angksaa. 
Jikgipa namen sontolbegipa aro gisik namgipa ong’a, muba 
uni Segipa gisik-ka*tong namgijagipa aro jikgipako amit- 
mitakrakgipa ong-skaa. Uamangni kam aro bewa1 ^ 
grikjac dedrangba sikatang dakna a'bachenga. Maa-pa 
■uarnangko manengna aro champenge skina bil dongja. 

Jik-se meligrikjae nokdango jegrik-ingrika aro saigritor 
dokgrikana agreba, saniba jikko sekjojoa, samba se barn 
roa ba uandakgipa kam-cfaolon olgrokani kamrangkoba 
£Vng X. man .. UanSabn, sakoba depart. ba'.K 
katchipa, jiktangko gale katchipa ingipa manderangkoba 
anchirtg ftikna ba knana mama. Aiixhingmsamtangta£- 
chin pagri janggi tangenggipa gaiebipa aro chonmka mva> 
§ip& bmrangkoba nita. 



110 NAlfBATA JANGGI TANGGNINA SKIE-RA'ANIRANG 


Bi'sa sakaxttini janggi tanganikon uni ma'gipasa uni 
ka-saaoi aro nama kamrangchi re'dilchengna nanga. Ma'- 
gipani ja*pingo asonge ku'aganna a'bachengbaaonian ma 1 - 
gipani kragya mi taka aro lnratogya saiani kattarangko 
knaronggipa bi*sa ong'Sigipa kamrangko ma'atangonikao 
skie-ra'chenga. Chonmitingon nama kamrang aro kattarang* 
chi bi'sako dal'droatna man'jahaode, uni dal'ahao ua bi'Sa 
namgjjagipa bewalo janggi tangna draatako man'a. Nama, 
kakket aro bebeni kamrangko bi'sa ma*atangoniko skies 
ra'chengna man'na gita, detangko nama bewalo janggi 
tangatna m&'gipani jakon ong'a ine ma*gipa sakantian ma*- 
$ie-ra*na nangchongmota. 

Sason grigipa nokdang nokking grigipa nok gita ong’a, jean 
balwa-ntikkako chelchaksvna amja ine Horace Bushnell agana. 
Indaka nokdangni manderang balwa-mikka aro sin*a-ding*ako 
warachakna amjae pilak rokomni sinjetanirangko man’a. 
Indakgipa nokdango so’sojengjeng ong'kamaia. Indiba 
namgipa nokdangode ka’sagrikani, kusi ong'ani, tonrtomani 
aro pilakon chu'ongnikani gnang. Uamangni ripengrangba 
uamangko namnika aro mande-ra-a, aro uamangni nama 
kamrango uamang baksa katchapaa. 

Me’asa aro me*chik sakantian namgipa nokdangko 
dakna chanchisoe nama kamo, bewalo, cholono, gisiko 
an'tangtang gita dake chanchipagipa apsan rokomni man- 
deko jora-ripengna sandigrikgenchimode, dukni salo, kusinl 
Salo, neng'ani salo, chu'ongnikani salo, ba pilak kamon 
dukni aro kusini balrangko apsan chilrimna amchongmot- 
genchim. Jik aro se ong'ania uamangna kusini salrang 
a'bachenganide ongchongmotja, indiba duk ba kusini sal- 
rangko apsan chilrimna kang'kare kaanisa ong’na nanga. 
Jikgipa maikoba aganon uni segipa ga-nangjae uko dakna 
sikjaode, segipa maikoba dakna chancnion uni jikgipa jetojae 
ttn'baksa ku-mongrimpajaode, segipani kusi ongo Jikgipa 
duk man'skaode, ba jikgipan^kusi ong*o segipa duk man'* 
Skaode, indakgipa nokdango katchaani aro kusi ong'ani 
dongna man'chongmotja. Beben, changSana baten, nambe- 
^pa nokdangrangoba nokdangni kamrangni bidingo jegrik- 
mMtm&toiok kamrangba dongna nangchongmota, mmM. 
no iako frint 

Gfttt, Wda, chol gnanga, gisflc Seng's aro mikkang* 
bimang daknangachisan namgipa aro kusi ong'gipa nokdang* 
go ong’atna man’ja, indiba nakdangko rikgipa iik aro seni 
ka’Sagrika, masigrika aro pilak balrangko cHilnmna‘ kang*- 
teie tea aro kamchiba uarangko dakaniosa. Mikkang* 
bimang daknangania bang’s changon dakpnikgipasa 
oag’a, maina gun gri daknangania similgijagipa nltobegipa 
pul bibal gitacbacha ong’a ine agana. Mikkang-bimang 
nitoa-daknanganina bate ka’tongni sontol ong’a, gisikni nama, 
aro mandeskana ka-sachakanisa gamchatbata. Indiomangc« 
iarangni kosakoba Isolna kenaniko nangkua, maina pilak 
te’Saanian Uonisa ong’baa. Namgijagipa mandede ka’mikken- 
atanasa bama, indiba namgipa mandede ka’saanasa bama. 
Me*a aro me’chik sakantian namgipa nokdongko rikna 
iarangchi an’tangtangko tarisona man-genchimode, uamangni 
nokdang badjtan katchabegipa aro nambegipa nokdang 
ong*chongmotgenchim. 

A'gilsako rokom rokom manderang gnang. Ta rokom* 
ari manderang dingtang dingtang kamranjgko ka'e jartggi 
tahggiparang ong*a. Janggi tangna gita mande maiba ming* 
gasik kamkode arrtangna ka na riangchongmota. Ua kartva 
chonbegipa ba dal'begipa kam ong'naba donga, indiba kam 
ka'srangjaode mande maming cholchiba cha'aniko mart*na 
atpja. Choi gnangbegipa aro gam gnangbegipa mande dio! 
gnariganl gimin maming kamkoba ka'na nanggija ro&fi 
cha'na-ringna man-aia ine rasong daknaba donga, indiba, 
itaba, uni cha'a-ringanina, uni janggi tanganina, uni an-seng- 
baljokanina aro kusi ong'gnina an-tangni ning'o kam ka*- 
gipa manderangna dingtang dingtang kamrangko mesoke 
ge’etna nanga. Uandake, uarangko dakna uaba kamko ka*na 
nangtelaia. 

An'chingni ia chasong skia-man’gipa chasong ong*a. 
Scienceni bilchi aiao inmanpilgipa kamrangko dakna man‘- 
aiahani gimin, skangni chasongrango jaktangchi aro bilting-, 
tingchi dakna nanggipa bang’a kamrangkoba kolrangchian 
dakna man'aiaha. A*a gamna mande tractor gario suk ong*e 
asongari uachin a - ao salraikmikangna nangaia. Mibitchilkobd 
kolchisa ge*e donangaia, mi jo*ong cha'anaba aeroplanerang- 
chisa sam satdape donangaia ; uandake, mi rata, mi. naka, 
mi su*a aro choakoba, pilakkon, kolchi dakna man'aiaha. 
Song'na-channaba anrbolko wa-alchi so'gijan electricni chan- 
kolrango song-na-channa man'aiaha. Cha'chak-ringchakani 
aro song'archanani sam’dik-me-dikrangkoba jakdangdikna 
nangjaha gita ong'pile da*ode electric kolchi su'srangna man*- 
aisha: Maikoba dakna ^nfichangkuengama ? Gama-gra, 
8ong‘a-chana, ringa-chatja, tua-neng-takana agreba, nika-nia, 
re*a-doa, gana-china, sea-jota, daka-rika, doka*danra,aro 
dongtoa, gisik katchaa, kusi ong*a, altue kam-ka*a ba uan- 
daka namnamgipa cholrangkoba gimikkon gitan ong'pile 
altudapatna manderang anrrikkite bikotaha. 

Indakpflgipa namgipa wo altugipa cholrang mandena 
ong'katahaoba aro chol gnanggiparang iarang pilakkon 
man ’tokna amgenchimoba. mandeo mamingsaloba chu'ongnik- 
ani dongja. Manderangni bang'a duk aro baljriraanirangkon 
scienceni bilchi chel'angataha, indiba iarango durongnikani 
dongjani gimin mande kusi ong'gipa ong'na man'ja. Uan- 
da ke", gamo, u'ianio ba changa-sapao ong'chong, mande 
badita man'daproroa, unaba batesa man'na jotton-ka*a. 


KuSi ong'na cholrangko sandianioba uandaken apsan. 
Manderang pilak rokom kusi ong'anirangko man'a, indiba 
unaba kusi ong'dapna jotton ka'kua. Man-e-cha'oba gam- 
tangko chu'ongnikja, rasong gnangoba ukoba chu'ongnikja, 
pilak cholrangko man'oba uarangkoba man-nikja. Uandake, 
kusi ong'anikon chu'onge man'jaenga ine bang’a manderang 
chanchia. Kusi ong'anirangko bariatna manderang dingtang 
dingtang cholrangko am'rikkite nienga. “Indakgipa biriko, 
indakgipa sigaretko ringode, na-a kusi ong'batsranggipa mande 
ong'gen"; “Indakgipa namgipa chuko ringode na-a kusi 
ong-batSranggipa mande ong'gen”; “Indakgipa ganding> 
chindingko gano-chinode na'a kusi ong’batsranggipa mande 

ong'gen’* ba uandaken, iako dakode, uako dakode, na-a 

kusi ong'batsranggipa mande ong'gen ine bading-chiwal* 
giparang aro gipin dolrang lekka-ki-taprango, songbadrango, 
ramram lekka bichitrango, pakmarango aro bosturango 
pa'dapgipa lekka bigilrango aganprakani kattarangko seronga. 


Sigaret bikroko pa'dapgipa bigilo, chisam a-nkingo 
an'sengriri niwate roenggipa pante aro me'trako suprete 
tarigimin noksako nika ; chu botolo tapgipa lekkao kusi 
ong a bee roenggipa noniil saksako silprete noksa tanako nika* 
Ua sigaretko, ua chuko ringode, uano mesokgipa noksarango 
donggipa manderang gita kusi ong'begiparang onrgen me 
manderang chanchichina dake dona gnang. Bin-sigaret 
ringgiparang aro chu ringgiparang ua noksarangko nike 
uarangko brena mikbokbeaha, indiba da-nang 1 ua biri- 
sigaretko ringe nion, ua chuko nr.ge nion, uano wewjkppa 
noksarango donggipa kusi ong-ppa man^rang gitade kusi 
ong'aniko man*na ampajaha. Bebeko aganode, , , 
ranga uano dakgimin noksarang baksa maming tekoto 
on-timinti nangrimgrikaman dongsrangja ! Uandake, mande 

maina duk ong’na nanga, darangan kusi ong*gipa ong’na 
nanga ingipa manderang Kusi Ong'gipa Manderangnl Dol 
ingipako bikotaha. Uandakgipa dolrangoni Hippie Dol dolsa 
ong'a. A’gilsako duk aro jajrenganirangko mandeni man*- 
cngania dakgrik-dinggrikengani a'sel, jatko-a'songko dileng- 
gipa manderangni dilsretengani a*sel, toromko dilenggipa- 
rangni gisik-ka*tong namgijani aro bebegijani a’sel, janggi 
tanganio mandeni jakgitel ong'gnirangko mandeskarang 
champengengani a*sel, ba uandakgiparangni a-selsa ong’a 
ine uamang agana. Uamang. uni gimin, doka-danra, chrok- 
mesaa, git ringa, chac-ringe kusi ong'a, me'a-mechik apsan 
rorim-dongrima, knirangko ro'e brana, niksenggipa rong- 
rangni ganding-chindingrangko ganc-chine sal-somoiko re*ata, 
ba indakgipa jakgitelani . rangko daka. Ganding-chinding- 
rangchi an-tangtangko niksenggipa ong'atna nanga ine chik- 
begipa rongrangni ba-ra-kanchako aro ganronggijagipa rokom- 
ni ganding-chindingrangko uamang ganachina. Kusi ong- 
aniko bariatna ganja, * L. S. D., hashish , marijuana aro 
uandakgipa bilakbsgipa ringanirangko uamang ringa. Indak- 
gipa pekgipa ringanirangko ringe pilak duk-jajrenganirangko 
gualna man'a ; uandake kusi ong batsranggipa gadangona 
sokaha ine uamang chanchia. Uamangoni mitam sko ba 
gisik tik ong'jae an-tangtangko siaona sokataniko an'ching 
knaronga. Isolan mandcko dakaha ; Pilak kusi ong'a aro 
katchaanikon mandena Isol pattiaha ; Mandeni duk man a - 
engania iarangko chu'gimik jakgiielc jakkaljani a'selsa ; 
Tarang pilakko dakanio mande mandeskana kratcha*na 
nangja, ba uandake chanchigipa me'a-me'chik, pante-me'tra, 
bi'sa-diSa nagande rogiparangni dolrang aro uamangni roram 
ingipa a'damrangba a-gilsakni badiaba badiaba biaprango 
ong'kataha. 

Churing-chupekani maiba namgniko ba man'dapaniko 
uamangoniko an'ching nikna man'ahama ? Uamangan a'gil- 
sako kusi. ong'batsranggipa manderang ong'na man’bebeaha 
ine uamang an'chingna namgipa sakkiko on'ahama ? 

Peksimsim-ringsimsim dake sianggipa mgnderangoni 
bahg'an uamangni bon'kamgipa Salrango duk man'beani 
aro sintebeani kattarangko aganchote siangronga. Ja'man 


(* Lysergic Acid Diethylamide) 

galrango uamang gita ong'pajachina dambekalgipa mander 
rangna ku'pattie-agane uamang siangrongn. Uaniangni duk- 
sitengtoa aro aganangani kattarangan airchingko mikrakat- 
sona chu’onga. 

L.S.D., marijuana aro uandakgipa pekgipa rjnganirang 
mandeko pekatasan ong'ja, indiba uandakgipa ringanirangko 
ringachi mandeni taning aro gisikko nosto ong'kamatna 
man*a. United States of Americao ua boslurangko jakkale 
bang'bea manderang pekc, gisik lik ong-jae ba uni bilehi 
draataniko man'e bang'bea manderangko so'otaha aro so'- 
otenga ine sandigipa do] rim'a man'aha. Sakgipin mandc- 
rangkosan uamang so'otjaenga, uamangoni bang'an an'tang- 
tangkoba so'otenga. Marijuanako jakkalachi tangakrip man- 
deni taningko nosto ong-atna man*a. 

Gam ba rasong ong-bo, gisik seng-a ba cluinga-sapa 
ong'bo, an'tango je dongakon chu’ongnikgipa ong-gijagipa 
kusi ong'chongmotgipa mande ong'na man’ja. Chu'onenik- 
jani giminsa man'e-cha'ani kosako aro rasong gnangani 
kosako gamko aro rasongko mairdapna mande jotton-ka'a, 
seng'ani kosako seng'dapna sika ; iarangni kosakoba rasong 
chaaniko mande am'kua. Indakgipa mande kusi ong'gipa 
ong'na man'ja. 

Gun gnangbegipa, tangka-sona bang-begipa, ong-jaoba 
chua gadangona soke lekka-pora donggipa, bida chua 
gnanggipa manderangsa a'gilsako kusi ong'batsxanggipa 
mande ong'a ine an-chingoni bang'an chanchia. Jndiba 
pangnan indakesrangde ong'na man'ja ine altue sandie nikna 
ma ir ani bang'bea sakkirang gnang. Mitam manderang alaksi 
dakbeachi ba sakgipinrangni gamko kragijagipa kamranfchi 
ra’Sekachi an'tangtangna gamko chimoiiga. Mitam man'e- 
cha'giparanga rasong gnange nama cbolrangchi gamko an'- 
tangtangna chimonga. Indiba ia dolgnini manderangba 
jajrenge aro kene dongkamna nangao ga aka : cha u-ra'- 
Sekgipa aro namgijagipa manderang uamangni chimonggimin 
gamko je somoioba cha u-ra-seknaba donga. Lekka-porani 
chua bidako man-giparangba pilakande name aro kusi ong-e 
jan gg i tangani cholrangko dakna man'engade ong'ja. Mitam 
manderang an'tangtangni lekka-pora bidao gaora de*a, indiba 
Ul hijlaoi kri an'tangtangna janggi tangani nama cholrangko 

dake ra'na changja. Mitama an'tangtango indakgipa bida 
dongani gimin kusi ong'a, indiba ua bidana kragipa gadangni 
kamko man'paja, onkala gadangni kamko ka'e janggi 
tangnara kratcha'nika* Indide gammangmang ba lekka-pora 
bida dongamangmangde mandeko kusi ong*atgipa ong*na 
man’ja. 

A'gilsako janggi tangangman'gimin kusi ong'batSranggipa 
manJerang an'tangtangni garako mandeskarangni namgnina 
jakkalaha, changa-sapatangko sakgipinrangna skie on'angska- 
aha aro je gipin dongsparangkoba gipinrang baksa suale- 
ra’rone cha'angaha. Gam aro rasong uamango bang'beoba, 
simano uarang uamangna mamingba gamchatjawaha ine 
uamang ma'sia. A'gilsako an’tangtangnasan gam chimonggip a 
manderangna mikrakatna Sastroo indake sea gnang : O 
goka, da awalo nang-oniko nang-ni janggiko dabigen ; wnon la chimong- 
giminrang sani ong'gen ? Uni gimin kusi oilg'chongmotgipa man- 
deranga indakgiparang ong'a, jemangan an'tangtango je 
gnang ukon chu'ongnika, je u'ia ba changa-sapanirang 
gnang, uko sakgipinrangna skie donangna sjkgipa ong'a, 
an'tango je gam gnang, ukon sakgipinrangna namgnina 
jakkalna sikgipa ong'a, aro ua mande Isolna kengipa ong'a. 

Mande an'tangko badita onata, sakgipinrangna uni ka*- 
saaniba inditan bariroroa. Sakgipinrangna badita dakchake 
aro dangdike on*a, inditan manderangba una kft'Saroroskae 
uni namgipa ripengrang ongrorobaa. Un kosako darangba 
bobil dakgipa dongjaode, pilakan uni ripengrang ong'tokode 
pilakan uni jong-adarang ong'a ine ua chanchiode, uni 
biltang-jaktangchi je man*aon chu'ongnike dongna man*- 
aon chu'ongnike dongna man'engode, iarang pilakan Isol- 
onisa ong'a ine ua ma*sibebeode, indide ua mandean 
a'gilsako kusi ong'batSranggipa mande ong'a. Indakgipa 
manderang a'gilsako bang'jasrang. 

Mande sakantian nambate aro dongtobate janggi tangna 
Sika. Pilak janggi tangenggipa manderangni gisepo kuSi 
ong'been janggi tangenggiparang aro duk ong-bee janggi 
tangenggipa manderang gnang. Ona gadango aro duko 
janggi tangenggipa manderangni nikanio, maive-cha - giparang 
bate bate man - e-cha - roroangengr, indiba kangalgipa man- 
derangde bate batesa kangal ong’roroangskaenga. Marrc- 
cha’giparang maina man e cha roroangna aro kangalrang 
maina kangal ong-roroangna nanga ? Kangalrangba namkala 
gadango janggi tangna marrpana gita man’e-cha’giparang 
maina an’tangtangni man - a agitchaaoniko mitam bakko 
uamangna suale-ra - rone cha*pajaenga ? Ian kangalgipa 
manderangni chanchiani ong'a. A'chikrangoniba bang - an 
indake chanchia, maina bang'batan nama gadango janggi 
tangenggiparangde ong - paja. 

Iarang maikai indake crng - na nanga ? An - chingni ma - a- 
pa an ching sakantikon aldumittange simsake daPataha. 
Isolni on'gimin bil aro pattigimin gisikko jakkale, a*gilSako 
an'chingni janggi tangcbcngmiting salrango airchingni ma> 
paan a'gilsakni Isol gitachacha ong*a. Uamangni simsaka aro 
nirokao daproroe gisik u'ibaahaon pilakna skang noktangni 
kamrangko an*ching nikchenga. Namgipa nokdango atchi- 
gipa brsa noktangni kamrangko nikchenga ; namgijagipa 
nokdango atchigipa bi saba noktangni namgijagipa kamrang- 
ko nikchenga. DaPahaon mitakrakgipa nokdango atchigipa 
bi'Saba uni ma*a-pa gitan mitakrakgipa ong'bapaani chol 
gnang, indiba toromigipa aro tonrtomgipa nokdango atchi- 
gipa bi*sa dal’abaon ma*a-patangoniko namgipa gunrangko 
man'rikani aro namgipa kamrangko skie-ra - ani chol gnang. 
Uandake, nama-naragija kamrangko pilakna skang bi*sa 
noktangonikon skie-ra*chenga. 

Simsakg i p a aro ka*sagipa ma-a-pa sakantian detangko 
pama dal’roroanio daPatna aro nama janggi tanganiQ 

tangatna sika. An-tangtangnj nama kamrangchi dak- 
mesokana agreba detangtangni re-gni ramako uamang ski- 
mesoke on*a. Simsakgijagipa aro gisik grigipa ma-a-parangni 
kamrangde bikpilskaa. Uamang an’tangtangni kragijagipa 
bewalrangchi dakmesokana agreba namgijagipa kamrangko 
dakna detangtangna skia. 

Chanchininggipa aro gisik gnanggipa ma’a-parang de- 
tangtangko namgipa aro clnrsokgipa janggi tanganio tangatna 
sika, indiba uamangni dedrang mai namgipa kamo janggi 
tangna man’gen, uko uamangoni bang’batan agane on*sona 
ba didisona saprongja aro bang’an agansorongja. Beben, 
an-ching sakantian mingsinggipa scientist, doctor, gam gnang- 
begipa, dal’a kamko ka’gipa ba niksengbegipa manderang 
ong’na sikbegenchim, indiba gisiko sikmangmangaiachi iarang 
pilakko man na amtokade ong*ja. Antangna janggi tanga- 
niko dakabaon an’chingoni bang’batan chubata gadangkosa 
nangnikgenchim. Ia chu'sokgijanirangna, bang'a changon, 
an’chingoni bang’batan ma’a-patangkosa kragija matnang- 
ronga. 

Bilsok-jaksokahao aro gisik sokahao mikkangchi janggi 
tanganiko an'tangna dakna lekka-porako ra-engmiting somoio 
Nang'ni janggi tanganina mikkangchi mai kamko karna 
miksongsoenga ? ine saoba an-chingko sing'genchimode, haida, 
Sak ritchasaoni sak sotskuchet ba una baten, maming 
miksongsoanian gri inesa aganna drana ga’akaigenchim. 
Lekka-porako dakanio maibakai chu'sokna man’paode, maiba 
namkala kamkode mikkangchi man’panaba donga inesa 
an’chingoni bang'batan onbee chanchisoa. Nama-namgijako 
an’tangtangan an tangtangna basee ra*na changahaomangba 
an’chingni janggi tanggnina an’chingni ma’a-paan an'chingko 
miksongdilsoja ine uamangko an’ching matnang-jachakugen- 
ma ? Gisik gnanggipa ma*a-parang namgipa kamrangko ka*e 
janggi tangpaGhina detangtangko didironga, indiba dedrang 
an'tangtangba uandakgipa gadangona sokangna tikkelbena 
nanggen. An’chingoni badita sak indake chu’sokna man' a 
ba mikkangchina miksongsoani dongbebea ? 

Tikkela-jotton ka’ani . gri mande a’gilsako namkala 
|adaogo janggi tangna amja. Gbubegipa gadangona toknk 

i otton-ka-beoba unona soknade man'rongja, indiba jotton- 
ca'sranggijagipa mandede maming gadangonaba soksrangja. 
Nama gadangona sokna miksongania mandeko chu'sokatata 
aro gadangko tang'doata, indiba mandeskarangko onia*ka- 
nasa chua gadangona sokangna raiksongani ong’ode, indak- 
gipa mande Isolni saoko man'skagen. Gisik gnanggipa aro 
seng'gipa manderangde an'tangtangni dakna man'ana baten 
chubata kamrangna jotton-ka*a. Englisho mingsa indake 
aganani gnang : Askirangona sokangnasa pangnan chue 
nisan ka'bo ; no: a uarangona sokangnaJe man' jam, indiba 
nokhing kambeonosan nisan ka’aigipa mandenade chubatang - 
chongmotgen. Mande mamingsaloba an'tangni janggi tangeng- 
gipa gadangko chu'ongnikja, indiba chubata kamrangna uo 
raiksongani dongjaode, uni chanchiani kammangmang ma- 
mingsaloba uko de'doatjawa. Gaora-debegipa mandeba 
mandeskarangni mandera aniko man'na sikpabegenchim ; 
mikbokrakgipa mandeba gam aro chu ongnikaniko man'na 
sikpabegenchim ; mikburakgipa mandeba bobiltangni kosako 
a'jak-sokna sikpabegenchim ; ringgipa-pekgipa mandeba kusi 
ong'kamaigipa sal-somoi aro tangbanggipa janggiko man'na 
Sikpabegenchim ; kangalgipa mandeba gam gnangbegipa ong'- 
na sikpabegenchim. Indiba tikkelani gri gisikni sikraang- 
mangaiachi iarang pilakan chu'Sokna amja. 

Anxhing sakantian an'chingni janggi tanganio maiba 
mingsasik nama kamna miksongani donpna nangchongmota. 
Nama janggi tanganiko man'na miksonga ' gnang tikkelani 
aro jotton-ka-anichisan an'ching sakantiko chu'Sokgipa ong'- 
atna man*a. 

Mandena nambata janggi tanganiko ong'atgipa, uko 
kusi ong'atgipa, an'sengatgipa aro bilakatgipara uni bim- 
chipani, jotton-ka'ani aro kam gong'ani a*sel ong*a. Mande 
badita bimchipa aro kam gong'a, inditan uni kusi aro 
katchaani ong'a ; badita alsia aro kam-ka’na aratgipa 
ong'a, inditan una duk aro cha'asianiba sokbaa. Bimchip- 
gipa aro kam gong'gipa sakantinan janggi tangani nambata 
cholrang nakatrorobaa ; aratgipa aro kamna nisigipa sakan- 
tinan janggi tangani namgipa cholrang gimaroroangskaa. 

“Sikani gnangode cholba gnang” ingipa kattani gimin 
an*ching knaronga. Ia kattako an'chingni poraibagipa ki'- 
taprangoniko, an'chingna skie-on'baaoniko aro u'ibatgipa 
manderangni an'chingna ku'pattiani kattarangoniko knaronga. 
Indiba an'ching ia kattako kamchi dake niana bate knana- 
san namnikbata aro an-chingoni bancgija manderangsan 
iani gamchata aro mangsonga chong'motko ma*sina man'aia. 

Ia kattako kamchi dake nina man'genma man'jawa, 
an'ching ning'tue chanchidape nirongja. JCi'taprango indak- 
gipa katta sea dongani giminsa poraimitingoba an'ching 
uarangko poraibaaha, indiba poraibaana agre an-chingoni 
bang'bata manderangan chanchidape nina sikani gri. Indak- 
gipa kattarangko kamchi dake nina man'ama man'ja an'ching 
niange nina. 

Bang'a cholgrigipa nokdangrangni manderango tikkelani 
aro jotton-ka'ani gisik bang'a, indiba cholgriani a*selan 
uamangni tikkelanirang bang'a changon chu'sokrongja. Nama 
ba namkala gadango janggi tangcnggipa manderang cholde 
dongani gimin tikkelanian komiskaa aro uamangoni bang'an 
tikkelna sikja. Uni gimin, nigimike niode, an'chingoni 
bang’batan gisikode sika indiba jotton-ka'ani aro tikkelanian 
dongja ba chu'ongja. Tikkelani dongja ba komiani gimin 
an'chingna oe dongenggipa bang'bea cholrangkoba an'ching 
gimaata. Sikani gnangode cholba gnang ingipa kattako 

lottkqjati ginrinsa Britan maaderang choltangko oiltfaenga 
iw M’dung chanchinade man'jawa. Chanchirakgipa aro 
gnik gnanggipa mande sakantian indakgipa kattako knagi* 
jamangba tikkelede nia. Tikkele nianichin cholrangkoba 
lidfnaog nikna a’bachenga. Bang'an tekkiachi skiako man*e 
ttoiri jokna cholrangko saadia aro banga cbangon joltani 
cholkoba nikbebea. 

Bimchipani aro kam gong'anichi namgipa biteko man’na 
aiRA ine gipin manderangoniko an’ching bang'ea nikna 
majrana aro mikkangchiba nikangkugen. Bilsi gimikon 
Slmaakgija sal-somoiko ante re’ate duk-man’e dongna 
uanggipa manderangkoba an’ching nikna man*a. Aratanichi 
aro simsakgijanichi namgipa biteko rana man-jaode, ua 
mandena duk-man'chakna krajawachim ; batesa duk-man** 
dhaka aro ka*sachakani pal ua mandena kratcha’chaknasa kra- 
bata. Rakbee aro jotton-ka’bee kam-ka*oba uni jotton- 
ka’anichi chu’sokna man’chongmotjaosa una duk-man‘chakna 
aro ka’sachakna krabatbebea. 

An’ching A’chikrangoba gong*e kam ka’china aro him* 
chipchina namnambegipa didiani kattarang gnang, indiba 
ia didiani kattarang da*ororo knae roani kattarang gitaga 
ong-rorobaenga. A’chik jatni gadang onkuenganiko ma’Sie 
A’chik sakantian an’tangtangni changa-sapa aro bimchipani* 
chi krenge kam ka*achisan jat aro asong gimikkoba de’dona 
man*gcn. Man’oba man’jaoba an’ching jotton-ka’chekcheke 
krengode, bang’s kamrangon chu’sokna man’pagenchim. 
Arata aro kam gong’jani giminsa mamingon an’ching 
chu’sokna man’pajaengode aro darang gipinba an’chingko 
gisik nangatna man’jaengode, indide chu’gimik dosan an’ching 
an’tangtangnin. Isol an’tangba indakgipa manderangna dak* 
chakna sikja, maina an’tangtangko dakchakgipakosa Uaba 
dakchakskana sika. 

Matburingrangko nolo ba do’orangko gringo chipkcte 
donode uarang jokna tikkelbea, indiba bang*a changon 
uarang joknade man’rongbreja. An’chingde matburingrang 
aro do’orangnade gisik seng’bata aro u’ibata. _ An’chingde 
uarang gita nolo ba gringo chipchange donanikoba man** 
j acng a , Indjomangba an’chingde nambata aro dongtobata 

janggi tanganiko man’namangba tikkelanian griarang gdta 
ong’pila. Changa-sapa aro gisik seng-a chu’ongpajani gimin 
antangtangni gisikko jakkalna sappajaoba sakgipinrangni 
changa-sapaoniko ja'rikpanade raan'genchim. Je an'tangtangni 
ontisa changa-sapa ba u'ianiko jakkaljaode aro sakgipin- 
rangni gisik seng’e dakmesoka kamrangkoba daksmngna 
sikjaode, indide an’chinga gokarangsan ong’na nangaignok. 

Aratani gimin agandapangode, an-chingni kamrang indake 
ong*a. An’ching agrepile roaniko aro kusl ong'aniko nam- 
nika. Mandcskarang baksa rooba agre roa, tusioba agrc 
tusia, cha-o-ringoba agre cha*a-ringa; gamchatbegipa sal- 
somoirangko an’ching agrepile indin koros-ka‘e roa. ia 
agreaniko kam gong’anina, bimchipanina, jotton-ka-anina 
aro nama kamrangna jakkalskagenchimode an’ching mai- 
rongpile aiao inmanpilgipa manderang ong’genchim. Agre 
nama aro agre kam gong’anichl an’ching sakoba gisik 
saatgenma? Aratgipa aro gisik-ka’tong namgijagipa mande- 
rangSa mikbue iana an’chingko gisik sanaba donga. Uar- 
dakgipa manderang a’gilsako atchijasrangon nambatgenchim. 
Bang’a kamrangon u’inika aro changnik-sapnika dake an’- 
ching airtangtangkon togia ; uandake indaka kamrangchin 
an’tangtangko ja’pea. An’ching tusinaba aratgenchimode, 
cha’na-ringnaba nanga aro kraa gitasan cha*na-ringna sikai- 
genchimode, an*chingni kamranga mairongpilgipa aro aiao 
inmanpilgipa ong*genchim t 

